|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** **------****ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ****------****ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ****------****ΤΜΗΜΑ Α΄ ΚΑΤΑΡΤΙΣΗΣ ΚΑΙ ΕΚΤΕΛΕΣΗΣ****ΠΡΟΓΡΑΜΜΑΤΟΣ ΠΡΟΜΗΘΕΙΩΝ****------** Ανδ. Παπανδρέου 37 151 80 Μαρούσι Πληροφορίες : Π. Σιαφλιάκη-Π. Καλούδης Τηλέφωνο : 210 344 2370/2348/3198/3204/2428 Φαξ : 210 3442365 E-mail: **psiafliaki@minedu.gov.gr****pkaloudis@mineu.gov.gr** | **Να διατηρηθεί μέχρι:………………………****Βαθμός Ασφαλείας:…………………………****Μαρούσι, 16-06-2021****Αρ. Πρωτ.: 71674 /Β4****Βαθμός Προτ.: ΕΞΑΙΡ. ΕΠΕΙΓΟΝ** Καταχωριστέα στο Κ.Η.Μ.ΔΗ.Σ.ΑΔΑΜ: 21PROC\_\_\_\_\_\_\_\_\_\_\_\_\_**ΧΡΗΜΑΤΟΔΟΤΗΣΗ:** Τακτικός προϋπολογισμός**CPV:** 79713000-5 «Υπηρεσίες φύλαξης» |

**ΔΙΑΚΗΡΥΞΗ**

**ΑΝΟΙΧΤΟΥ ΗΛΕΚΤΡΟΝΙΚΟΥ ΔΙΑΓΩΝΙΣΜΟΥ ΑΝΩ ΤΩΝ ΟΡΙΩΝ ΣΕ ΕΥΡΩ (€)**

«Για την επιλογή αναδόχου για την παροχή υπηρεσιών φύλαξης, για την κάλυψη των αναγκών των κτηριακών εγκαταστάσεων του Υπουργείου Παιδείας και Θρησκευμάτων,**για χρονικό διάστημα είκοσι επτά (27) μηνών και με δυνατότητα παράτασης για ένα (1) επιπλέον έτος.**»

|  |
| --- |
| **ΤΟΠΟΣ - ΧΡΟΝΟΣ ΔΙΕΝΕΡΓΕΙΑΣ ΔΙΑΓΩΝΙΣΜΟΥ** |
| Διαδικτυακός τόπος υποβολής προσφορών | Ημερομηνία ανάρτησης διακήρυξης στη διαδικτυακή πύλη του Ε.Σ.Η.ΔΗ.Σ. | Ημερομηνία έναρξης υποβολής προσφορών | Καταληκτική ημερομηνία και ώρα υποβολής προσφορών |
| **Διαδικτυακή πύλη**[**www.promitheus.gov.gr**](http://www.promitheus.gov.gr) | **18-06-2021** | **18-06-2021** | **16-07-2021, ώρα 15:00** |
| Ημερομηνία αποστολής για δημοσίευση στην Υπηρεσία Εκδόσεων της Ένωσης | Ημερομηνία και ώρα διενέργειας διαγωνισμού | Τόπος διενέργειας διαγωνισμού |
| **16-06-2021** | **21-07-2021, ώρα 10:00** | **Κτίριο του Υ.ΠΑΙ.Θ.,** **Ανδρέα Παπανδρέου 37, Τ.Κ. 151 80, Μαρούσι** |

**ΠΡΟΫΠΟΛΟΓΙΣΜΟΣ:**

Ο συνολικός προϋπολογισμός της ανωτέρω προμήθειας ανέρχεται στο ποσό του **2.167.741,93 € πλέον Φ.Π.Α. 24% ή 2.688.000,00€ συμπεριλαμβανομένου Φ.Π.Α. 24%,συμπεριλαμβανομένου του δικαιώματος προαίρεσης**

Έχοντας υπόψη:

1. **Τις διατάξεις, όπως αυτές έχουν τροποποιηθεί και ισχύουν:**
	1. Του Κανονισμού (ΕΕ) αριθ. 910/2014 σχετικά με την ηλεκτρονική ταυτοποίηση και τις υπηρεσίες εμπιστοσύνης για τις ηλεκτρονικές συναλλαγές στην εσωτερική αγορά και την κατάργηση της οδηγίας 1999/93/ΕΚ.
	2. Του Κανονισμού (ΕΕ) 2016/679 του ΕΚ και του Συμβουλίου, της 27ης Απριλίου 2016, για την προστασία των φυσικών προσώπων έναντι της επεξεργασίας των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών και την κατάργηση της οδηγίας 95/46/ΕΚ (Γενικός Κανονισμός για την Προστασία Δεδομένων) (Κείμενο που παρουσιάζει ενδιαφέρον για τον ΕΟΧ) OJ L 119,
	3. Της Οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου της 26ης Φεβρουαρίου 2014 σχετικά με τις δημόσιες προμήθειες και την κατάργηση της οδηγίας 2004/18/ΕΚ.
	4. Του Ν. 4782/2021 (ΦΕΚ 36 Α΄) «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.»
	5. Του Ν. 4727/2020 (ΦΕΚ 184 Α΄) «Ψηφιακή Διακυβέρνηση (Ενσωμάτωση στην Ελληνική Νομοθεσία της Οδηγίας (ΕΕ) 2016/2102 και της Οδηγίας (ΕΕ) 2019/1024) Ηλεκτρονικές Επικοινωνίες (Ενσωμάτωση στο Ελληνικό Δίκαιο της Οδηγίας (ΕΕ) 2018/1972) και άλλες διατάξεις».
	6. Του Ν. 4700/2020 (ΦΕΚ 127 Α΄/ Ημερομηνία κυκλοφορίας 30-06-2020) «Ενιαίο κείμενο Δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έλεγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις».
	7. του ν. 4635/2019 (Α’167) « Επενδύω στην Ελλάδα και άλλες διατάξεις» και ιδίως των άρθρων 85 επ
	8. Του Ν. 4622/2019 (ΦΕΚ 133 Α΄) «Επιτελικό Κράτος: οργάνωση, λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης».
	9. του Ν. 4624/2019 (Α’ 137) «Αρχή Προστασίας Δεδομένων Προσωπικού Χαρακτήρα, μέτρα εφαρμογής του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου της 27ης Απριλίου 2016 για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και ενσωμάτωση στην εθνική νομοθεσία της Οδηγίας (ΕΕ) 2016/680 του Ευρωπαϊκού Κοινοβουλίου και του Συμβουλίου της 27ης Απριλίου 2016 και άλλες διατάξεις»,
	10. του ν. 4601/2019 (Α’ 44) «Εταιρικοί µετασχηµατισµοί και εναρµόνιση του νοµοθετικού πλαισίου µε τις διατάξεις της Οδηγίας 2014/55/ΕΕ του Ευρωπαϊκού Κοινοβουλίου και του Συµβουλίου της 16ης Απριλίου 2014 για την έκδοση ηλεκτρονικών τιµολογίων στο πλαίσιο δηµόσιων συµβάσεων και λοιπές διατάξεις»
	11. Του Ν. 4412/2016 (ΦΕΚ 147 Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ».
	12. Του Ν. 4270/2014 (ΦΕΚ 143 Α΄) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις.
	13. Του Ν. 4250/2014 (ΦΕΚ 74 Α΄) «Διοικητικές απλουστεύσεις - Καταργήσεις, Συγχωνεύσεις Νομικών Προσώπων και Υπηρεσιών του Δημοσίου Τομέα-Τροποποίηση Διατάξεων του π.δ. 318/92 (Α΄161) και λοιπές ρυθμίσεις».
	14. Του Ν. 4155/2013 (ΦΕΚ 120 Α΄) «Εθνικό Σύστημα Ηλεκτρονικών Δημοσίων Συμβάσεων και άλλες διατάξεις».
	15. Του Ν. 4152/2013 (ΦΕΚ 107 Α') «Προσαρμογή της ελληνικής νομοθεσίας στην Οδηγία 2011/7 της 16.2.2011 για την καταπολέμηση των καθυστερήσεων πληρωμών στις εμπορικές συναλλαγές».
	16. Του Ν. 4013/2011 (ΦΕΚ 204 Α΄) «Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων - Αντικατάσταση του έκτου κεφαλαίου του ν. 3588/2007 (πτωχευτικός κώδικας) - Προπτωχευτική διαδικασία εξυγίανσης και άλλες διατάξεις».
	17. Της παρ. Γ του άρθρου 89 του ν.3996/2011 (Α' 170) « Αναμόρφωση του Σώματος Επιθεωρητών Εργασίας, ρυθμίσεις θεμάτων Κοινωνικής Ασφάλισης και άλλες διατάξεις» με τίτλο «Σύσταση Ειδικού Λογαριασμού Παιδικών Κατασκηνώσεων (Ε.Λ.Π.Κ.)».
	18. Το άρθρο 68 του Ν.3863/2010 (ΦΕΚ 115/Α/2010), όπως τροποποιήθηκε με το άρθρο 22 του ν.4144/2013 (ΦΕΚ 88/Α/18.04.2013) για την «Αντιμετώπιση της παραβατικότητας στην Κοινωνικής Ασφάλιση και στην αγορά εργασίας και λοιπές διατάξεις αρμοδιότητας του Υπουργείου Εργασίας, Κοινωνικής Ασφάλισης και Πρόνοιας» σχετικά με την τήρηση της εργατικής νομοθεσίας εκ μέρους των συνεργείων καθαριότητας με τις περεταίρω τροποποιήσεις αυτού.
	19. Του Ν. 3861/2010 (ΦΕΚ 112 Α΄) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο Πρόγραμμα Διαύγεια και άλλες διατάξεις» όπως τροποποιήθηκε και ισχύει .
	20. Του Ν. 3707/08 (ΦΕΚ 209 Α) « Ρύθμιση θεμάτων ιδιωτικών επιχειρήσεων παροχής υπη­ρεσιών ασφαλείας και γραφείων ιδιωτικών ερευνών.»
	21. του ν. 3310/2005 (Α’ 30) *«Μέτρα για τη διασφάλιση της διαφάνειας και την αποτροπή καταστρατηγήσεων κατά τη διαδικασία σύναψης δημοσίων συμβάσεων*», του π.δ/τος 82/1996 (Α’ 66) *«Ονομαστικοποίηση μετοχών Ελληνικών Ανωνύμων Εταιρειών που μετέχουν στις διαδικασίες ανάληψης έργων ή προμηθειών του Δημοσίου ή των νομικών προσώπων του ευρύτερου δημόσιου τομέα»*, της κοινής απόφασης των Υπουργών Ανάπτυξης και Επικρατείας με αρ. 20977/2007 (Β’ 1673) σχετικά με τα *«Δικαιολογητικά για την τήρηση των μητρώων του ν.3310/2005, όπως τροποποιήθηκε με το ν.3414/2005»*, καθώς και των υπουργικών αποφάσεων, οι οποίες εκδίδονται, κατ’ εξουσιοδότηση του άρθρου 65 του ν. 4172/2013 (Α’167) για τον καθορισμό: α) των μη «συνεργάσιμων φορολογικά» κρατών και β) των κρατών με *«προνομιακό φορολογικό καθεστώς»*
	22. του ν. 3419/2005 (Α’ 297) «Γενικό Εμπορικό Μητρώο (Γ.Ε.ΜΗ.) και εκσυγχρονισμός της Επιμελητηριακής Νομοθεσίας»
	23. Του Ν. 2859/2000 (ΦΕΚ 248 Α΄) «Κύρωση Κώδικα Φόρου Προστιθέμενης Αξίας».
	24. Του Ν. 2690/1999 (ΦΕΚ 45 Α΄) «Κύρωση του Κώδικα Διοικητικής Διαδικασίας και άλλες διατάξεις».
	25. του ν. 2121/1993 (Α’ 25) «Πνευματική Ιδιοκτησία, Συγγενικά Δικαιώματα και Πολιτιστικά Θέματα»
	26. Του Π.Δ. 84/2019 (ΦΕΚ 123 Α΄) «Σύσταση και κατάργηση Γενικών Γραμματειών και Ειδικών Γραμματειών/Ενιαίων Διοικητικών Τομέων Υπουργείων».
	27. Του Π.Δ. 83/2019 (ΦΕΚ 121 Α΄) «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών».
	28. Του Π.Δ. 81/2019 (ΦΕΚ 119 Α΄) «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων».
	29. Του Π.Δ. 18/2018 (ΦΕΚ 31 Α΄) «Οργανισμός Υπουργείου Παιδείας, Έρευνας και Θρησκευμάτων».
	30. Του Π.Δ. 39/2017 (ΦΕΚ 64 Α΄) «Κανονισμός εξέτασης Προδικαστικών Προσφυγών ενώπιον της Αρχής Εξέτασης Προδικαστικών Προσφυγών».
	31. Του Π.Δ. 38/2017 (ΦΕΚ 64 Α΄) «Κανονισμός Λειτουργίας της Αρχής Εξέτασης Προδικαστικών Προσφυγών».
	32. Του Π.Δ. 80/2016 (ΦΕΚ 145 Α΄) «Ανάληψη υποχρεώσεων από τους διατάκτες».
	33. Του Π.Δ. 28/2015 (ΦΕΚ 34 Α΄) «Κωδικοποίηση διατάξεων για την πρόσβαση σε δημόσια έγγραφα και στοιχεία».
	34. Του Π.Δ. 25/2014 (ΦΕΚ 44 Α΄) «Ηλεκτρονικό Αρχείο και Ψηφιοποίηση εγγράφων».
2. **Τις κάτωθι αποφάσεις, όπως αυτές έχουν τροποποιηθεί και ισχύουν:**
	1. Την με αρ. πρωτ.**71662/Β4/16-06**-2021 (ΑΔΑ: ΡΛ2Ω46ΜΤΛΗ-ΕΕ7) απόφαση με θέμα «Έγκριση τεχνικών προδιαγραφών ηλεκτρονικού διαγωνισμού άνω των ορίων, για την επιλογή αναδόχου για την παροχή υπηρεσιών φύλαξης, για την κάλυψη των αναγκών των κτηριακών εγκαταστάσεων του Υπουργείου Παιδείας και Θρησκευμάτων».
	2. Την αριθ. **12869/Β4/03-02-2021 (ΑΔΑ: 6ΚΙΑ46ΜΤΛΗ-Ω4Ω**) απόφαση με θέμα: «Συγκρότηση Επιτροπής για την αποσφράγιση, έλεγχο και αξιολόγηση των προσφορών που θα κατατεθούν στο πλαίσιο διαγωνιστικών και κάθε είδους διαδικασιών σύναψης σύμβασης, πλην εκείνων για τις οποίες ορίζεται ειδική επιτροπή, ανεξαρτήτως ποσού, για την προμήθεια ειδών ή παροχή υπηρεσιών για τις ανάγκες του Υ.ΠΑΙ.Θ., στο πλαίσιο διαχείρισης του Τακτικού Προϋπολογισμού του έτους 2021.».
	3. Την με αρ. πρωτ. **71327/Β5/16-06-2021 (ΑΔΑ: ΩΧΑΓ46ΜΤΛΗ-8ΑΕ, ΑΔΑΜ: 21REQ008771424)** απόφαση προέγκρισης ανάληψης υποχρέωσης.
	4. Την με αρ. πρωτ. **71615/Β5/16-06-2021 (ΑΔΑ: ΨΙΠΓ46ΜΤΛΗ-Τ61, ΑΔΑΜ: 21REQ008775172)** απόφαση ανάληψης υποχρέωσης
	5. Την 29164/755/27.06.2019 (Β' 2686/02.07.2019) ΥΑ «Κατηγοριοποίηση παραβάσεων και καθορισμός ύψους προστίμων που επιβάλλονται από τους Επιθεωρητές Εργασίας του Σώματος Επιθεώρησης Εργασίας.
	6. Την αριθ. 57654/22-05-2017 Υ.Α. (ΦΕΚ 1781 Β΄) «Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ)».
	7. Την αριθ. 56902/215/19-05-2017 Υ.Α. (ΦΕΚ 1924 Β΄) «Τεχνικές λεπτομέρειες και διαδικασίες λειτουργίας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ.).»
	8. την αριθμ. 64233/2021 Κ.Υ.Α. (B’ 2453/09.06.2021) «Ρυθμίσεις τεχνικών ζητημάτων που αφορούν την ανάθεση των Δημοσίων Συμβάσεων Προμηθειών και Υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ).».
	9. την αριθμ. 63446/2021 Κ.Υ.Α. (B’ 2338/02.06.2021) «Καθορισμός Εθνικού Μορφότυπου ηλεκτρονικού τιμολογίου στο πλαίσιο των Δημοσίων Συμβάσεων».
	10. της αριθμ. Κ.Υ.Α. οικ. 60967 ΕΞ 2020 (B’ 2425/18.06.2020) *«Ηλεκτρονική Τιμολόγηση στο πλαίσιο των Δημόσιων Συμβάσεων δυνάμει του ν. 4601/2019» (Α΄44)*
	11. Την αριθ. 1191/14-03-2017 Κ.Υ.Α. (ΦΕΚ 969 Β΄) «Καθορισμός του χρόνου, τρόπου υπολογισμού της διαδικασίας παρακράτησης και απόδοσης της κράτησης 0,06% υπέρ της Αρχής Εξέτασης Προδικαστικών Προσφυγών (Α.Ε.Π.Π.), καθώς και των λοιπών λεπτομερειών εφαρμογής της παραγράφου 3, του άρθρου 350 του ν. 4412/2016 (Α΄ 147).»
	12. Την αριθ. ΥΑΠ/Φ.40.4/163/07-02-2013 (ΦΕΚ 401 Β΄) Υ.Α. «Ρυθμίσεις για α) τη διαδικασία και τον τρόπο ηλεκτρο­νικής επιβεβαίωσης της λήψης και της ασφαλούς χρονοσήμανσης, β) τις προδιαγραφές και τα πρότυπα του συστήματος για τη γνωστοποίηση εγγράφων σε φυσικά πρόσωπα ή ΝΠΙΔ με χρήση ΤΠΕ και γ) την ηλεκτρονική διακίνηση εγγράφων μεταξύ φορέων του δημοσίου το­μέα και των φυσικών προσώπων ή ΝΠΙΔ».
	13. Την αριθ. ΥΑΠ/Φ.40.4/1/989/10-04-2012 Υ.Α. (ΦΕΚ 1301 Β΄) «Κύρωση Πλαισίου Παροχής Υπηρεσιών Ηλεκτρονικής Διακυβέρνησης».
3. Τις σε εκτέλεση των ανωτέρω νόμων εκδοθείσες λοιπές (πλην των ήδη αναφερομένων) κανονιστικές διατάξεις, καθώς και κάθε διάταξη (νόμου, Π.Δ., απόφασης, κ.λ.π.) που διέπει τις δημόσιες συμβάσεις, έστω και αν δεν αναφέρονται ρητά παραπάνω.
4. **Τα κάτωθι έγγραφα:**
	1. Το με αρ. πρωτ. **68800/Β4/11-06-2021 (ΑΔΑΜ:21REQ008750892)** αίτημα ανάληψης υποχρέωσης («Αίτημα δέσμευσης πίστωσης»).
	2. Το με αρ.πρωτ.**64089/Β4/02-06-2021** έγγραφο της Διεύθυνσης Προμηθειών και διαχείρισης υλικού με την τεθείσα επ’ αυτού έγκριση αναγκαιότητας της Υπουργού Υ.ΠΑΙ.Θ.
	3. Την με αρ. πρωτ. **2/45136/0026/01-06-2017 (ΑΔΑ: ΩΣΡ5Η-ΞΘΨ)** εγκύκλιο «Παροχή οδηγιών για τον έλεγχο, εκκαθάριση και πληρωμή δημοσίων δαπανών».
5. **Την ανάγκη** **παροχής υπηρεσιών φύλαξης, για την κάλυψη των αναγκών των κτηριακών εγκαταστάσεων του Υπουργείου Παιδείας και Θρησκευμάτων,**

**ΠΡΟΚΗΡΥΣΣΟΥΜΕ**

1. **Ανοικτό Ηλεκτρονικό Διαγωνισμό άνω των ορίων με προ συμβατικό έλεγχο σε ευρώ** **(€), με κριτήριο ανάθεσης την πλέον συμφέρουσα από οικονομική άποψη προσφορά βάσει βέλτιστης σχέσης ποιότητας - τιμής,** για την επιλογή αναδόχου για την παροχή υπηρεσιών φύλαξης, για την κάλυψη των αναγκών των κτηριακών εγκαταστάσεων του Υπουργείου Παιδείας και Θρησκευμάτων, **για χρονικό διάστημα είκοσι επτά (27) μηνών και με δυνατότητα παράτασης για ένα (1) επιπλέον έτος** και σύμφωνα με τις τεχνικές προδιαγραφές του **Παραρτήματος I΄** της παρούσας διακήρυξης, **για τη σύναψη σύμβασης συνολικής προϋπολογισθείσας αξίας 2.167.741,93 € πλέον Φ.Π.Α. 24% ή 2.688.000,00€ συμπεριλαμβανομένου Φ.Π.Α. 24%, συμπεριλαμβανομένου του δικαιώματος προαίρεσης**
2. Ο διαγωνισμός, θα πραγματοποιηθεί σύμφωνα με τα προβλεπόμενα στα Kεφάλαια 1,2,3,4,5,6 και τα Παραρτήματα I,II,ΙΙI,ΙV,V της παρούσας διακήρυξης, που αποτελούν αναπόσπαστο τμήμα της:

|  |  |
| --- | --- |
| **Αναθέτουσα αρχή και αντικείμενο σύμβασης** | **Κεφάλαιο 1΄** |
| **Γενικοί και ειδικοί όροι συμμετοχής** | **Κεφάλαιο 2΄** |
| **Διενέργεια διαδικασίας - αξιολόγηση προσφορών** | **Κεφάλαιο 3΄** |
| **Όροι εκτέλεσης της σύμβασης**  | **Κεφάλαιο 4΄** |
| **Ειδικοί όροι εκτέλεσης σύμβασης** | **Κεφάλαιο 5΄** |
| **Χρόνος και τρόπος εκτέλεσης** | **Κεφάλαιο 6΄** |
| **Αναλυτική περιγραφή φυσικού και οικονομικού αντικειμένου**  | **Παράρτημα I** |
| **Υπόδειγμα Βεβαίωσης Καλής Εκτέλεσης συναφών υπηρεσιών** | **Παράρτημα II** |
| **Ευρωπαϊκό Ενιαίο Έγγραφο Σύμβασης (ΕΕΕΣ/ ESPD)** | **Παράρτημα III** |
| **Υπόδειγμα εγγυήσεων** | **Παράρτημα IV** |
| **Σχέδιο σύμβασης** | **Παράρτημα V** |

1. Ο διαγωνισμός θα πραγματοποιηθεί με χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (Ε.Σ.Η.ΔΗ.Σ. ή ΕΣΗΔΗΣ) μέσω της διαδικτυακής πύλης [**www.promitheus.gov.gr**](http://www.promitheus.gov.gr), ύστερα από ελάχιστη προθεσμία τριάντα (30) ημερών από την ημερομηνία αποστολής της παρούσας στην Υπηρεσία Εκδόσεων της Ένωσης, σύμφωνα με τις παρ. 1 και 4, του άρθρου 27, του Ν. 4412/2016 (ΦΕΚ 147 Α΄).
2. Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή που υποστηρίζεται από εγκεκριμένο πιστοποιητικό (στο εξής ονομαζόμενη, για λόγους συντομίας, στην παρούσα διακήρυξη ως ψηφιακή υπογραφή), το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ (όπως τροποποιήθηκε και ισχύει) και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της 64233/2021 Κ.Υ.Α. (B’ 2453/09.06.2021). Την ανωτέρω υποχρέωση δεν έχουν οι αλλοδαποί οικονομικοί φορείς για τους οποίους ισχύουν τα αναφερόμενα στην παράγραφο 7, του άρθρου 92, του Ν. 4412/2016 (ΦΕΚ 147 Α΄).
3. Οι οικονομικοί φορείς υποβάλουν την προσφορά τους στον αντίστοιχο διαγωνισμό στο Σύστημα (ΕΣΗΔΗΣ) **με Αύξοντα Αριθμό (Α/Α) Συστήματος 134311**,σύμφωνα με τα οριζόμενα στο Kεφάλαιο 2΄ και τις Τεχνικές Προδιαγραφές των Παραρτήματος Ι της παρούσας διακήρυξης**.**
4. Η προσφορά για το διαγωνισμό στο Σύστημα (ΕΣΗΔΗΣ) θα αφορά στο σύνολο των ζητούμενων υπηρεσιών. Προσφορά που δεν καλύπτει το σύνολο των ζητούμενων υπηρεσιών, θα απορρίπτεται ως απαράδεκτη.
5. **Ημερομηνία έναρξης υποβολής προσφορών** στο Σύστημα ορίζεται **η 18\_η Ιουνίου 2021, ημέρα Παρασκευή. Ως καταληκτική ημερομηνία υποβολής των προσφορών** στη Διαδικτυακή πύλη [**www.promitheus.gov.gr**](http://www.promitheus.gov.gr) του συστήματος ΕΣΗΔΗΣ ορίζεται η **16η Ιουλίου 2021, ημέρα Παρασκευή και ώρα 15:00 (03:00μ.μ.).** **.** Μετά την παρέλευση της καταληκτικής ημερομηνίας και ώρας, δεν υπάρχει δυνατότητα υποβολής προσφοράς στο Σύστημα.
6. Ο χρόνος υποβολής της προσφοράς και οποιαδήποτε ηλεκτρονική επικοινωνία μέσω του συστήματος βεβαιώνεται αυτόματα από το σύστημα με υπηρεσίες χρονοσήμανσης, σύμφωνα με τα οριζόμενα στo άρθρο 37, του Ν. 4412/2016 (ΦΕΚ 147 Α΄) και της 64233/2021 Κ.Υ.Α. (B’ 2453/09.06.2021) .
7. Η **αποσφράγιση** των προσφορών θα πραγματοποιηθεί ηλεκτρονικά, **την 21η Ιουλίου 2021, ημέρα Τετάρτη και ώρα 10:00 (10:00 π.μ.)** στο κτίριο του Υπουργείου Παιδείας και Θρησκευμάτων (Υ.ΠΑΙ.Θ.), Ανδρέα Παπανδρέου 37, T.K. 151 80 Μαρούσι, από το αρμόδιο, πιστοποιημένο στο σύστημα, συλλογικό όργανο (Επιτροπή αποσφράγισης και αξιολόγησης των αποτελεσμάτων του Διαγωνισμού). Η ηλεκτρονική διαδικασία αποσφράγισης και αξιολόγησης των προσφορών περιγράφεται στα άρθρα 3.1.1. και 3.1.2, του Κεφαλαίου 3΄ της παρούσας διακήρυξης.
8. Περίληψη της παρούσας διακήρυξης (προκήρυξη) έχει αποσταλεί για δημοσίευση στην Υπηρεσία Εκδόσεων της Ένωσης, στις **16-06-2021**, με προσωρινό αριθμό προκήρυξης σύμβασης: 2021-080906.
9. Το τεύχος της παρούσας Διακήρυξης μαζί με τα συνημμένα Παραρτήματά της (που αποτελούν αναπόσπαστα μέρη αυτής), αναρτάται από τις **18-06-2021** και στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.ΔΗ.Σ. ή ΚΗΜΔΗΣ) στην ηλεκτρονική Διεύθυνση http://www.promitheus.gov.gr, της Γενικής Γραμματείας Εμπορίου και Προστασίας Καταναλωτή.
10. Επιπλέον των ανωτέρω, προσφέρεται ελεύθερη, πλήρης, άμεση και δωρεάν ηλεκτρονική πρόσβαση στα έγγραφα της σύμβασης μετά τις **18-06-2021** στην ιστοσελίδα του Υ.ΠΑΙ.Θ.: [www.minedu.gov.gr](http://www.minedu.gov.gr) (ηλεκτρονική διεύθυνση: <https://www.minedu.gov.gr/to-ypoyrgeio/diagwnismoi-ergwn>).
11. Πληροφορίες παρέχονται κατά τις εργάσιμες ημέρες και ώρες (**πληροφορίες: κος Ανδρέας Κωνσταντάρας, τηλ.: 210-3442428, email:** **akonstantaras@minedu.gov.gr** **, κα Παρασκευή Σιαφλιάκη, τηλ.: 210-3443204/2370, email:** **psiafliaki@minedu.gov.gr****, κος Παναγιώτης Καλούδης, τηλ.: 210-3442348/3198, email:** **pkaloudis@minedu.gov.gr** **και κος Αντώνιος Αλικιώτης , τηλ.: 210-3443252, email:** **aalikiotis@minedu.gov.gr** **και κος Αντώνιος Αλικιώτης , τηλ.: 210-3443252, email:** **aalikiotis@minedu.gov.gr**).
12. Εφόσον έχουν ζητηθεί εγκαίρως σύμφωνα με την υποπαράγραφο 2.1.3 του Κεφαλαίου 2΄, η αναθέτουσα αρχή παρέχει σε όλους τους προσφέροντες που συμμετέχουν στη διαδικασία σύναψης σύμβασης συμπληρωματικές πληροφορίες σχετικά με τις προδιαγραφές και οποιαδήποτε σχετικά δικαιολογητικά.

 **Η ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΝΙΚΗ ΚΕΡΑΜΕΩΣ**

**Εσωτερική διανομή**

1. *Διεύθυνση Τεχνικών Υπηρεσιών*
2. *Διεύθυνση Προμηθειών και Διαχείρισης Υλικού/ Τμήμα Α΄*
3. *Διεύθυνση Ανθρώπινου Δυναμικού*
4. *Γραφείο Υπουργού*

**ΚΕΦΑΛΑΙΟ 1: Αναθέτουσα αρχή και αντικείμενο σύμβασης**

**1.1 Στοιχεία αναθέτουσας αρχής**

|  |  |
| --- | --- |
| **Επωνυμία** | ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ (Υ.ΠΑΙ.Θ.)/ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ/ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ/ ΤΜΗΜΑ Α΄ |
| **Ταχυδρομική διεύθυνση** | ΑΝΔΡΕΑ ΠΑΠΑΝΔΡΕΟΥ 37 |
| **Πόλη** | ΜΑΡΟΥΣΙ ΝΟΜΟΥ ΑΤΤΙΚΗΣ |
| **Ταχυδρομικός Κωδικός** | 151 80 |
| **Χώρα** | ΕΛΛΑΔΑ |
| **Κωδικός ΝUTS** | EL301/ ΒΟΡΕΙΟΣ ΤΟΜΕΑΣ ΑΘΗΝΩΝ |
| **Τηλέφωνο** | 210344 3198/2348/3204/2370/2428 |
| **Φαξ** | 2103442365 |
| **Ηλεκτρονικό Ταχυδρομείο**  | akonstantaras@minedu.gov.grpsiafliaki@minedu.gov.gr pkaloudis@minedu.gov.graalikiotis@minedu.gov.gr). |
| **Αρμόδιος για πληροφορίες** | ΑΝΔΡΕΑΣ ΚΩΝΣΤΑΝΤΑΡΑΣ-ΠΑΡΑΣΚΕΥΗ ΣΙΑΦΛΙΑΚΗ-ΠΑΝΑΓΙΩΤΗΣ ΚΑΛΟΥΔΗΣ- ΑΝΤΩΝΙΟΣ ΑΛΙΚΙΩΤΗΣ |
| **Γενική Διεύθυνση στο διαδίκτυο (URL)** | <http://www.minedu.gov.gr>  |

**Είδος Αναθέτουσας Αρχής**

Η Αναθέτουσα Αρχή είναι Υπουργείο και ανήκει στην Γενική Κυβέρνηση/ Υποτομέα Κεντρικής Διοίκησης.

**Κύρια δραστηριότητα Αναθέτουσας Αρχής**

Η κύρια δραστηριότητα της αναθέτουσας αρχής είναι η Εκπαίδευση, σύμφωνα με το Παράρτημα ΙΙ (Προκήρυξη Σύμβασης), Τμήμα Ι, παρ. 1.5, του Εκτελεστικού Κανονισμού (ΕΕ) 2015/1986 της Επιτροπής (L 296).

**1.2 Στοιχεία Διαδικασίας - Χρηματοδότηση**

**1.2.1 Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27, του Ν. 4412/2016 (ΦΕΚ 147 Α΄).

**1.2.2 Χρηματοδότηση της σύμβασης**

Φορέας χρηματοδότησης της παρούσας διαδικασίας σύναψης σύμβασης είναι το Υπουργείο Παιδείας και Θρησκευμάτων (Υ.ΠΑΙ.Θ.), με τη δαπάνη να βαρύνει τις πιστώσεις του Τακτικού Προϋπολογισμού του Υ.ΠΑΙ.Θ., και συγκεκριμένα τον Λογαριασμό 6ου βαθμού (Α.Λ.Ε.) 2420911001 του Φορέα με Κωδ. Ταξινόμησης 1019-501-0000000, οικονομικού έτους 2021 για ποσό έως 210.000,00 €, οικονομικού έτους 2022 για ποσό έως 826.000,00 €, οικονομικού έτους 2023 για ποσό έως 826.000,00 € και οικονομικού έτους 2024, για ποσό έως 826.000,00 €.

**1.3 Συνοπτική Περιγραφή φυσικού και οικονομικού αντικειμένου της σύμβασης**

**1.3.1: Φυσικό αντικείμενο διαγωνισμού**

Η παρούσα διακήρυξη αφορά στην επιλογή για την **παροχή υπηρεσιών φύλαξης στο κτίριο του Υπουργείου Παιδείας και Θρησκευμάτων στο Μαρούσι, στις εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και στις εγκαταστάσεις του Υ.ΠΑΙ.Θ. στο Νέο Φάληρο**. Αναλυτική περιγραφή του φυσικού και οικονομικού αντικειμένου της σύμβασης δίδεται στο ΠΑΡΑΡΤΗΜΑ Ι της παρούσας διακήρυξης.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων **(CPV) : [79713000-5]-Υπηρεσίες φύλαξης**

**Δεκτές γίνονται μόνον οι προσφορές που αφορούν το σύνολο των προς παροχή υπηρεσιών** και όχι μέρος τους. Η συμμετοχή στον διαγωνισμό προϋποθέτει την τεκμηρίωση των ελάχιστων κριτηρίων που διασφαλίζουν την τεχνική και επαγγελματική ικανότητα του αναδόχου να παρέχει τις υπηρεσίες σε αντίστοιχες συνθήκες εργασίας.

Οι ενδιαφερόμενοι οικονομικοί φορείς μπορούν να υποβάλουν την προσφορά τους στο Σύστημα (ΕΣΗΔΗΣ), στον αντίστοιχο συστημικό διαγωνισμό. Οι τεχνικές προδιαγραφές των παρεχόμενων υπηρεσιών περιγράφονται αναλυτικά στο Παράρτημα Ι της παρούσας Διακήρυξης. Η προσφορά θα αφορά στο σύνολο των απαιτούμενων υπηρεσιών φύλαξης και εφόσον δε το καλύπτει, θα απορρίπτεται ως απαράδεκτη.

Δεν επιτρέπεται η υποβολή εναλλακτικών προσφορών.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς βάσει βέλτιστης σχέσης ποιότητας - τιμής.

Σε περίπτωση που κατά τη διάρκεια του συμβατικού χρόνου μεταβληθεί το εργατικό κόστος, ως συνέπεια αναπροσαρμογής του κατώτατου μισθού και του κατώτατου ημερομισθίου, τότε η Αναθέτουσα Αρχή, εφαρμόζοντας τις διατάξεις του εδ. α) της παρ. 1 του άρθρου 132 του ν. 4412/2016, δύναται να τροποποιήσει με απόφασή της τη σύμβαση, αναπροσαρμόζοντας το συμβατικό τίμημα αυτής ανάλογα και στο μέτρο του απολύτως αναγκαίου, ούτως ώστε να καλύπτει τις πάσης φύσεως νόμιμες αποδοχές των εργαζομένων και τις ασφαλιστικές τους εισφορές. Η δυνατότητα αυτή της Αναθέτουσας Αρχής μπορεί να λάβει χώρα το αργότερο εντός τριάντα (30) ημερών από την ημερομηνία αναπροσαρμογής του κατώτατου μισθού και του κατώτατου ημερομίσθιου και η απόφαση τροποποίησης της σύμβασης κοινοποιείται άμεσα στον Ανάδοχο.

**1.3.2: Προϋπολογισμός διαγωνισμού**

Η **εκτιμώμενη αξία της αρχικής σύμβασης** 27 μηνών ανέρχεται στο ποσό του **1.501.612,90** **€ (ενός εκατομμυρίου πεντακοσίων ενός εξακοσίων δώδεκα ευρώ και ενενήντα λεπτών)** χωρίς ΦΠΑ και **1.862.000,00€ (ενός εκατομμυρίου οκτακοσίων εξήντα δύο χιλιάδων ευρώ)** συμπεριλαμβανομένου του ΦΠΑ 24%.

Η δαπάνη θα βαρύνει τις πιστώσεις του **Α.Λ.Ε. 24209110001** του Ειδικού Φορέα **1019-501-0000000** του Τακτικού Προϋπολογισμού του Υπουργείου Παιδείας και Θρησκευμάτων , για τα οικονομικά έτη 2021,2022,2023 και προαιρετικά 2024. Η δαπάνη κατανέμεται, μεταξύ των οικονομικών ετών 2021 ,2022 , 2023 και 2024 ως εξής:

* Οικονομικό Έτος 2021: Ποσό : 210.000,00 €
* Οικονομικό Έτος 2022: Ποσό : 826.000,00 €
* Οικονομικό Έτος 2023: Ποσό : 826.000,00 €
* Οικονομικό Έτος 2024: Ποσό : 826.000,00 €

**Προσαύξηση φυσικού και οικονομικού αντικειμένου- Δικαίωμα προαίρεσης (παράτασης σύμβασης)**

Το Υπουργείο διατηρεί το δικαίωμα να παρατείνει τη διάρκεια της σύμβασης (άσκηση δικαιώματος προαίρεσης), με μονομερή του δήλωση (απόφαση) που ασκείται πριν από τη λήξη αυτής, έως δώδεκα (12) επιπλέον μήνες (παράταση), με έναρξη την επόμενη της ημερομηνίας λήξης της, με τους ίδιους όρους της αρχικής σύμβασης (τροποποίηση της αρχικής σύμβασης κατά τη διάρκειά της σύμφωνα με την περ. α) της παρ. 1 του άρθρου 132 του ν. 4412/2016).

Το φυσικό αντικείμενο της κατ’ αυτόν τον τρόπο τροποποιημένης αρχικής σύμβασης (άσκηση δικαιώματος προαίρεσης), θα αφορά στην παροχή υπηρεσιών φύλαξης διάρκειας έως δώδεκα (12) επιπλέον μήνες, και με τους ίδιους όρους της αρχικής σύμβασης (ίδιο μηνιαίο τίμημα).

Αναλυτικότερα:

**Εκτιμώμενη αξία δικαιώματος προαίρεσης δώδεκα (12) μηνών:**

Η εκτιμώμενη αξία του δικαιώματος προαίρεσης- παράτασης διάρκειας της σύμβασης 12 μήνες- ανέρχεται στο ποσό των **826.000,00 € (οχτακοσίων είκοσι έξι χιλιάδων ευρώ)** **συμπεριλαμβανομένου του ΦΠΑ 24%** (εκτιμώμενη αξία χωρίς ΦΠΑ: 666.129,03 €).

**Εκτιμώμενη συνολική αξία της σύμβασης**

Η εκτιμώμενη συνολική αξία της σύμβασης (**συμπεριλαμβανομένου του δικαιώματος προαίρεσης**) ανέρχεται στο ποσό του **2.167.741,93 €** (ενός εκατομμυρίου εννιακοσίων πενήντα χιλιάδων ευρώ) πλέον ΦΠΑ 24%,ή **2.688.000,00 € συμπεριλαμβανομένου του ΦΠΑ 24%.**

**1.3.3: Διάρκεια σύμβασης**

Η **διάρκεια της σύμβασης** ορίζεται σε **27 μήνες** από την ημερομηνία υπογραφής της, με ενδεικτική ημερομηνία έναρξης την **1η Οκτωβρίου 2021,και με δικαίωμα προαίρεσης το οποίο συνίσταται σε δυνατότητα παράτασης της σύμβασης για ένα (1) επιπλέον έτος,** με αντίστοιχη αύξηση του οικονομικού αντικειμένου σύμφωνα με την ως άνω προϋπολογισθείσα δαπάνη.

**Επισημαίνεται ότι ο ανάδοχος, με δική του δαπάνη, υποχρεούται να εγκαταστήσει κλειστό κύκλωμα τηλεόρασης με video analytics, κατ’ ελάχιστον τεσσάρων καμερών, όπου του υποδείξει η αναθέτουσα αρχή, τα οποία, δε, να δύνανται να συνδεθούν στο Κέντρο λήψεως Σημάτων του.**

Οι υποψήφιοι **υποχρεούνται να επισκεφθούν τους χώρους στους οποίους θα παρέχονται οι υπηρεσίες φύλαξης** προκειμένου να αποκτήσουν ιδία αντίληψη του έργου ώστε να είναι σε θέση να καταρτίσουν σχετικό επιχειρησιακό σχέδιο. Στις **7/07/2021, ημέρα Τετάρτη** και ώρα 13:00, θα πραγματοποιηθεί από αρμόδιο υπάλληλο του Υπουργείου, επιτόπια επίσκεψη στους χώρους στους οποίους θα παρέχονται οι υπηρεσίες φύλαξης.

Όποιος επιθυμεί να παραστεί, ενημερώνει εγγράφως το Τμήμα Προμηθειών μέχρι τις **05 /07/2021.**

Η αναθέτουσα αρχή διατηρεί το δικαίωμα να ενεργοποιήσει τις διατάξεις της παραγράφου 1 του άρθρου 105 του ν.4412/2016 εφόσον αυτό επιβάλλεται από τις υπηρεσιακές ανάγκες της και την εξυπηρέτηση του δημοσίου συμφέροντος. Το ποσοστό αυτό δεν μπορεί να υπερβεί το 20% της προϋπολογισθείσας αξίας της σύμβασης περιλαμβανομένου ΦΠΑ στην περίπτωση της μεγαλύτερης ποσότητας ή το 20% στην περίπτωση μικρότερης ποσότητας. Για κατακύρωση μέρους της ποσότητας κάτω του καθοριζόμενου από τα έγγραφα της σύμβασης ποσοστού, απαιτείται προηγούμενη αποδοχή από τον προμηθευτή.

Αναλυτική περιγραφή του φυσικού αντικειμένου της σύμβασης δίδεται στο παράρτημα I της παρούσας διακήρυξης.

**1.4** **Αρχές εφαρμοζόμενες στη διαδικασία σύναψης σύμβασης**

Οι οικονομικοί φορείς δεσμεύονται ότι:

Α) Τηρούν και θα εξακολουθήσουν να τηρούν κατά την εκτέλεση της σύμβασης, εφόσον επιλεγούν, τις υποχρεώσεις τους που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου, οι οποίες απαριθμούνται στο Παράρτημα Χ, του Προσαρτήματος Α, του Ν. 4412/2016 (ΦΕΚ 147 Α΄). Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους,

Β) Δε θα ενεργήσουν αθέμιτα, παράνομα ή καταχρηστικά καθ΄όλη τη διάρκεια της διαδικασίας ανάθεσης, αλλά και κατά το στάδιο εκτέλεσης της σύμβασης, εφόσον επιλεγούν,

Γ) Λαμβάνουν τα κατάλληλα μέτρα για να διαφυλάξουν την εμπιστευτικότητα των πληροφοριών που έχουν χαρακτηρισθεί ως τέτοιες.

**ΚΕΦΑΛΑΙΟ 2: Γενικοί και ειδικοί όροι συμμετοχής**

**2.1** **Γενικές πληροφορίες**

**2.1.1 Έγγραφα της σύμβασης**

Τα έγγραφα της σύμβασης κατά την έννοια της περιπτ. 14, της παρ. 1, του άρθρου 2, του Ν. 4412/2016 (ΦΕΚ 147 Α΄) για τον παρόντα διαγωνισμό είναι κατ’ ελάχιστον τα ακόλουθα:

Α) Η με προσωρινό **αριθμό 2021-080906** προκήρυξη σύμβασης του διαγωνισμού, όπως αυτή έχει δημοσιευτεί στην Επίσημη Εφημερίδα της Ευρωπαϊκής Ένωσης,

Β) το Ευρωπαϊκό Ενιαίο Έγγραφο Σύμβασης (ΕΕΕΣ),

Γ) η παρούσα διακήρυξη με όλα τα παραρτήματά της, που αποτελούν αναπόσπαστο τμήμα της,

Δ) τυχόν συμπληρωματικές πληροφορίες και διευκρινίσεις που θα παρασχεθούν από την αναθέτουσα αρχή επί όλων των ανωτέρω και της διαδικασίας, ειδικά για τις τεχνικές προδιαγραφές και τα σχετικά δικαιολογητικά, δυνάμει της παρ. 2, του άρθρου 67, του Ν. 4412/2016 (ΦΕΚ 147 Α΄).

Ε) το σχέδιο της σύμβασης με τα Παραρτήματά της.

**2.1.2** **Επικοινωνία - Πρόσβαση στα έγγραφα της Σύμβασης**

Όλες οι επικοινωνίες σε σχέση με τα βασικά στοιχεία της διαδικασίας σύναψης της σύμβασης, καθώς και όλες οι ανταλλαγές πληροφοριών, ιδίως η ηλεκτρονική υποβολή, εκτελούνται με τη χρήση της πλατφόρμας του Εθνικού Συστήματος Ηλεκτρονικών Δημοσίων Συμβάσεων (ΕΣΗΔΗΣ), μέσω της Διαδικτυακής πύλης [www.promitheus.gov.gr](http://www.promitheus.gov.gr) του συστήματος.

Επιβάλλονται στους οικονομικούς φορείς οι κάτωθι απαιτήσεις με σκοπό την προστασία του εμπιστευτικού χαρακτήρα των πληροφοριών των ανωτέρω εγγράφων της σύμβασης :

Ο οικονομικός φορέας αναλαμβάνει την υποχρέωση να τηρήσει εμπιστευτικά και να μη γνωστοποιήσει σε τρίτους (συμπεριλαμβανομένων των εκπροσώπων του ελληνικού και διεθνούς Τύπου), χωρίς την προηγούμενη έγγραφη συγκατάθεση της Αναθέτουσας Αρχής, τα ανωτέρω έγγραφα ή πληροφορίες που προκύπτουν από αυτά. Οι οικονομικοί φορείς διασφαλίζουν την τήρηση των απαιτήσεων αυτών από το προσωπικό τους καθώς και κάθε άλλο τρίτο πρόσωπο που χρησιμοποιούν κατά την ανάθεση ή εκτέλεση της σύμβασης.

 **2.1.3 Παροχή Διευκρινίσεων**

**Τα σχετικά αιτήματα παροχής διευκρινίσεων υποβάλλονται ηλεκτρονικά, το αργότερο οκτώ (8) ημέρες πριν την καταληκτική ημερομηνία υποβολής προσφορών**, σύμφωνα με την παρ. 2, του άρθρου 67, του Ν. 4412/2016 (ΦΕΚ 147 Α΄) και απαντώνται αντίστοιχα στο δικτυακό τόπο του διαγωνισμού, μέσω της Διαδικτυακής πύλης [www.promitheus.gov.gr](http://www.promitheus.gov.gr), του ΕΣΗΔΗΣ. Αιτήματα παροχής συμπληρωματικών πληροφοριών - διευκρινίσεων υποβάλλονται από εγγεγραμμένους στο σύστημα οικονομικούς φορείς, δηλαδή από εκείνους που διαθέτουν σχετικά διαπιστευτήρια που τους έχουν χορηγηθεί (όνομα χρήστη και κωδικός πρόσβασης). Απαραίτητα το ηλεκτρονικό αρχείο με το κείμενο των ερωτημάτων πρέπει να είναι ψηφιακά υπογεγραμμένο, με χρήση ψηφιακής υπογραφής, από το νόμιμο εκπρόσωπο του οικονομικού φορέα. Αιτήματα παροχής διευκρινίσεων που υποβάλλονται είτε με άλλο τρόπο, είτε το ηλεκτρονικό αρχείο που τα συνοδεύει δεν είναι ψηφιακά υπογεγραμμένο, δε θα εξετάζονται.

Η αναθέτουσα αρχή μπορεί να παρατείνει την προθεσμία παραλαβής των προσφορών, ούτως ώστε όλοι οι ενδιαφερόμενοι οικονομικοί φορείς να μπορούν να λάβουν γνώση όλων των αναγκαίων πληροφοριών για την κατάρτιση των προσφορών στις ακόλουθες περιπτώσεις:

Α) όταν, για οποιονδήποτε λόγο, πρόσθετες πληροφορίες, αν και ζητήθηκαν από τον οικονομικό φορέα έγκαιρα, δεν έχουν παρασχεθεί **το αργότερο έξι (6) ημέρες** πριν από την προθεσμία που ορίζεται για την παραλαβή των προσφορών,

Β) όταν τα έγγραφα της σύμβασης υφίστανται σημαντικές αλλαγές.

Η διάρκεια της παράτασης θα είναι ανάλογη με τη σπουδαιότητα των πληροφοριών ή των αλλαγών.

Όταν οι πρόσθετες πληροφορίες δεν έχουν ζητηθεί έγκαιρα ή δεν έχουν σημασία για την προετοιμασία κατάλληλων προσφορών, δεν απαιτείται παράταση των προθεσμιών.

Τροποποίηση των όρων της διαγωνιστικής διαδικασίας (πχ αλλαγή/μετάθεση της καταληκτικής ημερομηνίας υποβολής προσφορών καθώς και σημαντικές αλλαγές των εγγράφων της σύμβασης, σύμφωνα με την προηγούμενη παράγραφο) δημοσιεύεται στην ΕΕΕΕ (με το τυποποιημένο έντυπο «Διορθωτικό») και στο ΚΗΜΔΗΣ.

**2.1.4 Γλώσσα διαδικασίας**

Τα έγγραφα της σύμβασης συντάσσονται υποχρεωτικά στην ελληνική γλώσσα. Τυχόν προδικαστικές προσφυγές υποβάλλονται στην ελληνική γλώσσα.

Σε περίπτωση ασυμφωνίας μεταξύ των τμημάτων των εγγράφων της σύμβασης που έχουν συνταχθεί σε περισσότερες γλώσσες, επικρατεί η ελληνική έκδοση

Οι προσφορές, τα στοιχεία που περιλαμβάνονται σε αυτές, καθώς και τα αποδεικτικά έγγραφα σχετικά με τη μη ύπαρξη λόγου αποκλεισμού και την πλήρωση των κριτηρίων ποιοτικής επιλογής συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Οι προσφορές και τα περιλαμβανόμενα σε αυτές στοιχεία συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα. Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 05-10-1961, που κυρώθηκε με το Ν. 1497/1984 (ΦΕΚ 188 Α΄).

Ειδικότερα, όλα τα δημόσια έγγραφα που αφορούν αλλοδαπούς οικονομικούς φορείς και που θα κατατεθούν από τους προσφέροντες στην παρούσα διαδικασία, θα είναι νόμιμα επικυρωμένα και η μετάφραση των εν λόγω εγγράφων μπορεί να γίνει είτε από τη μεταφραστική υπηρεσία του ΥΠ.ΕΞ., είτε από το αρμόδιο προξενείο, είτε από δικηγόρο κατά την έννοια των άρθρων 454 του Κ.Πολ.Δ. και 53 του Κώδικα περί Δικηγόρων, είτε από ορκωτό μεταφραστή της χώρας προέλευσης, αν υφίσταται στη χώρα αυτή τέτοια υπηρεσία.

Επιτρέπεται αντίστοιχα η κατάθεση οιουδήποτε δημόσιου εγγράφου και δικαιολογητικού που αφορά αλλοδαπό οικονομικό φορέα με τη μορφή επικυρωμένης φωτοτυπίας προερχόμενης είτε από το νόμιμο επικυρωμένο έγγραφο από το αρμόδιο Προξενείο της χώρας του προσφέροντος, είτε από το πρωτότυπο έγγραφο με την σφραγίδα «Apostille» σύμφωνα με την συνθήκη της Χάγης της 05ης-10-1961. Η επικύρωση αυτή πρέπει να έχει γίνει από δικηγόρο κατά την έννοια των άρθρων 454 του Κ.Π.Δ. και 53 του Κώδικα περί Δικηγόρων.

Τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο.

Ενημερωτικά και τεχνικά φυλλάδια και άλλα έντυπα -εταιρικά ή μη- με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια, που είναι δυνατόν να διαβαστούν σε κάθε γλώσσα και δεν είναι απαραίτητη η μετάφραση τους, μπορούν να υποβάλλονται σε άλλη γλώσσα, χωρίς να συνοδεύονται από μετάφραση στην ελληνική.

Κάθε μορφής επικοινωνία με την αναθέτουσα αρχή, καθώς και μεταξύ αυτής και του Αναδόχου κάθε τμήματος, θα πραγματοποιούνται υποχρεωτικά στην ελληνική γλώσσα. Οπουδήποτε και οποτεδήποτε απαιτηθεί, κατά τη διάρκεια υλοποίησης της παρούσας διαδικασίας σύναψης σύμβασης και ισχύος της σχετικής σύμβασης, διερμηνεία ή μετάφραση από ή/ και προς τα ελληνικά, για την επικοινωνία του Αναδόχου με την Αναθέτουσα Αρχή, αυτές θα εξασφαλίζονται με ευθύνη και δαπάνη του Αναδόχου.

**2.1.5 Εγγυήσεις**

Οι εγγυήσεις (εγγυητικές επιστολές) των υποπαραγράφων 2.1.5.1 και 2.1.5.2 εκδίδονται α­πό πιστωτικά ιδρύματα ή χρηματοδοτικά ιδρύματα ή ασφαλιστικές επιχειρήσεις κατά την έννοια των περιπτώσεων β΄ και γ΄, της παρ. 1, του άρθρου 14, του Ν. 4364/2016 (ΦΕΚ 13 Α΄) που λειτουργούν νόμιμα στα κρά­τη - μέλη της Ένωσης ή του Ευρωπαϊκού Οικονομικού Χώρου ή στα κράτη-μέρη της ΣΔΣ και έχουν, σύμφωνα με τις ισχύουσες διατάξεις, το δικαίωμα αυτό. Μπορούν, επίσης, να εκδίδονται από το Τ.Μ.Ε.Δ.Ε. ή να παρέχονται με γραμμάτιο του Ταμείου Παρακαταθη­κών και Δανείων με παρακατάθεση σε αυτό του αντίστοι­χου χρηματικού ποσού. Αν συσταθεί παρακαταθήκη με γραμμάτιο παρακατάθεσης χρεογράφων στο Ταμείο Πα­ρακαταθηκών και Δανείων, τα τοκομερίδια ή μερίσματα που λήγουν κατά τη διάρκεια της εγγύησης επιστρέφο­νται μετά τη λήξη τους στον υπέρ ου η εγγύηση οικονο­μικό φορέα.

Οι εγγυητικές επιστολές εκδίδονται κατ’ επιλογή των οικονομικών φορέων από έναν ή περισσότερους εκδότες της παραπάνω παραγράφου.

Στην περίπτωση που οι εγγυήσεις εκδίδονται από Πιστωτικά Ιδρύματα, κ.λπ., αυτές θα πρέπει να είναι σύμφωνες με τα υποδείγματα του Παραρτήματος ΙV. Στην περίπτωση κατάθεσης στην αναθέτουσα αρχή γραμματίου συστάσεως παρακαταθήκης από το Ταμείο Παρακαταθηκών και Δανείων, αυτό θα είναι σύμφωνα με τον τύπο που ορίζουν ειδικές διατάξεις για αυτό.

Τα αντίστοιχα έγγραφα των εγγυήσεων, εάν δεν είναι διατυπωμένα στην Ελληνική Γλώσσα, θα συνοδεύονται από επίσημη μετάφραση και επικύρωση από την Αρμόδια Αρχή.

Η αναθέτουσα αρχή επικοινωνεί με τους εκδότες των εγγυητικών επιστολών προκειμένου να διαπιστώσει την εγκυρότητά τους.

**2.1.5.1 Εγγύηση συμμετοχής**

Οι εγγυήσεις συμμετοχής περιλαμβάνουν κατ’ ελάχιστον τα ακόλουθα στοιχεία:

 α) την ημερομηνία έκδοσης,

 β) τον εκδότη,

 γ) την αναθέτουσα αρχή προς την οποία απευθύνονται,

 δ) τον αριθμό της εγγύησης,

 ε) το ποσό που καλύπτει η εγγύηση,

 στ) την πλήρη επωνυμία, τον Α.Φ.Μ. και τη διεύθυνση του οικο­νομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),

 ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώμα­τος της διαιρέσεως και της διζήσεως, και ββ) ότι σε περί­πτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου,

 η) τα στοιχεία της σχετικής διακήρυξης και την καταληκτική ημερομηνία υποβολής προσφορών του διαγωνισμού,

 θ) την ημερομηνία λήξης ή τον χρόνο ισχύος της εγγύησης,

 ι) την ανάληψη υποχρέωσης από τον εκδότη της εγγύησης να καταβάλει το ποσό της εγ­γύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευ­θύνεται.

και ια) στην περίπτωση των εγγυήσεων καλής εκτέλεσης και προκαταβολής, τον αριθμό και τον τίτλο της σχετικής σύμβασης.

Η περ. αα’ του προηγούμενου εδαφίου ζ΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων.

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παραγράφου 2.4.5 της παρούσας διακήρυξης, αλλιώς η προσφορά απορρίπτεται. Η αναθέτουσα αρχή μπορεί, πριν τη λήξη της προσφοράς, να ζητά από τους προσφέροντες οικονομικούς φορείς να παρατείνουν, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Η εγγύηση συμμετοχής καταπίπτει, αν ο προσφέρων αποσύρει την προσφορά του κατά τη διάρκεια ισχύος αυτής, παρέχει ψευδή στοιχεία ή πληροφορίες που αναφέρονται στα άρθρα 73 έως 78, του Ν. 4412/2016 (ΦΕΚ 147 Α΄), δεν προσκομίσει εγκαίρως τα προβλεπόμενα στα έγγραφα της σύμβασης δικαιολογητικά ή δεν προσέλθει εγκαίρως για την υπογραφή της σύμβασης.

Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες μετά:

Α) την άπρακτη πάροδο της προθεσμίας άσκησης προδικαστικής προσφυγής ή την έκδοση απόφασης επί ασκηθείσας προσφυγής κατά της απόφασης κατακύρωσης και

Β) την άπρακτη πάροδο της προθεσμίας άσκησης ένδικων βοηθημάτων προσωρινής δικαστικής Προστασίας ή την έκδοση απόφασης επ’ αυτών.

Γ) την ολοκλήρωση του προσυμβατικού ελέγχου από το Ελεγκτικό Συνέδριο, σύμφωνα με ταάρθρα 324 έως 327 του ν. 4700/2020 (Α' 127), εφόσον απαιτείται.

Για τα προηγούμενα στάδια της κατακύρωσης η εγγύηση συμμετοχής επιστρέφεται στους συμμετέχοντες στις κάτωθι περιπτώσεις: α) λήξης του χρόνου ισχύος της προσφοράς και μη ανανέωσης αυτής και β) απόρριψης της προσφοράς τους και εφόσον δεν έχει ασκηθεί προδικαστική προσφυγή ή ένδικο βοήθημα ή έχει εκπνεύσει άπρακτη η προθεσμία άσκησης προδικαστικής προσφυγής ή ένδικων βοηθημάτων ή έχει λάβει χώρα παραίτησης από το δικαίωμα άσκησης αυτών ή αυτά έχουν απορριφθεί αμετακλήτως.

**2.1.5.2 Εγγυήσεις καλής εκτέλεσης**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με την περιπτ. β, της παρ. 1, του άρθρου 72, του Ν. 4412/2016 (ΦΕΚ 147 Α΄), το ύψος της οποίας καθορίζεται σε ποσοστό 4% επί της αξίας της σύμβασης**,** εκτός Φ.Π.Α. και κατατίθεται πριν ή κατά την υπογραφή της σύμβασης**, με ισχύ τουλάχιστον δύο (2) μήνες μετά από την καταληκτική ημερομηνία παροχής των υπηρεσιών.**

Η εγγύηση καλής εκτέλεσης καταπίπτει στην περίπτωση παράβασης των όρων της σύμβασης, όπως αυτή ειδικότερα ορίζει και υπόκειται στο εκάστοτε ισχύον τέλος χαρτοσήμου.

Σε περίπτωση τροποποίησης της σύμβασης κατά το άρθρο 132, του Ν. 4412/2016 (ΦΕΚ 147 Α΄), η οποία συνεπάγεται αύξηση της συμβατικής αξίας, ο Ανάδοχος είναι υποχρεωμένος να καταθέσει πριν την τροποποίηση, συμπληρωματική εγγύηση το ύψος της οποίας ανέρχεται σε ποσοστό 4% επί του ποσού της αύξησης εκτός Φ.Π.Α..

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του Αναδόχου.

Οι εγγυήσεις καλής εκτέλεσης περιλαμβάνουν κατ’ ελάχιστον τα αναφερόμενα στην υποπαράγραφο Β.1.5.1 της παρούσας και επιπρόσθετα, τον αριθμό και τον τίτλο της σχετικής σύμβασης.

Σε περίπτωση ανάθεσης της σύμβασης σε ένωση (κοινοπραξία), όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον μέχρι πλήρους εκτέλεσης της σύμβασης.

Οι εγγυήσεις καλής εκτέλεσης της σύμβασης επιστρέφονται μετά την οριστική (ποσοτική και ποιοτική) παραλαβή του συνόλου των υπό ανάθεση υπηρεσιών.

**2.1.6 Προστασία Προσωπικών Δεδομένων**

Η αναθέτουσα αρχή ενημερώνει το φυσικό πρόσωπο που υπογράφει την προσφορά ως Προσφέρων ή ως Νόμιμος Εκπρόσωπος Προσφέροντος, ότι η ίδια ή και τρίτοι, κατ’ εντολή και για λογαριασμό της, θα επεξεργάζονται προσωπικά δεδομένα που περιέχονται στους φακέλους της προσφοράς και τα αποδεικτικά μέσα τα οποία υποβάλλονται σε αυτήν, στο πλαίσιο του παρόντος Διαγωνισμού, για το σκοπό της αξιολόγησης των προσφορών και της ενημέρωσης έτερων συμμετεχόντων σε αυτόν, λαμβάνοντας κάθε εύλογο μέτρο για τη διασφάλιση του απόρρητου και της ασφάλειας της επεξεργασίας των δεδομένων και της προστασίας τους από κάθε μορφής αθέμιτη επεξεργασία, σύμφωνα με τις διατάξεις της κείμενης νομοθεσίας περί προστασίας προσωπικών δεδομένων, κατά τα αναλυτικώς αναφερόμενα στην αναλυτική ενημέρωση που επισυνάπτεται στην παρούσα.

**2.2 Δικαίωμα Συμμετοχής - Κριτήρια Ποιοτικής Επιλογής**

**2.2.1 Δικαίωμα συμμετοχής**

Δικαίωμα συμμετοχής στο διαγωνισμό έχουν φυσικά ή νομικά πρόσωπα, ή ενώσεις αυτών που ασκούν νομίμως δραστηριότητα συναφές με το αντικείμενο του διαγωνισμού και που είναι εγκατεστημένα:

α) σε κράτος-μέλος της Ένωσης,

β) σε κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) σε τρίτες χώρες που έχουν υπογράψει και κυρώσει τη Συμφωνία περί Δημοσίων Συμβάσεων (ΣΔΣ), στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος Ι της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ' της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

Οικονομικός φορέας συμμετέχει είτε μεμονωμένα είτε ως μέλος ένωσης.

Οι ενώσεις οικονομικών φορέων συμμετέχουν υπό τους όρους των παρ. 2, 3 και 4, του άρθρου 19, του Ν. 4412/2016 (ΦΕΚ 147 Α΄). Δεν απαιτείται από τις εν λόγω ενώσεις να περιβληθούν συγκεκριμένη νομική μορφή για την υποβολή προσφοράς. Η αναθέτουσα αρχή μπορεί να απαιτήσει από τις ενώσεις οικονομικών φορέων να περιβληθούν συγκεκριμένη νομική μορφή, εφόσον τους ανατεθεί η σύμβαση.

Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

**2.2.2 Εγγύηση συμμετοχής**

**2.2.2.1**. Για την έγκυρη συμμετοχή στο διαγωνισμό απαιτείται η κατάθεση από τους συμμετέχοντες οικονομικούς φορείς εγγύηση (εγγυητική επιστολή) συμμετοχής, κατά τους όρους της περιπτ. α, παρ. 1, του άρθρου 72, του Ν. 4412/2016 (ΦΕΚ 147 Α΄), καθώς και της υποπαραγράφου 2.1.5.1 της παρούσας διακήρυξης, που ανέρχεται σε ποσοστό 2% της εκτιμώμενης αξίας της σύμβασης εκτός Φ.Π.Α., με ανάλογη στρογγυλοποίηση, μη συνυπολογιζομένων των δικαιωμάτων προαίρεσης και παράτασης της σύμβασης **ήτοι τριάντα χιλιάδων ευρώ τριάντα δύο ευρώ και είκοσι έξι λεπτών (30.032,26€), σύμφωνα με το υπόδειγμα που υπάρχει στο Παράρτημα ΙV.**

|  |  |  |  |
| --- | --- | --- | --- |
| **Α/Α** | **ΧΩΡΟΣ** | **ΣΥΝΟΛΙΚΟΣ ΠΡΟΥΠΟΛΟΓΙΣΜΟΣ** | **ΠΟΣΟ ΕΓΓΥΗΤΙΚΗΣ ΕΠΙΣΤΟΛΗΣ** |
| 1 | ΚΤΗΡΙΑΚΕΣ ΕΓΚΑΤΑΣΤΑΣΕΙΣ Υ.ΠΑΙ.Θ. | 1.501.612,90 €  | 30.032,26 € (τριάντα χιλιάδες ευρώ τριάντα δύο ευρώ και είκοσι έξι λεπτά ) |

Η εγγύηση συμμετοχής πρέπει να ισχύει τουλάχιστον για τριάντα (30) ημέρες μετά τη λήξη του χρόνου ισχύος της προσφοράς της παραγράφου 2.4.5 της παρούσας διακήρυξης, **ήτοι μέχρι 20 -08-2022**, αλλιώς η προσφορά απορρίπτεται.

Στην περίπτωση ένωσης οικονομικών φορέων, η εγγύηση συμμετοχής περιλαμβάνει και τον όρο ότι η εγγύηση καλύπτει τις υποχρεώσεις όλων των οικονομικών φορέων που συμμετέχουν στην ένωση.

Η αναθέτουσα αρχή μπορεί, πριν τη λήξη της προσφοράς, να ζητά από τον προσφέροντα να παρατείνει, πριν τη λήξη τους, τη διάρκεια ισχύος της προσφοράς και της εγγύησης συμμετοχής.

Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται, σε κλειστό φάκελο με ευθύνη του οικονομικού φορέα, το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας, άλλως η προσφορά απορρίπτεται ως απαράδεκτη, μετά από γνώμη της Επιτροπής Διαγωνισμού.

**2.2.2.2.**Η εγγύηση συμμετοχής επιστρέφεται στον ανάδοχο με την προσκόμιση της εγγύησης καλής εκτέλεσης.

Η εγγύηση συμμετοχής επιστρέφεται στους λοιπούς προσφέροντες, σύμφωνα με τα ειδικότερα οριζόμενα στην παρ. 3 του άρθρου 72 του ν. 4412/2016.

**2.2.2.3. Η εγγύηση συμμετοχής καταπίπτει, εάν ο προσφέρων**:

α) αποσύρει την προσφορά του κατά τη διάρκεια ισχύος αυτής,

β) παρέχει, εν γνώσει του, ψευδή στοιχεία ή πληροφορίες που αναφέρονται στις παραγράφους 2.2.3 έως 2.2.8

γ) δεν προσκομίσει εγκαίρως τα προβλεπόμενα από την παρούσα δικαιολογητικά (παράγραφοι 2.2.9 και 3.2),

δ) δεν προσέλθει εγκαίρως για υπογραφή του συμφωνητικού,

ε) υποβάλει μη κατάλληλη προσφορά, με την έννοια της περ. 46 της παρ. 1 του άρθρου 2 του ν. 4412/2016,

στ) δεν ανταποκριθεί στη σχετική πρόσκληση της αναθέτουσας αρχής να εξηγήσει την τιμή ή το κόστος της προσφοράς του εντός της τεθείσας προθεσμίας και η προσφορά του απορριφθεί,

ζ) στις περιπτώσεις των παρ. 3, 4 και 5 του άρθρου 103 του ν. 4412/2016, περί πρόσκλησης για υποβολή δικαιολογητικών από τον προσωρινό ανάδοχο, αν, κατά τον έλεγχο των παραπάνω δικαιολογητικών, σύμφωνα με τις παραγράφους 3.2 και 3.4 της παρούσας, διαπιστωθεί ότι τα στοιχεία που δηλώθηκαν στο ΕΕΕΣ είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία, ή αν, από τα παραπάνω δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού της παραγράφου 2.2.3 ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής.

**2.2.3 Λόγοι αποκλεισμού**

Αποκλείεται από τη συμμετοχή στην παρούσα διαδικασία σύναψης σύμβασης (διαγωνισμό) οικονομικός φορέας, εφόσον συντρέχει στο πρόσωπό του (εάν πρόκειται για μεμονωμένο φυσικό ή νομικό πρόσωπο) ή σε ένα από τα μέλη του (εάν πρόκειται για ένωση οικονομικών φορέων) ένας ή περισσότεροι από τους ακόλουθους λόγους:

**2.2.3.1:** Όταν υπάρχει εις βάρος του αμετάκλητη καταδικαστική απόφαση για έναν από τους ακόλουθους λόγους:

α) συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου της 24ης Οκτωβρίου 2008, για την καταπολέμηση του οργανωμένου εγκλήματος (ΕΕ L 300 της 11.11.2008 σ.42), και τα εγκλήματα του άρθρου 187 του Ποινικού Κώδικα (εγκληματική οργάνωση),

β) ενεργητική δωροδοκία, όπως ορίζεται στο άρθρο 3 της σύμβασης περί της καταπολέμησης της διαφθοράς στην οποία ενέχονται υπάλληλοι των Ευρωπαϊκών Κοινοτήτων ή των κρατών-μελών της Ένωσης (ΕΕ C 195 της 25.6.1997, σ. 1) και στην παρ. 1 του άρθρου 2 της απόφασης-πλαίσιο 2003/568/ΔΕΥ του Συμβουλίου της 22ας Ιουλίου 2003, για την καταπολέμηση της δωροδοκίας στον ιδιωτικό τομέα (ΕΕ L 192 της 31.7.2003, σ. 54), καθώς και όπως ορίζεται στο εθνικό δίκαιο του οικονομικού φορέα, και τα εγκλήματα των άρθρων 159Α (δωροδοκία πολιτικών προσώπων), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 237Α παρ. 2 (εμπορία επιρροής – μεσάζοντες), 396 παρ. 2 (δωροδοκία στον ιδιωτικό τομέα) του Ποινικού Κώδικα,

γ) απάτη, εις βάρος των οικονομικών συμφερόντων της Ένωσης, κατά την έννοια των άρθρων 3 και 4 της Οδηγίας (ΕΕ) 2017/1371 του Ευρωπαϊκού Κοινοβουλίου και του Συμβουλίου της 5ης Ιουλίου 2017 σχετικά με την καταπολέμηση, μέσω του ποινικού δικαίου, της απάτης εις βάρος των οικονομικών συμφερόντων της Ένωσης (L 198/28.07.2017) και τα εγκλήματα των άρθρων 159Α (δωροδοκία πολιτικών προσώπων), 216 (πλαστογραφία), 236 (δωροδοκία υπαλλήλου), 237 παρ. 2-4 (δωροδοκία δικαστικών λειτουργών), 242(ψευδής βεβαίωση, νόθευση κ.λπ.) 374 (διακεκριμένη κλοπή), 375 (υπεξαίρεση), 386 (απάτη), 386Α (απάτη με υπολογιστή), 386Β (απάτη σχετική με τις επιχορηγήσεις), 390 (απιστία) του Ποινικού Κώδικα και των άρθρων 155 επ. του Εθνικού Τελωνειακού Κώδικα (ν. 2960/2001, Α’ 265), όταν αυτά στρέφονται κατά των οικονομικών συμφερόντων της Ευρωπαϊκής Ένωσης ή συνδέονται με την προσβολή αυτών των συμφερόντων, καθώς και τα εγκλήματα των άρθρων 23 (διασυνοριακή απάτη σχετικά με τον ΦΠΑ) και 24 (επικουρικές διατάξεις για την ποινική προστασία των οικονομικών συμφερόντων της Ευρωπαϊκής Ένωσης) του ν. 4689/2020 (Α’ 103),

δ) τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 3-4 και 5-12 της Οδηγίας (ΕΕ) 2017/541 του Ευρωπαϊκού Κοινοβουλίου και του Συμβουλίου της 15ης Μαρτίου 2017 για την καταπολέμηση της τρομοκρατίας και την αντικατάσταση της απόφασης-πλαισίου 2002/475/ΔΕΥ του Συμβουλίου και για την τροποποίηση της απόφασης 2005/671/ΔΕΥ του Συμβουλίου (ΕΕ L 88/31.03.2017) ή ηθική αυτουργία ή συνέργεια ή απόπειρα διάπραξης εγκλήματος, όπως ορίζονται στο άρθρο 14 αυτής, και τα εγκλήματα των άρθρων 187Α και 187Β του Ποινικού Κώδικα, καθώς και τα εγκλήματα των άρθρων 32-35 του ν. 4689/2020 (Α’103),

ε) νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, όπως αυτές ορίζονται στο άρθρο 1 της Οδηγίας (ΕΕ) 2015/849 του Ευρωπαϊκού Κοινοβουλίου και του Συμβουλίου της 20ης Μαΐου 2015, σχετικά με την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες ή για τη χρηματοδότηση της τρομοκρατίας, την τροποποίηση του κανονισμού (ΕΕ) αριθμ. 648/2012 του Ευρωπαϊκού Κοινοβουλίου και του Συμβουλίου, και την κατάργηση της οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου και της οδηγίας 2006/70/ΕΚ της Επιτροπής (ΕΕ L 141/05.06.2015) και τα εγκλήματα των άρθρων 2 και 39 του ν. 4557/2018 (Α’ 139),

στ) παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου της 5ης Απριλίου 2011, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου (ΕΕ L 101 της 15.4.2011, σ. 1), και τα εγκλήματα του άρθρου 323Α του Ποινικού Κώδικα (εμπορία ανθρώπων)

Ο οικονομικός φορέας αποκλείεται, επίσης, όταν το πρόσωπο εις βάρος του οποίου εκδόθηκε αμετάκλητη καταδικαστική απόφαση είναι μέλος του διοικητικού, διευθυντικού ή εποπτικού οργάνου του ή έχει εξουσία εκπροσώπησης, λήψης αποφάσεων ή ελέγχου σε αυτό. Η υποχρέωση του προηγούμενου εδαφίου αφορά:

- στις περιπτώσεις εταιρειών περιορισμένης ευθύνης (Ε.Π.Ε.) ιδιωτικών κεφαλαιουχικών εταιρειών (Ι.Κ.Ε.) και προσωπικών εταιρειών (Ο.Ε. και Ε.Ε.) τους διαχειριστές.

- στις περιπτώσεις ανωνύμων εταιρειών (Α.Ε.), τον διευθύνοντα Σύμβουλο, τα μέλη του Διοικητικού Συμβουλίου, καθώς και τα πρόσωπα στα οποία με απόφαση του Διοικητικού Συμβουλίου έχει ανατεθεί το σύνολο της διαχείρισης και εκπροσώπησης της εταιρείας.

- στις περιπτώσεις Συνεταιρισμών, τα μέλη του Διοικητικού Συμβουλίου.

- σε όλες τις υπόλοιπες περιπτώσεις νομικών προσώπων, τον κατά περίπτωση νόμιμο εκπρόσωπο.

- επιπλέον των αναφερόμενων υπόχρεων των περιπτώσεων ,σε όλα τα επιπλέον πρόσωπα τα οποία εξουσιοδοτούνται ή απαιτείται η σύμπραξή τους από τους συμμετέχοντες οικονομικούς φορείς να υπογράφουν έγγραφα για το συγκεκριμένο διαγωνισμό, συμπεριλαμβανομένων των εγγράφων της προσφοράς και της σύμβασης.

**Εάν στις ως άνω περιπτώσεις (α) έως (στ) η κατά τα ανωτέρω περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε πέντε (5) έτη από την ημερομηνία της καταδίκης με αμετάκλητη απόφαση**.

**2.2.3.2:** Εάν βρίσκεται σε οποιαδήποτε από τις ακόλουθες καταστάσεις:

α) όταν ο οικονομικός φορέας έχει αθετήσει τις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης και αυτό έχει διαπιστωθεί από δικαστική ή διοικητική απόφαση με τελεσίδικη και δεσμευτική ισχύ, σύμφωνα με διατάξεις της χώρας όπου είναι εγκατεστημένος ή την εθνική νομοθεσία ή

β) όταν η αναθέτουσα αρχή μπορεί να αποδείξει με τα κατάλληλα μέσα ότι ο οικονομικός φορέας έχει αθετήσει τις υποχρεώσεις του όσον αφορά την καταβολή φόρων ή εισφορών κοινωνικής ασφάλισης.

Αν ο οικονομικός φορέας είναι Έλληνας πολίτης ή έχει την εγκατάστασή του στην Ελλάδα, οι υποχρεώσεις του που αφορούν τις εισφορές κοινωνικής ασφάλισης καλύπτουν τόσο την κύρια όσο και την επικουρική ασφάλιση.

Οι υποχρεώσεις των περ. α’ και β’ της παρ. 2.2.3.2 θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον αυτές έχουν υπαχθεί σε δεσμευτικό διακανονισμό που τηρείται.

Δεν αποκλείεται ο οικονομικός φορέας, όταν έχει εκπληρώσει τις υποχρεώσεις του είτε καταβάλλοντας τους φόρους ή τις εισφορές κοινωνικής ασφάλισης που οφείλει, συμπεριλαμβανομένων, κατά περίπτωση, των δεδουλευμένων τόκων ή των προστίμων είτε υπαγόμενος σε δεσμευτικό διακανονισμό για την καταβολή τους στο μέτρο που τηρεί τους όρους του δεσμευτικού κανονισμού.

**2.2.3.3**: Εάν βρίσκεται σε οποιαδήποτε από τις ακόλουθες καταστάσεις:

(α) εάν έχει αθετήσει τις υποχρεώσεις που προβλέπονται στην παρ. 2, του άρθρου 18, του Ν. 4412/2016 (ΦΕΚ 147 Α΄), ιδίως εάν σε βάρος του έχουν επιβληθεί, μέσα σε χρονικό διάστημα δύο (2) ετών πριν από τη λήξη της προθεσμίας υποβολής της προσφοράς, τρεις (3) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που χαρακτηρίζονται, σύμφωνα με την υπουργική απόφαση 2063/Δ1632/2011 (Β` 266), όπως εκάστοτε ισχύει, ως «υψηλής» ή «πολύ υψηλής» σοβαρότητας, οι οποίες προκύπτουν αθροιστικά, από τρεις (3) διενεργηθέντες ελέγχους ή δύο (2) πράξεις επιβολής προστίμου από τα αρμόδια ελεγκτικά όργανα του Σώματος Επιθεώρησης Εργασίας για παραβάσεις της εργατικής νομοθεσίας που αφορούν την αδήλωτη εργασία, οι οποίες προκύπτουν αθροιστικά από δύο (2) διενεργηθέντες ελέγχους.

(β) εάν τελεί υπό πτώχευση ή έχει υπαχθεί σε διαδικασία εξυγίανσης ή ειδικής εκκαθάρισης ή τελεί υπό αναγκαστική διαχείριση από εκκαθαριστή ή από το δικαστήριο ή έχει υπαχθεί σε διαδικασία πτωχευτικού συμβιβασμού ή έχει αναστείλει τις επιχειρηματικές του δραστηριότητες ή εάν βρίσκεται σε οποιαδήποτε ανάλογη κατάσταση προκύπτουσα από παρόμοια διαδικασία, προβλεπόμενη σε εθνικές διατάξεις νόμου.

(γ) εάν, με την επιφύλαξη της παραγράφου 3β του άρθρου 44 του ν. 3959/2011, η αναθέτουσα αρχή διαθέτει επαρκώς εύλογες ενδείξεις που οδηγούν στο συμπέρασμα ότι ο οικονομικός φορέας συνήψε συμφωνίες με άλλους οικονομικούς φορείς με στόχο τη στρέβλωση του ανταγωνισμού,

(δ) εάν μία κατάσταση σύγκρουσης συμφερόντων κατά την έννοια του άρθρου 24, του Ν. 4412/2016 (ΦΕΚ 147 Α΄) δεν μπορεί να θεραπευθεί αποτελεσματικά με άλλα, λιγότερο παρεμβατικά, μέσα,

(ε) εάν μία κατάσταση στρέβλωσης του ανταγωνισμού από την πρότερη συμμετοχή του οικονομικού φορέα κατά την προετοιμασία της διαδικασίας σύναψης σύμβασης, κατά τα οριζόμενα στο άρθρο 48, του Ν. 4412/2016 (ΦΕΚ 147 Α΄), δεν μπορεί να θεραπευθεί με άλλα, λιγότερο παρεμβατικά, μέσα,

(στ) εάν έχει επιδείξει σοβαρή ή επαναλαμβανόμενη πλημμέλεια κατά την εκτέλεση ουσιώδους απαίτησης στο πλαίσιο προηγούμενης δημόσιας σύμβασης, προηγούμενης σύμβασης με αναθέτοντα φορέα ή προηγούμενης σύμβασης παραχώρησης που είχε ως αποτέλεσμα την πρόωρη καταγγελία της προηγούμενης σύμβασης, αποζημιώσεις ή άλλες παρόμοιες κυρώσεις,

(ζ) εάν έχει κριθεί ένοχος σοβαρών ψευδών δηλώσεων κατά την παροχή των πληροφοριών που απαιτούνται για την εξακρίβωση της απουσίας των λόγων αποκλεισμού ή την πλήρωση των κριτηρίων επιλογής, έχει αποκρύψει τις πληροφορίες αυτές ή δεν είναι σε θέση να προσκομίσει τα δικαιολογητικά που απαιτούνται κατ’ εφαρμογή του άρθρου 79, του Ν. 4412/2016 (ΦΕΚ 147 Α΄),

(η) εάν επιχείρησε να επηρεάσει με αθέμιτο τρόπο τη διαδικασία λήψης αποφάσεων της αναθέτουσας αρχής, να αποκτήσει εμπιστευτικές πληροφορίες που ενδέχεται να του αποφέρουν αθέμιτο πλεονέκτημα στη διαδικασία σύναψης σύμβασης ή να παράσχει εξ αμελείας παραπλανητικές πληροφορίες που ενδέχεται να επηρεάσουν ουσιωδώς τις αποφάσεις που αφορούν τον αποκλεισμό, την επιλογή ή την ανάθεση,

(θ) εάν έχει διαπράξει σοβαρό επαγγελματικό παράπτωμα, το οποίο θέτει εν αμφιβόλω την ακεραιότητά του.

**Εάν στις ως άνω περιπτώσεις (α) έως (θ) η περίοδος αποκλεισμού δεν έχει καθοριστεί με αμετάκλητη απόφαση, αυτή ανέρχεται σε τρία (3) έτη από την ημερομηνία έκδοσης πράξης που βεβαιώνει το σχετικό γεγονός**.

**2.2.3.4.** Αποκλείεται, επίσης, οικονομικός φορέας από τη συμμετοχή στη διαδικασία σύναψης της παρούσας σύμβασης εάν συντρέχουν οι προϋποθέσεις εφαρμογής της παρ. 4 του άρθρου 8 του ν. 3310/2005, όπως ισχύει (αμιγώς εθνικός λόγος αποκλεισμού). Οι υποχρεώσεις της παρούσης αφορούν τις ανώνυμες εταιρείες που υποβάλλουν προσφορά αυτοτελώς ή ως μέλη ένωσης ή που συμμετέχουν στο μετοχικό κεφάλαιο άλλου νομικού προσώπου που υποβάλλει προσφορά ή νομικά πρόσωπα της αλλοδαπής που αντιστοιχούν σε ανώνυμη εταιρεία.

Εξαιρούνται της υποχρέωσης αυτής: α) οι εισηγμένες στα χρηματιστήρια κρατών-μελών της Ευρωπαϊκής Ένωσης ή του Οργανισμού Οικονομικής Συνεργασίας και Ανάπτυξης (Ο.Ο.Σ.Α.) εταιρείες, β) οι εταιρείες, τα δικαιώματα ψήφου των οποίων ελέγχονται από μία ή περισσότερες επιχειρήσεις επενδύσεων (investment firms), εταιρείες διαχείρισης κεφαλαίων/ενεργητικού (asset/fund managers) ή εταιρείες διαχείρισης κεφαλαίων επιχειρηματικών συμμετοχών (private equity firms), υπό την προϋπόθεση ότι οι τελευταίες αυτές εταιρείες ελέγχουν, συνολικά ποσοστό που υπερβαίνει το εβδομήντα πέντε τοις εκατό (75%) των δικαιωμάτων ψήφων και είναι εποπτευόμενες από Επιτροπές Κεφαλαιαγοράς ή άλλες αρμόδιες χρηματοοικονομικές αρχές κρατών μελών της Ευρωπαϊκής Ένωσης ή του Ο.Ο.Σ.Α.

**2.2.3.5.** Ο οικονομικός φορέας αποκλείεται σε οποιοδήποτε χρονικό σημείο κατά τη διάρκεια της διαδικασίας σύναψης της παρούσας σύμβασης, όταν αποδεικνύεται ότι βρίσκεται, λόγω πράξεων ή παραλείψεών του, είτε πριν είτε κατά τη διαδικασία, σε μία από τις ως άνω περιπτώσεις.

**2.2.3.6** Οικονομικός φορέας που εμπίπτει σε μια από τις καταστάσεις που αναφέρονται στις παραγράφους 2.2.3.1 και 2.2.3.3, εκτός από την περ. β αυτής, μπορεί να προσκομίζει στοιχεία, προκειμένου να αποδείξει ότι τα μέτρα που έλαβε επαρκούν για να αποδείξουν την αξιοπιστία του, παρότι συντρέχει ο σχετικός λόγος αποκλεισμού (αυτoκάθαρση). Για τον σκοπό αυτόν, ο οικονομικός φορέας αποδεικνύει ότι έχει καταβάλει ή έχει δεσμευθεί να καταβάλει αποζημίωση για ζημίες που προκλήθηκαν από το ποινικό αδίκημα ή το παράπτωμα, ότι έχει διευκρινίσει τα γεγονότα και τις περιστάσεις με ολοκληρωμένο τρόπο, μέσω ενεργού συνεργασίας με τις ερευνητικές αρχές, και έχει λάβει συγκεκριμένα τεχνικά και οργανωτικά μέτρα, καθώς και μέτρα σε επίπεδο προσωπικού κατάλληλα για την αποφυγή περαιτέρω ποινικών αδικημάτων ή παραπτωμάτων. Τα μέτρα που λαμβάνονται από τους οικονομικούς φορείς αξιολογούνται σε συνάρτηση με τη σοβαρότητα και τις ιδιαίτερες περιστάσεις του ποινικού αδικήματος ή του παραπτώματος. Εάν τα στοιχεία κριθούν επαρκή, ο εν λόγω οικονομικός φορέας δεν αποκλείεται από τη διαδικασία σύναψης σύμβασης. Αν τα μέτρα κριθούν ανεπαρκή, γνωστοποιείται στον οικονομικό φορέα το σκεπτικό της απόφασης αυτής. Οικονομικός φορέας που έχει αποκλειστεί, σύμφωνα με τις κείμενες διατάξεις, με τελεσίδικη απόφαση, σε εθνικό επίπεδο, από τη συμμετοχή σε διαδικασίες σύναψης σύμβασης ή ανάθεσης παραχώρησης δεν μπορεί να κάνει χρήση της ανωτέρω δυνατότητας κατά την περίοδο του αποκλεισμού που ορίζεται στην εν λόγω απόφαση.

**2.2.3.7** Η απόφαση για την διαπίστωση της επάρκειας ή μη των επανορθωτικών μέτρων κατά την προηγούμενη παράγραφο εκδίδεται σύμφωνα με τα οριζόμενα στις παρ. 8 και 9 του άρθρου 73 του ν. 4412/2016.

**2.2.3.8.** Οικονομικός φορέας, σε βάρος του οποίου έχει επιβληθεί η κύρωση του οριζόντιου αποκλεισμού σύμφωνα με τις κείμενες διατάξεις και για το χρονικό διάστημα που αυτή ορίζει, αποκλείεται από την παρούσα διαδικασία σύναψης της σύμβασης.

**Κριτήρια Επιλογής**

**2.2.4 Καταλληλότητα άσκησης επαγγελματικής δραστηριότητας**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν δραστηριότητα συναφή με το αντικείμενο της σύμβασης ήτοι την παροχή υπηρεσιών φύλαξης (απαιτείται η προβλεπόμενη από τις διατάξεις του ν. 3707/2008 (Α΄ 209), Άδεια λειτουργίας ιδιωτικής επιχείρησης παροχής υπηρεσιών ασφαλείας). Ειδικότερα οι υποψήφιοι οικονομικοί φορείς θα πρέπει να λειτουργούν σύμφωνα με τις προϋποθέσεις λειτουργιάς, τα απαιτούμενα προσόντα και τις υποχρεώσεις του προσωπικού αυτών, σύμφωνα με τον ν.3707/2008.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος.

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα

Οι εγκατεστημένοι στην Ελλάδα οικονομικοί φορείς θα πρέπει να είναι εγγεγραμμένοι στο οικείο επαγγελματικό μητρώο, εφόσον, κατά την κείμενη νομοθεσία, απαιτείται η εγγραφή τους για την υπό ανάθεση υπηρεσία.

Σε περίπτωσης ένωσης οικονομικών φορέων η παραπάνω απαίτηση πρέπει να καλύπτεται από κάθε ένα μέλος της ένωσης.

**2.2.5 Οικονομική και χρηματοοικονομική επάρκεια**

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς απαιτείται να διαθέτουν **σωρευτικά**, τα κάτωθι:

**α)** Να μην υπήρξε αρνητικό το αποτέλεσμα στους τρεις (3) τελευταίους δημοσιευμένους ισολογισμούς(2018, 2019, 2020).

**β)** Πιστοληπτική ικανότητα ύψους τουλάχιστον **1.800.000,00 € (ενός εκατομμυρίου οκτακοσίων χιλιάδων ευρώ)**.

**γ)** Γενικό ελάχιστο μέσο κύκλο εργασιών για τα τρία τελευταία έτη(2018, 2019, 2020) των δημοσιευμένων ισολογισμών, ο οποίος θα πρέπει να είναι ίσος ή μεγαλύτερος με το διπλάσιο της ετήσιας προϋπολογιζόμενης από τη διακήρυξη δαπάνης, χωρίς ΦΠΑ.

Εάν ο συμμετέχων λειτουργεί ή ασκεί επιχειρηματική δραστηριότητα για χρονικό διάστημα μικρότερο του απαιτούμενου, τότε ο ελάχιστος κύκλος εργασιών θα πρέπει να καλύπτει την ανωτέρω προϋπόθεση, κατά τον χρόνο λειτουργίας του οικονομικού φορέα.

**δ)** Ασφαλιστήριο συμβόλαιο σε ισχύ Γενικής Αστικής Ευθύνης (λαθών και παραλείψεων), αθροιστικού ορίου τουλάχιστον 3.000.000,00 € με όριο ανά ζημία τα 2.000.000,00 €.

Σε περίπτωσης ένωσης οικονομικών φορέων οι παραπάνω απαιτήσεις πρέπει να καλύπτονται αθροιστικά από όλα τα μέλη της ένωσης.

**2.2.6 Τεχνική και επαγγελματική ικανότητα**

Όσον αφορά στην τεχνική και επαγγελματική ικανότητα για την παρούσα διαδικασία σύναψης σύμβασης, οι οικονομικοί φορείς:

α) Απαιτείται, επί ποινή αποκλεισμού, να έχουν ολοκληρώσει την παροχή υπηρεσιών, συναφών με την υπό ανάθεση υπηρεσία σε δημόσιες αρχές, με τη χρήση μηχανοκίνητων οχημάτων Patrol και φυλάκων, οι οποίες παρασχέθηκαν κατά την προηγούμενη τριετία (2018, 2019, 2020 συν το τρέχον έτος) ή για όσο χρόνο δραστηριοποιούνται στην αγορά εφόσον ο χρόνος αυτός είναι μικρότερος, με αναφορά του αντίστοιχου ποσού, της ημερομηνίας και του δημόσιου παραλήπτη και να προσδιορίζουν εάν περατώθηκαν κανονικά. Ο συνολικός προϋπολογισμός των υπηρεσιών θα πρέπει να είναι τουλάχιστον ίσος με το 100 % της προϋπολογισθείσας δαπάνης (χωρίς την προαίρεση), μη συμπεριλαμβανομένου ΦΠΑ.

β) Απαιτείται να διαθέτουν άδεια για στολή εγκεκριμένη από το ΓΕΕΘΑ εν ισχύ.

γ) Απαιτείται να διαθέτουν άδεια λειτουργίας τους ως εταιρείες παροχής υπηρεσιών ασφάλειας, εκδοθείσα από την Ελληνική Αστυνομία σύμφωνα με το ν.3707/2007 (Α' 209).

δ) Απαιτείται να διαθέτουν άδεια ραδιοδικτύου κατηγορίας Α, σε ισχύ εγκεκριμένη από την Ε.Ε.Τ.Τ.

ε) Απαιτείται να διαθέτουν βεβαίωση χρήσης υπηρεσιών TETRA.

 στ) Να διαθέτουν υπεύθυνο έργου με αποδεδειγμένη προϋπηρεσία τουλάχιστον **δέκα (10)** ετών σε υπηρεσίες φύλαξης.

 ζ) Όλοι οι φύλακες που θα απασχοληθούν στην παροχή υπηρεσιών που αποτελεί αντικείμενο της παρούσης, θα πρέπει να είναι ενταγμένοι στο ήδη υπάρχον προσωπικό με σύμβαση εξαρτημένης εργασίας με πλήρη απασχόληση, να είναι έμπειροι έχοντες τουλάχιστον συμπληρώσει 3 έτη απασχόλησης ως φύλακες σε αυτόν ή άλλο οικονομικό φορέα και να είναι ηλικίας άνω των 25 ετών. Απαιτείται, επιπλέον, ο οικονομικός φορέας να διαθέτει στο προσωπικό του κατ’ ελάχιστον 50 φύλακες με μόνιμη πλήρη απασχόληση, με τη σχετική άδεια εργασίας προσωπικού φύλαξης σε ισχύ.

 η) Κεντρικό ρόλο επιχειρησιακού συντονιστή, θα έχει το **ιδιόκτητο Κέντρο Λήψης Σημάτων Αναφορών και Συντονισμού του οικονομικού φορέα,** το οποίο θα λαμβάνει ηλεκτρονικά το στίγμα της θέσης όλων των οχημάτων Patrol σε πραγματικό χρόνο, ενώ θα μπορεί να ειδοποιεί και εκ παραλλήλου τις αρμόδιες αρχές σε κάθε περίπτωση και ανάλογα με το γεγονός. Επίσης, το Κέντρο θα πρέπει να έχει τη δυνατότητα ηλεκτρονικής παρακολούθησης και ελέγχου των θέσεων των φυλάκων και σε πραγματικό χρόνο (σημειακή αναγνώριση). Με τον τρόπο αυτό θα παρέχονται πληροφορίες για την κίνησή τους και θα λαμβάνεται και συναγερμός σε περίπτωσης πτώσης από επίθεση.

θ) Απαιτείται να έχουν διενεργήσει **αυτοψία** στο Κτίριο του Υπουργείου Παιδείας και Θρησκευμάτων κατά την ημερομηνία επίσκεψης η οποία ορίζεται στην παρούσα.

ι) Απαιτείται να διαθέτει τεχνικό τμήμα με τουλάχιστον έναν (1) Τεχνολόγο – Ηλεκτρονικό στο προσωπικό του, με πλήρη απασχόληση και με άδεια Εργασίας προσωπικού Ασφαλείας κατηγορίας Β’ σε ισχύ.

**Οι ανωτέρω προϋποθέσεις απαιτείται να συντρέχουν, επί ποινή αποκλεισμού, κατά το χρόνο υποβολής της προσφοράς του οικονομικού φορέα.**

**2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης**

Ο οικονομικός φορέας για την παρούσα διαδικασία σύναψης σύμβασης οφείλει να συμμορφώνεται με:

1. Σε ισχύ πιστοποιητικό ISO 9001:2008 για τη διασφάλιση ποιότητας (ή ισοδύναμο ή νεότερης έκδοσης), που έχει εκδοθεί από διαπιστευμένο φορέα για τους διαγωνιζόμενους με εγκατάσταση στην Ελλάδα ή αντίστοιχο για τους διαγωνιζόμενους με εγκατάσταση στην αλλοδαπή και καλύπτει το αντικείμενο των προς ανάθεση υπηρεσιών.
2. Σε ισχύ πιστοποιητικό ISO 18001:2007 για την ασφάλεια και την υγιεινή στην εργασία (ή ισοδύναμο ή νεότερης έκδοσης), το οποίο έχει εκδοθεί από διαπιστευμένο φορέα για τους διαγωνιζόμενους με εγκατάσταση στην Ελλάδα ή αντίστοιχο για τους διαγωνιζόμενους με εγκατάσταση στην αλλοδαπή και καλύπτει το αντικείμενο των προς ανάθεση υπηρεσιών.
3. ISO 9001:2015 Σύστημα Διαχείρισης Ποιότητας. Να περιλαμβάνεται στο πεδίο πιστοποίησης το Κέντρο Λήψεως Σημάτων.
4. ISO 45001:2018 Σύστημα Διαχείρισης υγιεινής και ασφάλειας στην εργασία.
5. ISO 27001:2013 Σύστημα Διαχείρισης Ασφάλειας Πληροφοριών.
6. ISO 39001:2012 Σύστημα Διαχείρισης Οδικής Ασφάλειας.
7. ISO 14001:2015 Σύστημα Περιβαλλοντικής Διαχείρισης.
8. ISO 22301:2012 Σύστημα Διαχείρισης Επιχειρησιακής Συνέχειας.
9. ISO 37001:2016 Σύστημα Διαχείρισης για την καταπολέμηση της Διαφθοράς.
10. ISO 18788:2015 ΣύστημαΔιαχείρισης Ιδιωτικών Υπηρεσιών Ασφάλειας.
11. ISO 26000:2010 Σύστημα Διαχείρισης Κοινωνικής Ευθύνης.

Η παρούσα παράγραφος 2.2.7 εφαρμόζεται κατά το άρθρο 82 του ν.4412/2016.

Σε περίπτωσης ένωσης οικονομικών φορέων οι παραπάνω απαιτήσεις πρέπει να καλύπτονται **αθροιστικά** από όλα τα μέλη της ένωσης.

Η αναθέτουσα αρχή αναγνωρίζει ισοδύναμα πιστοποιητικά που έχουν εκδοθεί από φορείς διαπιστευμένους από ισοδύναμους Οργανισμούς διαπίστευσης, εδρεύοντες και σε άλλα κράτη - μέλη. Επίσης, κάνει δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας.

**2.2.8 Στήριξη στην ικανότητα τρίτων**

**2.2.8.1. Στήριξη στην ικανότητα τρίτων**

Οι οικονομικοί φορείς μπορούν, όσον αφορά στα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς. Στην περίπτωση αυτή, αποδεικνύουν ότι θα έχουν στη διάθεσή τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄, του Μέρους ΙΙ, του Παραρτήματος ΧΙΙ του Προσαρτήματος Α΄, του Ν. 4412/2016 (ΦΕΚ 147 Α΄) ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες.

Όταν οι οικονομικοί φορείς στηρίζονται στις ικανότητες άλλων φορέων όσον αφορά στα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης.

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων.

Η αναθέτουσα αρχή ελέγχει αν οι φoρείς, στις ικανότητες των οποίων προτίθεται να στηριχθεί ο οικονομικός φορέας, πληρούν κατά περίπτωση τα σχετικά κριτήρια επιλογής και εάν συντρέχουν λόγοι αποκλεισμού της παραγράφου 2.2.3.. Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού, εντός προθεσμίας τριάντα (30) ημερών από την σχετική πρόσκληση της αναθέτουσας αρχής, η οποία απευθύνεται στον οικονομικό φορέα μέσω της λειτουργικότητας «Επικοινωνία» του ΕΣΗΔΗΣ. Ο φορέας που αντικαθιστά φορέα του προηγούμενου εδαφίου δεν επιτρέπεται να αντικατασταθεί εκ νέου.

**2.2.8.2. Υπεργολαβία**

Ο οικονομικός φορέας αναφέρει στην προσφορά του το τμήμα της σύμβασης που προτίθεται να αναθέσει υπό μορφή υπεργολαβίας σε τρίτους, καθώς και τους υπεργολάβους που προτείνει. Στην περίπτωση που o προσφέρων αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, η αναθέτουσα αρχή ελέγχει ότι δεν συντρέχουν οι λόγοι αποκλεισμού της παραγράφου 2.2.3 της παρούσας. Ο οικονομικός φορέας υποχρεούται να αντικαταστήσει έναν υπεργολάβο, εφόσον συντρέχουν στο πρόσωπό του λόγοι αποκλεισμού της ως άνω παραγράφου 2.2.3.

**2.2.9 Κανόνες απόδειξης ποιοτικής επιλογής**

Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς δια του ΕΕΕΣ κατά τα οριζόμενα στην παράγραφο 2.2.9.1, κατά την υποβολή των δικαιολογητικών της παραγράφου 2.2.9.2 και κατά τη σύναψη της σύμβασης δια της υπεύθυνης δήλωσης, της περ. δ΄ της παρ. 3 του άρθρου 105 του ν. 4412/2016.

Στην περίπτωση που ο οικονομικός φορέας στηρίζεται στις ικανότητες άλλων φορέων, σύμφωνα με την παράγραφο 2.2.8 της παρούσας, οι φορείς στην ικανότητα των οποίων στηρίζεται υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.6 ).

Στην περίπτωση που o οικονομικός φορέας αναφέρει στην προσφορά του ότι προτίθεται να αναθέσει τμήμα(τα) της σύμβασης υπό μορφή υπεργολαβίας σε τρίτους σε ποσοστό που υπερβαίνει το τριάντα τοις εκατό (30%) της συνολικής αξίας της σύμβασης, οι υπεργολάβοι υποχρεούνται να αποδεικνύουν, κατά τα οριζόμενα στις παραγράφους 2.2.9.1 και 2.2.9.2, ότι δεν συντρέχουν οι λόγοι αποκλεισμού της παραγράφου 2.2.3 της παρούσας.

Αν επέλθουν μεταβολές στις προϋποθέσεις τις οποίες οι προσφέροντες δηλώσουν ότι πληρούν, σύμφωνα με το παρόν άρθρο, οι οποίες επέλθουν ή για τις οποίες λάβουν γνώση μετά την συμπλήρωση του ΕΕΕΣ και μέχρι την ημέρα της έγγραφης πρόσκλησης για την σύναψη του συμφωνητικού οι προσφέροντες οφείλουν να ενημερώσουν αμελλητί την αναθέτουσα αρχή.

**2.2.9.1 Προκαταρκτική απόδειξη κατά την υποβολή προσφορών**

Προς προκαταρκτική απόδειξη ότι οι προσφέροντες οικονομικοί φορείς: α) δε βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσας διακήρυξης, προσκομίζουν κατά την υποβολή της προσφοράς τους ως δικαιολογητικό συμμετοχής, το προβλεπόμενο από τις παρ. 1 και 3, του άρθρου 79, του Ν. 4412/2016 (ΦΕΚ 147 Α΄), Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα διακήρυξη Παράρτημα IΙΙ, το οποίο αποτελεί ενημερωμένη υπεύθυνη δήλωση, με τις συνέπειες του Ν. 1599/1986 (ΦΕΚ 75 Α΄). Το ΕΕΕΣ καταρτίζεται βάσει του τυποποιημένου εντύπου του Παραρτήματος 2, του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος ΙΙΙ της παρούσας διακήρυξης.

Η υποβολή του ΕΕΕΣ, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα. Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή αίτησης συμμετοχής ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Κατά την υποβολή του ΕΕΕΣ, καθώς και της συνοδευτικής υπεύθυνης δήλωσης, είναι δυνατή, με μόνη την υπογραφή του κατά περίπτωση εκπροσώπου του οικονομικού φορέα, η προκαταρκτική απόδειξη των λόγων αποκλεισμού που αναφέρονται στην παράγραφο 2.2.3 της παρούσας, για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.

Ο οικονομικός φορέας φέρει την ειδική υποχρέωση, να δηλώσει, μέσω του ΕΕΕΣ, την κατάστασή του σε σχέση με τους λόγους που προβλέπονται στο άρθρο 73 του ν. 4412/2016 και παραγράφου 2.2.3 της παρούσης και ταυτόχρονα να επικαλεσθεί και τυχόν ληφθέντα μέτρα προς αποκατάσταση της αξιοπιστίας του.

Ιδίως επισημαίνεται ότι, κατά την απάντηση οικονομικού φορέα στο σχετικό πεδίο του ΕΕΕΣ για τυχόν σύναψη συμφωνιών με άλλους οικονομικούς φορείς με στόχο τη στρέβλωση του ανταγωνισμού, η συνδρομή περιστάσεων, όπως η πάροδος της τριετούς περιόδου της ισχύος του λόγου αποκλεισμού (παραγράφου 10 του άρθρου 73) ή η εφαρμογή της διάταξης της παραγράφου 3β του άρθρου 44 του ν. 3959/2011, σύμφωνα με την περ. γ της παραγράφου 2.2.3.4 της παρούσης, αναλύεται στο σχετικό πεδίο που προβάλλει κατόπιν θετικής απάντησης.

Όσον αφορά στις υποχρεώσεις του όσον αφορά στην καταβολή φόρων ή εισφορών κοινωνικής ασφάλισης (περ. α’ και β’ της παρ. 2 του άρθρου 73 του ν. 4412/2016) αυτές θεωρείται ότι δεν έχουν αθετηθεί εφόσον δεν έχουν καταστεί ληξιπρόθεσμες ή εφόσον έχουν υπαχθεί σε δεσμευτικό διακανονισμό που τηρείται. Στην περίπτωση αυτή, ο οικονομικός φορέας δεν υποχρεούται να απαντήσει καταφατικά στο σχετικό πεδίο του ΕΕΕΣ με το οποίο ερωτάται εάν ο οικονομικός φορέας έχει ανεκπλήρωτες υποχρεώσεις όσον αφορά στην καταβολή φόρων ή εισφορών κοινωνικής ασφάλισης ή, κατά περίπτωση, εάν έχει αθετήσει τις παραπάνω υποχρεώσεις του

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης. Στο ΕΕΕΣ απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής

Το ΕΕΕΣ φέρει υπογραφή με ημερομηνία εντός του χρονικού διαστήματος κατά το οποίο μπορούν να υποβάλονται προσφορές ή αιτήσεις συμμετοχής. Αν στο διάστημα που μεσολαβεί μεταξύ της ημερομηνίας υπογραφής του ΕΕΕΣ και της καταληκτικής ημερομηνίας υποβολής προσφορών έχουν επέλθει μεταβολές στα δηλωθέντα στοιχεία, εκ μέρους του, στο ΕΕΕΣ, ο οικονομικός φορέας αποσύρει την προσφορά του, χωρίς να απαιτείται απόφαση της αναθέτουσας αρχής. Στη συνέχεια μπορεί να την υποβάλει εκ νέου με επίκαιρο ΕΕΕΣ. Ο οικονομικός φορέας δύναται να διευκρινίζει τις δηλώσεις και πληροφορίες που παρέχει στο ΕΕΕΣ με συνοδευτική υπεύθυνη δήλωση, την οποία υποβάλλει μαζί με το ΕΕΕΣ.

**2.2.9.2 Αποδεικτικά μέσα**

**Α.** Για την απόδειξη της μη συνδρομής λόγων αποκλεισμού κατ’ άρθρο 2.2.3 και της πλήρωσης των κριτηρίων ποιοτικής επιλογής κατά τις παραγράφους 2.2.4, 2.2.5, 2.2.6 και 2.2.7, οι οικονομικοί φορείς προσκομίζουν τα δικαιολογητικά του παρόντος. Η προσκόμιση των εν λόγω δικαιολογητικών γίνεται κατά τα οριζόμενα στην παράγραφο 3.2 από τον προσωρινό ανάδοχο. Η αναθέτουσα αρχή μπορεί να ζητεί από προσφέροντες, σε οποιοδήποτε χρονικό σημείο κατά τη διάρκεια της διαδικασίας, να υποβάλλουν όλα ή ορισμένα δικαιολογητικά, όταν αυτό απαιτείται για την ορθή διεξαγωγή της διαδικασίας.

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ), στο οποίο περιέχονται επίσης οι πληροφορίες που απαιτούνται για τον συγκεκριμένο σκοπό, όπως η ηλεκτρονική διεύθυνση της βάσης δεδομένων, τυχόν δεδομένα αναγνώρισης και, κατά περίπτωση, η απαραίτητη δήλωση συναίνεσης.

Τα δικαιολογητικά του παρόντος υποβάλλονται και γίνονται αποδεκτά σύμφωνα με την παράγραφο 2.4.2.5 και 3.2 της παρούσας.

Τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα σύμφωνα με την παράγραφο 2.1.4.

Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με την παράγραφό 2.2.8 της παρούσας διακήρυξης, οι φορείς στην ικανότητα των οποίων στηρίζεται υποχρεούνται στην υποβολή των δικαιολογητικών που αποδεικνύουν ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.4 έως και 2.2.7).

Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού των υποπαραγράφων 2.2.3.1, έως και 2.2.3.4.

Οι οικονομικοί φορείς δεν υποχρεούνται να υποβάλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ) και συμπληρώνεται με ευθύνη του οικονομικού φορέα (με αναγραφή συγκεκριμένης ηλεκτρονικής διεύθυνσης στο Διαδίκτυο).

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν.

* **Β. 1. Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα δικαιολογητικά που αναφέρονται παρακάτω:**

Αν το αρμόδιο για την έκδοση των ανωτέρω κράτος-μέλος ή χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας. Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.3. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

Ειδικότερα οι οικονομικοί φορείς προσκομίζουν:

α) για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του.

Η υποχρέωση προσκόμισης αναλυτικά αφορά:

Α) σε όλους τους διαχειριστές, στις περιπτώσεις εταιρειών περιορισμένης ευθύνης (Ε.Π.Ε.), προσωπικών εταιρειών (O.E. και Ε.Ε.) και ιδιωτικών κεφαλαιουχικών εταιρειών (Ι.Κ.Ε.),

Β) στον Πρόεδρο, στον Διευθύνοντα Σύμβουλο καθώς και σε όλα τα μέλη του Διοικητικού Συμβουλίου στις περιπτώσεις ανωνύμων εταιρειών (Α.Ε.),

Γ) στις περιπτώσεις των συνεταιρισμών τα μέλη του Διοικητικού Συμβουλίου,

Δ) στις περιπτώσεις των φυσικών προσώπων (Ατομική Επιχείρηση), στο φυσικό πρόσωπο,

Ε) σε κάθε άλλη περίπτωση νομικού προσώπου, σε όλους τους συμμετέχοντες στο διοικητικό, διευθυντικό ή εποπτικό όργανό του ή σε όσους έχουν εξουσία εκπροσώπησης, λήψης αποφάσεων ή ελέγχου σε αυτό,

ΣΤ) επιπλέον των αναφερόμενων υπόχρεων των περιπτώσεων (Α), (Β), (Γ), (Δ) και (Ε), σε όλα τα επιπλέον πρόσωπα τα οποία εξουσιοδοτούνται ή απαιτείται η σύμπραξή τους από τους συμμετέχοντες οικονομικούς φορείς να υπογράφουν έγγραφα για το συγκεκριμένο διαγωνισμό, συμπεριλαμβανομένων των εγγράφων της προσφοράς και της σύμβασης.

**β)** για την παράγραφο 2.2.3.2 πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, **που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του**

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Για την απόδειξη της εκπλήρωσης των φορολογικών υποχρεώσεων της παραγράφου 2.2.3.2 περίπτωση α’ αποδεικτικό ενημερότητας εκδιδόμενο από την Α.Α.Δ.Ε..

**ii)** Για την απόδειξη της εκπλήρωσης των υποχρεώσεων προς τους οργανισμούς κοινωνικής ασφάλισης της παραγράφου 2.2.3.2 περίπτωση α’ πιστοποιητικό εκδιδόμενο από τον e-ΕΦΚΑ.

**iii)** Για την παράγραφο 2.2.3.2 περίπτωση α’, πλέον των ως άνω πιστοποιητικών, υπεύθυνη δήλωση ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών τους όσον αφορά στην καταβολή φόρων ή εισφορών κοινωνικής ασφάλισης.

**γ)** για την παράγραφο 2.2.3.3 περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να έχει εκδοθεί έως τρεις (3) μήνες πριν από την υποβολή του.

Ιδίως οι οικονομικοί φορείς που είναι εγκατεστημένοι στην Ελλάδα προσκομίζουν:

**i)** Ενιαίο Πιστοποιητικό Δικαστικής Φερεγγυότητας από το αρμόδιο Πρωτοδικείο, από το οποίο προκύπτει ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή δικαστική εκκαθάριση ή ότι δεν έχουν υπαχθεί σε διαδικασία εξυγίανσης. Για τις ΙΚΕ προσκομίζεται επιπλέον και πιστοποιητικό του Γ.Ε.Μ.Η. περί μη έκδοσης απόφασης λύσης ή κατάθεσης αίτησης λύσης του νομικού προσώπου, ενώ για τις ΕΠΕ προσκομίζεται επιπλέον πιστοποιητικό μεταβολών.

**ii)** Πιστοποιητικό του Γ.Ε.Μ.Η. από το οποίο προκύπτει ότι το νομικό πρόσωπο δεν έχει λυθεί και τεθεί υπό εκκαθάριση με απόφαση των εταίρων.

**iii)** Εκτύπωση της καρτέλας “Στοιχεία Μητρώου/ Επιχείρησης” από την ηλεκτρονική πλατφόρμα της Ανεξάρτητης Αρχής Δημοσίων Εσόδων, όπως αυτά εμφανίζονται στο taxisnet, από την οποία να προκύπτει η μη αναστολή της επιχειρηματικής δραστηριότητάς τους.

Προκειμένου για τα σωματεία και τους συνεταιρισμούς, το Ενιαίο Πιστοποιητικό Δικαστικής Φερεγγυότητας εκδίδεται για τα σωματεία από το αρμόδιο Πρωτοδικείο, και για τους συνεταιρισμούς για το χρονικό διάστημα έως τις 31.12.2019 από το Ειρηνοδικείο και μετά την παραπάνω ημερομηνία από το Γ.Ε.Μ.Η.

**δ)** Για τις λοιπές περιπτώσεις της παραγράφου 2.2.3.3, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού

**ε)** για την παράγραφο 2.2.3.8. υπεύθυνη δήλωση του προσφέροντος οικονομικού φορέα περί μη επιβολής σε βάρος του της κύρωσης του οριζόντιου αποκλεισμού, σύμφωνα τις διατάξεις της κείμενης νομοθεσίας

στ) για την παράγραφο 2.2.3.4, δικαιολογητικά ονομαστικοποίησης των μετοχών, που καθορίζονται κατωτέρω, εφόσον ο προσωρινός ανάδοχος είναι ανώνυμη εταιρία ή νομικό πρόσωπο στη μετοχική σύνθεση του οποίου συμμετέχει ανώνυμη εταιρεία ή νομικό πρόσωπο της αλλοδαπής που αντιστοιχεί σε ανώνυμη εταιρεία (πλην των περιπτώσεων που αναφέρθηκαν στην παρ. 2.2.3.4 της παρούσας ανωτέρω).

**Συγκεκριμένα, προσκομίζονται:**

i) Για την απόδειξη της εξαίρεσης από την υποχρέωση ονομαστικοποίησης των μετοχών τους κατά την περ. α) της παραγράφου 2.2.3.4 βεβαίωση του αρμοδίου Χρηματιστηρίου.

ii) Όσον αφορά την εξαίρεση της περ. β) της παραγράφου 2.2.3.4, για την απόδειξη του ελέγχου δικαιωμάτων ψήφου υπεύθυνη δήλωση της ελεγχόμενης εταιρείας και, εάν αυτή είναι διαφορετική του προσωρινού αναδόχου, πρόσθετη υπεύθυνη δήλωση του τελευταίου, στις οποίες αναφέρονται οι επιχειρήσεις επενδύσεων, οι εταιρείες διαχείρισης κεφαλαίων/ενεργητικού ή κεφαλαίων επιχειρηματικών συμμετοχών, ανά περίπτωση και το συνολικό ποσοστό των δικαιωμάτων ψήφου που ελέγχουν στην ελεγχόμενη από αυτές εταιρεία. Οι υπεύθυνες αυτές δηλώσεις συνοδεύονται υποχρεωτικά από βεβαίωση ή άλλο έγγραφο από το οποίο προκύπτει ότι οι ελέγχουσες τα δικαιώματα ψήφου εταιρείες είναι εποπτευόμενες κατά τα οριζόμενα στην παράγραφο 2.2.3.4.

iii) Δικαιολογητικά ονομαστικοποίησης μετοχών του προσωρινού αναδόχου:

- Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, που να έχει εκδοθεί έως τριάντα (30) εργάσιμες ημέρες πριν από την υποβολή του.

- Αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

Ειδικότερα:

- Όσον αφορά στις εγκατεστημένες στην Ελλάδα ανώνυμες εταιρείες υποβάλλεται πιστοποιητικό του Γ.Ε.Μ.Η. από το οποίο να προκύπτει ότι οι μετοχές τους είναι ονομαστικές και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα (30) εργάσιμες ημέρες πριν από την ημέρα υποβολής της προσφοράς.

- Όσον αφορά στις αλλοδαπές ανώνυμες εταιρίες ή αλλοδαπά νομικά πρόσωπα που αντιστοιχούν σε ανώνυμες εταιρείες:

Α) εφόσον έχουν κατά το δίκαιο της έδρας τους ονομαστικές μετοχές, προσκομίζουν :

i) Πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές τους είναι ονομαστικές

ii) Αναλυτική κατάσταση μετόχων, με τον αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς.

iii) Κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Β) εφόσον δεν έχουν υποχρέωση ονομαστικοποίησης μετοχών ή δεν προβλέπεται η ονομαστικοποίηση των μετοχών, προσκομίζουν:

i) βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζεται υπεύθυνη δήλωση του διαγωνιζόμενου. Για την περίπτωση μη πρόβλεψης ονομαστικοποίησης προσκομίζεται υπεύθυνη δήλωση του διαγωνιζόμενου

ii) έγκυρη και ενημερωμένη κατάσταση προσώπων που κατέχουν τουλάχιστον 1% των μετοχών ή δικαιωμάτων ψήφου,

iii) εάν δεν τηρείται τέτοια κατάσταση, προσκομίζεται σχετική κατάσταση προσώπων, που κατέχουν τουλάχιστον ένα τοις εκατό (1%) των μετοχών ή δικαιωμάτων ψήφου, σύμφωνα με την τελευταία Γενική Συνέλευση, αν τα πρόσωπα αυτά είναι γνωστά στην εταιρεία. Σε αντίθετη περίπτωση, η εταιρεία αιτιολογεί τους λόγους που δεν είναι γνωστά τα ως άνω πρόσωπα, η δε αναθέτουσα αρχή δεν διαθέτει διακριτική ευχέρεια κατά την κρίση της αιτιολογίας αυτής. Εναπόκειται στην αναθέτουσα αρχή να αποδείξει τη δυνατότητα της εταιρείας να υποβάλλει την προαναφερόμενη κατάσταση, διαφορετικά η μη υποβολή της σχετικής κατάστασης δεν επιφέρει έννομες συνέπειες σε βάρος της εταιρείας.

Όλα τα ανωτέρω έγγραφα πρέπει να είναι επικυρωμένα από την κατά νόμον αρμόδια αρχή του κράτους της έδρας του υποψηφίου και να συνοδεύονται από επίσημη μετάφραση στην ελληνική.

Ελλείψεις στα δικαιολογητικά ονομαστικοποίησης των μετοχών συμπληρώνονται κατά την παράγραφο 3.1.2 της παρούσας.

Η αναθέτουσα αρχή ελέγχει επίσης, επί ποινή απαραδέκτου της προσφοράς, εάν στη διαδικασία συμμετέχει εξωχώρια εταιρεία από «μη συνεργάσιμα κράτη στον φορολογικό τομέα» κατά την έννοια των παρ. 3 και 4 του άρθρου 65 του ν. 4172/2013, καθώς και από κράτη που έχουν προνομιακό φορολογικό καθεστώς, όπως αυτά ορίζονται στον κατάλογο της απόφασης της παρ. 7 του άρθρου 65 του ως άνω Κώδικα, κατά τα αναφερόμενα στην περίπτωση α της παραγράφου 4 του άρθρου 4 του ν. 3310/2005

**B.2.** Για την απόδειξη της απαίτησης του άρθρου 2.2.4. (απόδειξη καταλληλότητας για την άσκηση επαγγελματικής δραστηριότητας) προσκομίζουν Πιστοποιητικό/βεβαίωση του οικείου επαγγελματικού (ή εμπορικού) μητρώου του κράτους εγκατάστασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού (ή εμπορικού) μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους.

Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο Βιοτεχνικό ή Εμπορικό ή Βιομηχανικό Επιμελητήριο.

Η εγγραφή των οικονομικών φορέων στα οικεία επιμελητήρια απαιτείται να είναι σε ισχύ, τόσο κατά την ημέρα υποβολής της προσφοράς όσο και κατά την ημέρα κοινοποίησης της πρόσκλησης υποβολής των δικαιολογητικών κατακύρωσης.

Σε περίπτωση που τα ως άνω δεν εκδίδονται πρέπει να αναπληρωθούν επί ποινή αποκλεισμού με Ένορκη Βεβαίωση - Δήλωση ενώπιον συμβολαιογράφου, στην οποία αναφέρεται το ειδικό επάγγελμά τους.

Εφόσον οι οικονομικοί φορείς πρέπει να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα όπου εδρεύουν, απαιτείται να προσκομίζουν την έγκριση αυτή ή ότι είναι μέλη του εν λόγω οργανισμού.

**Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους, εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.**

**Β.3.** **Για την απόδειξη της οικονομικής και χρηματοοικονομικής επάρκειας** της παραγράφου 2.2.5 οι οικονομικοί φορείς προσκομίζουν

α) **Τους τρεις (3) τελευταίους δημοσιευμένους ισολογισμούς ή αποσπάσματα τους** ή για όσο χρόνο δραστηριοποιούνται στην αγορά εφόσον ο χρόνος αυτός είναι μικρότερος των τριών ετών, σε περίπτωση που υποχρεούνται στην έκδοση ισολογισμών.

β) **Υπεύθυνη δήλωση** περί του συνολικού ύψους του ετήσιου κύκλου εργασιών των τριών (3) τελευταίων διαχειριστικών χρήσεων ή για όσο χρόνο δραστηριοποιούνται στην αγορά εφόσον ο χρόνος αυτός είναι μικρότερος των τριών ετών, σε περίπτωση που δεν υποχρεούνται στην έκδοση ισολογισμών.

Σε περίπτωση που ο υποψήφιος οικονομικός φορέας αποτελεί Ένωση/Κοινοπραξία τα απαιτούμενα στην παρούσα παράγραφο στοιχεία τεκμηρίωσης πρέπει να υποβάλλονται χωριστά όσα απαιτούνται για κάθε Μέλος της Ένωσης/Κοινοπραξίας ή/και συγκεντρωτικά για την Ένωση/Κοινοπραξία όσα απαιτούνται.

γ) **Τραπεζική** **Βεβαίωση Πιστοληπτικής ικανότητας** ύψους **1.800.000,00 € (ενός εκατομμυρίου οκτακοσίων χιλιάδων ευρώ)**, με ενδεικτικό κείμενο:

 Α) Η Τράπεζά μας έχει εγκρίνει με τους όρους και τις προϋποθέσεις που έχει καθορίσει και έχουν γνωστοποιηθεί στην εταιρία, πιστοδοτικά όρια για χρηματοδοτήσεις συνολικού ποσού \_\_\_\_\_\_\_\_\_\_\_\_€.

 Β) Αναφορικά με τον ανωτέρω Διαγωνισμό στον οποίο πρόκειται να συμμετάσχετε, η Τράπεζά μας προτίθεται να εξετάσει οιοδήποτε αίτημα χρηματοδότησης με βάση τα Τραπεζικά κριτήρια, τους ισχύοντες νομισματοπιστωτικούς κανόνες, την οικονομική κατάσταση και τις προοπτικές της εταιρίας κατά τον χρόνο υποβολής του.

Σε περίπτωση δε Ένωσης/Κοινοπραξίας η συγκεκριμένη ελάχιστη προϋπόθεση μπορεί να καλύπτεται αθροιστικά από όλα τα μέλη της Ένωσης/Κοινοπραξίας.

δ) **Ασφαλιστήριο Συμβόλαιο Αστικής Ευθύνης**

 Οι οικονομικοί φορείς θα διαθέτουν ασφαλιστήριο συμβόλαιο επαγγελματικής αστικής ευθύνης έναντι επαγγελματικών κινδύνων με ποσό ασφάλισης αθροιστικού ορίου τουλάχιστον **3.000.000,00€ με όριο ανά ζημία τα 2.000.000,00€** και με την υποχρέωση να το διατηρούν σε ισχύ για χρονικό διάστημα αντίστοιχο με το χρόνο διάρκειας της σύμβασης που θα υπογραφεί. Με το συμβόλαιο θα καλύπτονται ζημίες ή βλάβες που τυχόν θα προκληθούν στο κτίριο του Υπουργείου Παιδείας και Θρησκευμάτων, στο εργαζόμενο σε αυτήν προσωπικό ή σε οποιονδήποτε τρίτο, από αποκλειστική αμέλεια του αναδόχου ή των υπαλλήλων του ή των προστηθέντων του.

Στις περιπτώσεις όπου το ισχύον ασφαλιστήριο συμβόλαιο οικονομικού φορέα ο οποίος αναδείχθηκε ανάδοχος πληροί τις προδιαγραφές της παρούσας παραγράφου και των λοιπών όρων της διακήρυξης, αλλά έχει χρόνο λήξης προγενέστερο του χρόνου λήξης της σύμβασης που θα υπογραφεί, ο οικονομικός φορέας δύναται να καταθέσει ως αποδεικτικό μέσο αυτό το ασφαλιστήριο συμβόλαιο εφόσον καταθέσει και υπεύθυνη δήλωση περί ανανέωσης του συμβολαίου πριν την λήξη του, για χρονικό διάστημα που θα καλύπτει κατ’ ελάχιστο το χρονικό διάστημα που υπολείπεται έως τη λήξη της σύμβασης.

Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο.

**Β.4. Για την απόδειξη της τεχνικής ικανότητας** της παραγράφου 2.2.6 οι οικονομικοί φορείς προσκομίζουν:

α) **Κατάλογο** όλων των υπηρεσιών των συναφών με την υπό ανάθεση υπηρεσία σε δημόσιες αρχές, οι οποίες παρασχέθηκαν κατά την προηγούμενη τριετία (2018, 2019, 2020 συν το τρέχον έτος) ή για όσο χρόνο δραστηριοποιούνται στην αγορά εφόσον ο χρόνος αυτός είναι μικρότερος, με αναφορά του αντίστοιχου ποσού, της ημερομηνίας και του δημόσιου παραλήπτη και να προσδιορίζουν εάν περατώθηκαν κανονικά. Ο συνολικός προϋπολογισμός των υπηρεσιών θα πρέπει να είναι τουλάχιστον ίσος με το 100 % της προϋπολογισθείσας δαπάνης (χωρίς την προαίρεση), μη συμπεριλαμβανομένου ΦΠΑ. Ο κατάλογος των παρασχεθέντων υπηρεσιών συντάσσεται σύμφωνα με το παρακάτω υπόδειγμα:

|  |  |  |  |  |  |
| --- | --- | --- | --- | --- | --- |
| α/α | Αποδέκτης υπηρεσίας | Σύντομη περιγραφή παρασχεθείσας υπηρεσίας | Διάρκεια εκτέλεσης σύμβασης | Προϋπολογισμός | Βεβαίωση καλής εκτέλεσης |
| 1 |  |  |  |  |  |
| 2 |  |  |  |  |  |
| 3 |  |  |  |  |  |

Η παροχή υπηρεσιών αποδεικνύεται με τις αντίστοιχες βεβαιώσεις καλής εκτέλεσης.

β) **Αντίγραφο άδειας για στολή** εγκεκριμένη από το ΓΕΕΘΑ εν ισχύ κατά τον χρόνο υποβολής της προσφοράς.

γ) **Αντίγραφο ειδικής άδειας λειτουργίας** εν ισχύ κατά τον χρόνο υποβολής της προσφοράς, (οι εγκατεστημένοι στην Ελλάδα πάροχοι υπηρεσιών φύλαξης) η οποία εκδίδεται από τον Προϊστάμενο του Επιτελείου του Αρχηγείου Ελληνικής Αστυνομίας, σύμφωνα με τις διατάξεις του ν.3707/2008 (Α' 209).

δ) **Αντίγραφο της άδειας ραδιοδικτύου** κατηγορίας Α, σε ισχύ εγκεκριμένη από την Ε.Ε.Τ.Τ

ε) Αντίγραφο της **βεβαίωσης χρήσης υπηρεσιών TETRA.**

στ) Βεβαίωση του οικονομικού φορέα ότι διαθέτει ενταγμένο στο προσωπικό του, υπεύθυνο έργου με προϋπηρεσία τουλάχιστον **10 ετών**. Βεβαίωση ασφαλιστικού φορέα - ένσημα για την απόδειξη της ως άνω εργασιακής προϋπηρεσίας του υπευθύνου έργου, καθώς και κατάσταση επιθεώρησης εργασίας στην οποία να συμπεριλαμβάνεται.

ζ) Από την κατάσταση προσωπικού θα πρέπει, επίσης, να προκύπτει ότι ο οικονομικός φορέας διαθέτει στο προσωπικό του κατ’ ελάχιστον **50 φύλακες** με μόνιμη πλήρη απασχόληση. Είναι αναγκαίο να προσκομίζονται επιπλέον και οι άδειες εργασίας προσωπικού φύλαξης σε ισχύ. Για τους φύλακες που θα συστήσουν την ομάδα έργου θα πρέπει επιπλέον να προσκομίζονται και αποδεικτικά στοιχεία της τριετούς προϋπηρεσίας τους (π.χ ένσημα), εάν αυτή δεν προκύπτει από την παραπάνω Κατάσταση Προσωπικού, καθώς και οι εν ισχύ άδειες εργασίας τους.

η) Υπεύθυνη δήλωση ότι διαθέτουν **ιδιόκτητο Κέντρο λήψης και διαχείρισης σημάτων συναγερμού**, κέντρο λήψεως απομακρυσμένης διαχείρισης εικόνας - ήχου και διαχείρισης στόλου GPS, στην φυσική έδρα της εταιρείας. Λόγω της επιχειρησιακής φύσεως του Κέντρου Λήψεως Σημάτων αλλά και του υπό φύλαξη έργου, οι υποψήφιοι θα πρέπει επί ποινή αποκλεισμού να αποδείξουν την ύπαρξη ιδιόκτητου και όχι συνεργαζόμενου Κέντρου Λήψεως Σημάτων και Αναφορών εγκατεστημένο στην φυσική έδρα της επιχείρησης, με την ανωτέρω δυνατότητα, προσκομίζοντας σχετικές εκτυπώσεις μιας ημέρας εντός του τελευταίου τριμήνου σχετικά με τη λήψη πληροφοριών από τη θέση των οχημάτων. Πέραν των άλλων, το Κέντρο θα πρέπει να έχει τη δυνατότητα ηλεκτρονικής παρακολούθησης και ελέγχου των θέσεων των φυλάκων και σε πραγματικό χρόνο (σημειακή αναγνώριση). Με τον τρόπο αυτό θα παρέχονται πληροφορίες για την κίνησή τους και θα λαμβάνεται και συναγερμός σε περίπτωσης πτώσης από επίθεση. Ως ξεχωριστά αποδεικτικά στοιχεία (σε σχέση με τα οχήματα), επί ποινή αποκλεισμού ορίζονται οι εκτυπώσεις μιας ημέρας εντός του τελευταίου τριμήνου, του ιστορικού παρακολούθησης των φυλάκων.

θ) Κατάσταση προσωπικού από αρμόδια αρχή από την οποία θα αποδεικνύεται ότι ο οικονομικός φορέας διαθέτει στο προσωπικό του με πλήρη απασχόληση τουλάχιστον **ένα (1) Τεχνολόγο – Ηλεκτρονικό**. Θα συμπροσκομίζεται και η άδεια Εργασίας του προσωπικού Ασφαλείας κατηγορίας Β

**Β.5. Για την απόδειξη της συμμόρφωσής τους με πρότυπα διασφάλισης ποιότητας και πρότυπα περιβαλλοντικής διαχείρισης της παραγράφου** 2.2.7 οι οικονομικοί φορείς προσκομίζουν τα κάτωθι πιστοποιητικά:

1. ISO 9001:2008 για τη διασφάλιση ποιότητας

2. ISO 18001:2007 για την ασφάλεια και την υγιεινή στην εργασία (

3. ISO 9001:2015 Σύστημα Διαχείρισης Ποιότητας. Να περιλαμβάνεται στο πεδίο πιστοποίησης το Κέντρο Λήψεως Σημάτων.

4. ISO 45001:2018 Σύστημα Διαχείρισης υγιεινής και ασφάλειας στην εργασία.

5. ISO 27001:2013 Σύστημα Διαχείρισης Ασφάλειας Πληροφοριών.

6. ISO 39001:2012 Σύστημα Διαχείρισης Οδικής Ασφάλειας.

7. ISO 14001:2015 Σύστημα Περιβαλλοντικής Διαχείρισης.

8. ISO 22301:2012 Σύστημα Διαχείρισης Επιχειρησιακής Συνέχειας.

9. ISO 37001:2016 Σύστημα Διαχείρισης για την καταπολέμηση της Διαφθοράς.

10. ISO 18788:2015 Σύστημα Διαχείρισης Ιδιωτικών Υπηρεσιών Ασφάλειας.

11 ISO 26000:2010 Σύστημα Διαχείρισης Κοινωνικής Ευθύνης.

Όλα τα παραπάνω πιστοποιητικά πρέπει να έχουν εκδοθεί πριν την ημερομηνία δημοσίευσης της διακήρυξης έτσι ώστε να αποτελεί απόδειξη της εμπειρίας στην εφαρμογή των προτύπων και να είναι σε ισχύ τόσο κατά την καταληκτική ημερομηνία υποβολής των προσφορών όσο και κατά την ημερομηνία υποβολής τους.

**Β.6. Για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και εγγράφεται υποχρεωτικά ή προαιρετικά, κατά την κείμενη νομοθεσία, και δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ), προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του, εκτός αν αυτό φέρει συγκεκριμένο χρόνο ισχύος.

Ειδικότερα για τους ημεδαπούς οικονομικούς φορείς προσκομίζονται:

i) **για την απόδειξη της νόμιμης εκπροσώπησης**, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της στο ΓΕΜΗ, προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του.

ii) Για την **απόδειξη της νόμιμης σύστασης και των μεταβολών** του νομικού προσώπου γενικό πιστοποιητικό μεταβολών του ΓΕΜΗ, εφόσον έχει εκδοθεί έως τρεις (3) μήνες πριν από την υποβολή του.

Στις λοιπές περιπτώσεις τα κατά περίπτωση νομιμοποιητικά έγγραφα σύστασης και νόμιμης εκπροσώπησης (όπως καταστατικά, πιστοποιητικά μεταβολών, αντίστοιχα ΦΕΚ, αποφάσεις συγκρότησης οργάνων διοίκησης σε σώμα, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Σε περίπτωση που για τη διενέργεια της παρούσας διαδικασίας ανάθεσης έχουν χορηγηθεί εξουσίες σε πρόσωπο πλέον αυτών που αναφέρονται στα παραπάνω έγγραφα, προσκομίζεται επιπλέον απόφαση- πρακτικό του αρμοδίου καταστατικού οργάνου διοίκησης του νομικού προσώπου με την οποία χορηγήθηκαν οι σχετικές εξουσίες. Όσον αφορά τα φυσικά πρόσωπα, εφόσον έχουν χορηγηθεί εξουσίες σε τρίτα πρόσωπα, προσκομίζεται εξουσιοδότηση του οικονομικού φορέα.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

Στις περιπτώσεις φυσικών προσώπων, βεβαίωση έναρξης από την αντίστοιχη Δημόσια Οικονομική Υπηρεσία (Δ.Ο.Υ.) ή/και επικαιροποιημένες (πρόσφατες) βεβαιώσεις μεταβολής εργασιών επιτηδευματία.

**Β.7.** **Οι οικονομικοί φορείς που είναι εγγεγραμμένοι σε επίσημους καταλόγους που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης**, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους.

Ειδικώς όσον αφορά την καταβολή των εισφορών κοινωνικής ασφάλισης και των φόρων και τελών, προσκομίζονται επιπροσθέτως της βεβαίωσης εγγραφής στον επίσημο κατάλογο και πιστοποιητικά, κατά τα οριζόμενα ανωτέρω στην περίπτωση Β.1, υποπερ. i, ii και iii της περ. β.

**Ειδικά για τις συμβάσεις παροχής υπηρεσιών φύλαξης:**

α) η αναθέτουσα αρχή, αμέσως μετά τη λήξη της προθεσμίας υποβολής των προσφορών, υποβάλλει γραπτό αίτημα προς τη Διεύθυνση Προγραμματισμού και Συντονισμού του Σώματος Επιθεώρησης Εργασίας για τη χορήγηση πιστοποιητικού, από το οποίο να προκύπτουν όλες οι πράξεις επιβολής προστίμου που έχουν εκδοθεί σε βάρος εκάστου των υποψήφιων εργολάβων. Το πιστοποιητικό αποστέλλεται στην αναθέτουσα αρχή μέσα σε δεκαπέντε (15) ημέρες από την υποβολή του αιτήματος. Σε περίπτωση άπρακτης παρέλευσης της προθεσμίας, η αναθέτουσα αρχή δικαιούται να προχωρήσει στη σύναψη της σύμβασης.

β) για το χρονικό διάστημα που δεν καλύπτεται από το «Μητρώο Παραβατών Εταιρειών Παροχής Υπηρεσιών Καθαρισμού ή/και Φύλαξης» οι εταιρείες παροχής υπηρεσιών καθαρισμού ή/και φύλαξης προσκομίζουν υποχρεωτικά ένορκη βεβαίωση του νόμιμου εκπροσώπου αυτών ενώπιον συμβολαιογράφου, περί μη επιβολής σε βάρος τους πράξης επιβολής προστίμου για παραβιάσεις της εργατικής νομοθεσίας «υψηλής» ή «πολύ υψηλής» σοβαρότητας.

**Β.8.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

**Β.9.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, ιδίως, σχετική έγγραφη δέσμευση των φορέων αυτών για τον σκοπό αυτό. Ειδικότερα, προσκομίζεται έγγραφο (συμφωνητικό ή σε περίπτωση νομικού προσώπου απόφαση του αρμοδίου οργάνου διοίκησης αυτού ή σε περίπτωση φυσικού προσώπου υπεύθυνη δήλωση), δυνάμει του οποίου αμφότεροι, διαγωνιζόμενος οικονομικός φορέας και τρίτος φορέας, εγκρίνουν τη μεταξύ τους συνεργασία για την κατά περίπτωση παροχή προς τον διαγωνιζόμενο της χρηματοοικονομικής ή/και τεχνικής ή/και επαγγελματικής ικανότητας του φορέα, ώστε αυτή να είναι στη διάθεση του διαγωνιζόμενου για την εκτέλεση της Σύμβασης. Η σχετική αναφορά θα πρέπει να είναι λεπτομερής και να αναφέρει κατ’ ελάχιστον τους συγκεκριμένους πόρους που θα είναι διαθέσιμοι για την εκτέλεση της σύμβασης και τον τρόπο δια του οποίου θα χρησιμοποιηθούν αυτοί για την εκτέλεση της σύμβασης. Ο τρίτος θα δεσμεύεται ρητά ότι θα διαθέσει στον διαγωνιζόμενο τους συγκεκριμένους πόρους κατά τη διάρκεια της σύμβασης και ο διαγωνιζόμενος ότι θα κάνει χρήση αυτών σε περίπτωση που του ανατεθεί η σύμβαση.

**Β.10.** Στην περίπτωση που ο οικονομικός φορέας δηλώνει στην προσφορά του ότι θα κάνει χρήση υπεργολάβων, στις ικανότητες των οποίων δεν στηρίζεται, προσκομίζεται υπεύθυνη δήλωση του προσφέροντος με αναφορά του τμήματος της σύμβασης το οποίο προτίθεται να αναθέσει σε τρίτους υπό μορφή υπεργολαβίας και υπεύθυνη δήλωση των υπεργολάβων ότι αποδέχονται την εκτέλεση των εργασιών.

**Β.11. Επισημαίνεται ότι γίνονται αποδεκτές:**

* **οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,**
* **οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών. Σημειώνεται ότι δεν απαιτείται θεώρηση του γνησίου της υπογραφής τους.**

**2.3 Κριτήρια ανάθεσης**

**2.3.1 Κριτήριο ανάθεσης**

Κριτήριο ανάθεσης της Σύμβασης είναι η πλέον συμφέρουσα από οικονομική άποψη προσφορά **βάσει βέλτιστης σχέσης ποιότητας - τιμής**, η οποία εκτιμάται βάσει των κάτωθι κριτηρίων:

|  |  |
| --- | --- |
| **Κριτήρια Αξιολόγησης** | **Συντελεστής βαθμολόγησης** |
| **Κ1. ΠΡΟΣΕΓΓΙΣΗ ΥΛΟΠΟΙΗΣΗΣ ΤΗΣ ΣΥΜΒΑΣΗΣ** | **55 %** |
| Κ1.α *Διασφάλιση Ποιότητας κατά την Εκτέλεση της Σύμβασης (Προηγούμενη εμπειρία κατά την εκτέλεση προηγούμενων αντίστοιχων έργων)* | *25 %* |
| Κ1.β *Μεθοδολογία Υλοποίησης της Σύμβασης (Επιχειρησιακό Σχέδιο)* | *30%* |
| **Κ2. ΔΟΜΕΣ, ΟΡΓΑΝΩΣΗ ΚΑΙ ΛΕΙΤΟΥΡΓΙΑ**  | **45%** |
| Κ2.α *Υλικοτεχνικές υποδομές - Τεχνικές παρακολούθησης, επιβεβαίωσης & τεκμηρίωσης της περιπολίας και άμεσης επέμβασης.* | 35% |
| Κ2.β *Οργάνωση, προσόντα και εμπειρία προσωπικού* | 10% |
| **ΣΥΝΟΛΟ** | **100%** |

**2.3.2 Βαθμολόγηση και κατάταξη προσφορών**

Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι των τεχνικών προδιαγραφών, αυξάνεται δε μέχρι τους 130 βαθμούς όταν υπερκαλύπτονται οι απαιτήσεις του συγκεκριμένου κριτηρίου.

Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.

Η σταθμισμένη βαθμολογία του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.

Η συνολική βαθμολογία της τεχνικής προσφοράς κάθε προσφέροντα (**ΒΤΠ ή** υπολογίζεται με βάση τον παρακάτω τύπο :

**Σ.Β.Τ.Π (διαγωνιζόμενου) = σ1α x Κ1α + σ1β x Κ1β + σ2α x Κ2α + σ2β x Κ2β**

Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς.

Πλέον συμφέρουσα από οικονομική άποψη προσφορά είναι εκείνη που θα συγκεντρώσει **το μεγλύτερο συνολικό βαθμό (Σ.Β.)**, βάσει του παρακάτω μαθηματικού τύπου:

**Ο συνολικός βαθμός (ΣΒ) για κάθε διαγωνιζόμενο υπολογίζεται ως κάτωθι:**

**Συνολικός Βαθμός (ΣΒ) = (ΤΒ x 0,75) + (ΟΠ x 0,25), όπου:**

* **ΤΒ= (ΒΤΠ διαγωνιζόμενου) / (Μέγιστη Βαθμολογία Τεχνικών Προσφορών διαγωνιζόμενων)**
* **ΟΠ= (Μικρότερη Οικονομική Προσφορά μεταξύ των διαγωνιζόμενων) / (Οικονομική Προσφορά διαγωνιζόμενου)**

**Οι διαγωνιζόμενοι κατατάσσονται σε πίνακα κατά φθίνουσα σειρά του Συνολικού Βαθμού (ΣΒ) που έλαβαν.**

**ΕΠΙΣΗΜΑΝΣΗ: Επισημαίνεται ότι η κατάταξη των προσφορών που θα παρουσιαστεί στο σύστημα (ΕΣΗΔΗΣ), μετά την αξιολόγηση και των οικονομικών προσφορών, δεν λαμβάνεται υπόψη. Η τελική κατάταξη των προσφορών θα γίνει από την αρμόδια Επιτροπή Αξιολόγησης με σχετικό Πρακτικό λαμβάνοντας υπόψη ως πλέον συμφέρουσα την προσφορά με το μεγαλύτερο τελικό βαθμό αξιολόγησης όπως προσδιορίζεται στην παρούσα διακήρυξη.**

**2.4 Κατάρτιση - υποβολή προσφορών**

**2.4.1 Γενικοί όροι υποβολής προσφορών**

Οι προσφορές υποβάλλονται με βάση τις απαιτήσεις που ορίζονται στα Παραρτήματα και στους όρους της παρούσας διακήρυξης, εντός της προθεσμίας που ορίζεται σε αυτή και για το σύνολο της προκηρυχθείσας προς παροχή υπηρεσίας.

Η ένωση οικονομικών φορέων υποβάλλει κοινή προσφορά, η οποία υπογράφεται υποχρεωτικά ηλεκτρονικά είτε από όλους τους οικονομικούς φορείς που αποτελούν την ένωση, είτε από εκπρόσωπό τους νομίμως εξουσιοδοτημένο. Στην προσφορά, απαραιτήτως πρέπει να προσδιορίζεται η έκταση και το είδος της συμμετοχής του (συμπεριλαμβανομένης της κατανομής αμοιβής μεταξύ τους) κάθε μέλους της ένωσης, καθώς και ο εκπρόσωπος/συντονιστής αυτής.

Δεν επιτρέπονται εναλλακτικές προσφορές.

Οι οικονομικοί φορείς μπορούν να αποσύρουν την προσφορά τους, πριν την καταληκτική ημερομηνία υποβολής προσφοράς, χωρίς να απαιτείται έγκριση εκ μέρους του αποφαινομένου οργάνου της αναθέτουσας αρχής, υποβάλλοντας έγγραφη ειδοποίηση προς την αναθέτουσα αρχή μέσω της λειτουργικότητας «Επικοινωνία» του ΕΣΗΔΗΣ**.**

**2.4.2 Χρόνος και τρόπος υποβολής προσφορών**

**2.4.2.1 Ηλεκτρονική διαδικασία**

Οι προσφορές υποβάλλονται από τους ενδιαφερόμενους ηλεκτρονικά, μέσω της διαδικτυακής πύλης [www.promitheus.gov.gr](http://www.promitheus.gov.gr) του ΕΣΗΔΗΣ, μέχρι την καταληκτική ημερομηνία και ώρα που ορίζει η παρούσα διακήρυξη, στην Ελληνική Γλώσσα, σε ηλεκτρονικό φάκελο, σύμφωνα με τα αναφερόμενα στα άρθρα 36 και 37, του Ν. 4412/2016 (ΦΕΚ 147 Α΄) και τις διατάξεις της Υπουργικής Απόφασης (Υ.Α.) 64233/2021 Κ.Υ.Α. (B’ 2453/09.06.2021).

Για τη συμμετοχή στο διαγωνισμό οι ενδιαφερόμενοι οικονομικοί φορείς απαιτείται να διαθέτουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή, που υποστηρίζεται από εγκεκριμένο πιστοποιητικό το οποίο χορηγήθηκε από έναν εγκεκριμένο πάροχο υπηρεσιών πιστοποίησης, ο οποίος περιλαμβάνεται στον κατάλογο εμπίστευσης που προβλέπεται στην απόφαση 2009/767/ΕΚ και σύμφωνα με τα οριζόμενα στο Κανονισμό (ΕΕ) 910/2014 και τις διατάξεις της 64233/2021 Κ.Υ.Α. (B’ 2453/09.06.2021) και να εγγραφούν στο ηλεκτρονικό σύστημα (ΕΣΗΔΗΣ - Διαδικτυακή πύλη [www.promitheus.gov.gr](http://www.promitheus.gov.gr)), ακολουθώντας την διαδικασία εγγραφής, της ίδιας Κ.Υ.Α. (ψηφιακή υπογραφή).

**2.4.2.2.** Ο χρόνος υποβολής της προσφοράς μέσω του ΕΣΗΔΗΣ βεβαιώνεται αυτόματα από το ΕΣΗΔΗΣ με υπηρεσίες χρονοσήμανσης, σύμφωνα με τα οριζόμενα στο άρθρο 37 του ν. 4412/2016 και τις διατάξεις του άρθρου 10 της ως άνω κοινής υπουργικής απόφασης.

Μετά την παρέλευση της καταληκτικής ημερομηνίας και ώρας, δεν υπάρχει η δυνατότητα υποβολής προσφοράς στο ΕΣΗΔΗΣ. Σε περιπτώσεις τεχνικής αδυναμίας λειτουργίας του ΕΣΗΔΗΣ, η αναθέτουσα αρχή ρυθμίζει τα της συνέχειας του διαγωνισμού με αιτιολογημένη απόφασή της

**2.4.2.3.** Οι οικονομικοί φορείς υποβάλλουν με την προσφορά τους τα ακόλουθα σύμφωνα με τις διατάξεις του άρθρου 13 της Κ.Υ.Α. ΕΣΗΔΗΣ Προμήθειες και Υπηρεσίες:

(α) **έναν ηλεκτρονικό (υπο)φάκελο με την ένδειξη «Δικαιολογητικά Συμμετοχής–Τεχνική Προσφορά»,** στον οποίο περιλαμβάνεται το σύνολο των κατά περίπτωση απαιτούμενων δικαιολογητικών και η τεχνική προσφορά, σύμφωνα με τις διατάξεις της κείμενης νομοθεσίας και την παρούσα.

(β) **έναν ηλεκτρονικό (υπο)φάκελο με την ένδειξη «Οικονομική Προσφορά»,** στον οποίο περιλαμβάνεται η οικονομική προσφορά του οικονομικού φορέα και το σύνολο των κατά περίπτωση απαιτούμενων δικαιολογητικών.

Από τον Οικονομικό Φορέα σημαίνονται, με χρήση της σχετικής λειτουργικότητας του ΕΣΗΔΗΣ, τα στοιχεία εκείνα της προσφοράς του που έχουν εμπιστευτικό χαρακτήρα σύμφωνα με τα οριζόμενα στο άρθρο 21 του ν. 4412/2016. Εφόσον ένας οικονομικός φορέας χαρακτηρίζει πληροφορίες ως εμπιστευτικές, λόγω ύπαρξης τεχνικού ή εμπορικού απορρήτου, στη σχετική δήλωσή του, αναφέρει ρητά όλες τις σχετικές διατάξεις νόμου ή διοικητικές πράξεις που επιβάλλουν την εμπιστευτικότητα της συγκεκριμένης πληροφορίας.

Δεν χαρακτηρίζονται ως εμπιστευτικές, πληροφορίες σχετικά με τις τιμές μονάδας, τις προσφερόμενες ποσότητες, την οικονομική προσφορά και τα στοιχεία της τεχνικής προσφοράς που χρησιμοποιούνται για την αξιολόγησή της.

**2.4.2.4.** Εφόσον οι Οικονομικοί Φορείς καταχωρίσουν τα στοιχεία, μεταδεδομένα και συνημμένα ηλεκτρονικά αρχεία, που αφορούν δικαιολογητικά συμμετοχής-τεχνικής προσφοράς και οικονομικής προσφοράς τους στις αντίστοιχες ειδικές ηλεκτρονικές φόρμες του ΕΣΗΔΗΣ, στην συνέχεια, μέσω σχετικής λειτουργικότητας, εξάγουν αναφορές (εκτυπώσεις) σε μορφή ηλεκτρονικών αρχείων με μορφότυπο PDF, τα οποία αποτελούν συνοπτική αποτύπωση των καταχωρισμένων στοιχείων. Τα ηλεκτρονικά αρχεία των εν λόγω αναφορών (εκτυπώσεων) υπογράφονται ψηφιακά, σύμφωνα με τις προβλεπόμενες διατάξεις (περ. β της παρ. 2 του άρθρου 37) και επισυνάπτονται από τον Οικονομικό Φορέα στους αντίστοιχους υποφακέλους. Επισημαίνεται ότι η εξαγωγή και η επισύναψη των προαναφερθέντων αναφορών (εκτυπώσεων) δύναται να πραγματοποιείται για κάθε υποφακέλο ξεχωριστά, από τη στιγμή που έχει ολοκληρωθεί η καταχώριση των στοιχείων σε αυτόν.

Τα στοιχεία που περιλαμβάνονται στην ειδική ηλεκτρονική φόρμα του συστήματος και του παραγόμενου ηλεκτρονικού αρχείου pdf (το οποίο θα υπογραφεί ηλεκτρονικά) πρέπει να ταυτίζονται. Σε αντίθετη περίπτωση το σύστημα παράγει σχετικό μήνυμα και ο προσφέρων καλείται να παράγει εκ νέου το ηλεκτρονικό αρχείο pdf.

**2.4.2.5.** Ειδικότερα, όσον αφορά τα συνημμένα ηλεκτρονικά αρχεία της προσφοράς, οι Οικονομικοί Φορείς τα καταχωρίζουν στους ανωτέρω (υπο)φακέλους μέσω του Υποσυστήματος, ως εξής :

Τα έγγραφα που καταχωρίζονται στην ηλεκτρονική προσφορά, και δεν απαιτείται να προσκομισθούν και σε έντυπη μορφή, γίνονται αποδεκτά κατά περίπτωση, σύμφωνα με τα προβλεπόμενα στις διατάξεις:

α) είτε των άρθρων 13, 14 και 28 του ν. 4727/2020 (Α΄ 184) περί ηλεκτρονικών δημοσίων εγγράφων που φέρουν ηλεκτρονική υπογραφή ή σφραγίδα και, εφόσον πρόκειται για αλλοδαπά δημόσια ηλεκτρονικά έγγραφα, εάν φέρουν επισημείωση e-Apostille

β) είτε των άρθρων 15 και 27 του ν. 4727/2020 (Α΄ 184) περί ηλεκτρονικών ιδιωτικών εγγράφων που φέρουν ηλεκτρονική υπογραφή ή σφραγίδα

γ) είτε του άρθρου 11 του ν. 2690/1999 (Α΄ 45),

δ) είτε της παρ. 2 του άρθρου 37 του ν. 4412/2016, περί χρήσης ηλεκτρονικών υπογραφών σε ηλεκτρονικές διαδικασίες δημοσίων συμβάσεων,

ε) είτε της παρ. 8 του άρθρου 92 του ν. 4412/2016, περί συνυποβολής υπεύθυνης δήλωσης στην περίπτωση απλής φωτοτυπίας ιδιωτικών εγγράφων.

Επιπλέον, δεν προσκομίζονται σε έντυπη μορφή τα ΦΕΚ και ενημερωτικά και τεχνικά φυλλάδια και άλλα έντυπα, εταιρικά ή μη, με ειδικό τεχνικό περιεχόμενο, δηλαδή έντυπα με αμιγώς τεχνικά χαρακτηριστικά, όπως αριθμούς, αποδόσεις σε διεθνείς μονάδες, μαθηματικούς τύπους και σχέδια.

**Τα στοιχεία και δικαιολογητικά για τη συμμετοχή του οικονομικού φορέα στη διαδικασία υποβάλλονται από αυτόν ηλεκτρονικά σε μορφή αρχείων τύπου .pdf και εφόσον έχουν συνταχθεί/παραχθεί από τον ίδιο, φέρουν εγκεκριμένη προηγμένη ηλεκτρονική υπογραφή ή προηγμένη ηλεκτρονική υπογραφή με χρήση εγκεκριμένων πιστοποιητικών, χωρίς να απαιτείται θεώρηση γνησίου της υπογραφής**.

Από το Σύστημα εκδίδεται ηλεκτρονική απόδειξη υποβολής προσφοράς, η όποια αποστέλλεται στον οικονομικό φορέα με μήνυμα ηλεκτρονικού ταχυδρομείου.

**Έως την ημέρα και ώρα αποσφράγισης των προσφορών προσκομίζονται με ευθύνη του οικονομικού φορέα στην αναθέτουσα αρχή σε έντυπη μορφή και σε σφραγισμένο φάκελο,** τα στοιχεία της ηλεκτρονικής προσφοράς τα οποία απαιτείται να προσκομισθούν σε πρωτότυπη μορφή σύμφωνα με τον ν.4250/2014:

α) η πρωτότυπη εγγυητική επιστολή συμμετοχής, πλην των περιπτώσεων που αυτή εκδίδεται ηλεκτρονικά, άλλως η προσφορά απορρίπτεται ως απαράδεκτη,

β) αυτά που δεν υπάγονται στις διατάξεις του άρθρου 11 παρ. 2 του ν. 2690/1999,

γ) ιδιωτικά έγγραφα τα οποία δεν έχουν επικυρωθεί από δικηγόρο ή δεν φέρουν θεώρηση από υπηρεσίες και φορείς της περίπτωσης α της παρ. 2 του άρθρου 11 του ν. 2690/1999 ή δεν συνοδεύονται από υπεύθυνη δήλωση για την ακρίβειά τους, καθώς και

δ) τα αλλοδαπά δημόσια έντυπα έγγραφα που φέρουν την επισημείωση της Χάγης (Apostille), ή προξενική θεώρηση και δεν έχουν επικυρωθεί από δικηγόρο.

Σε περίπτωση μη υποβολής ενός ή περισσότερων από τα ως άνω στοιχεία και δικαιολογητικά που υποβάλλονται σε έντυπη μορφή, πλην της πρωτότυπης εγγύησης συμμετοχής, η αναθέτουσα αρχή δύναται να ζητήσει τη συμπλήρωση και υποβολή τους, σύμφωνα με το άρθρο 102 του ν. 4412/2016.

Στα αλλοδαπά δημόσια έγγραφα και δικαιολογητικά εφαρμόζεται η Συνθήκη της Χάγης της 5ης.10.1961, που κυρώθηκε με το ν. 1497/1984 (Α΄188), εφόσον συντάσσονται σε κράτη που έχουν προσχωρήσει στην ως άνω Συνθήκη, άλλως φέρουν προξενική θεώρηση. Απαλλάσσονται από την απαίτηση επικύρωσης (με Apostille ή Προξενική Θεώρηση) αλλοδαπά δημόσια έγγραφα όταν καλύπτονται από διμερείς ή πολυμερείς συμφωνίες που έχει συνάψει η Ελλάδα (ενδεικτικά «Σύμβαση νομικής συνεργασίας μεταξύ Ελλάδας και Κύπρου – 05.03.1984» (κυρωτικός ν.1548/1985, «Σύμβαση περί απαλλαγής από την επικύρωση ορισμένων πράξεων και εγγράφων – 15.09.1977» (κυρωτικός ν.4231/2014)). Επίσης, απαλλάσσονται από την απαίτηση επικύρωσης ή παρόμοιας διατύπωσης δημόσια έγγραφα που εκδίδονται από τις αρχές κράτους μέλους που υπάγονται στον Καν ΕΕ 2016/1191 για την απλούστευση των απαιτήσεων για την υποβολή ορισμένων δημοσίων εγγράφων στην ΕΕ, όπως, ενδεικτικά, το λευκό ποινικό μητρώο, υπό τον όρο ότι τα σχετικά με το γεγονός αυτό δημόσια έγγραφα εκδίδονται για πολίτη της Ένωσης από τις αρχές του κράτους μέλους της ιθαγένειάς του.

Σημειώνεται ότι, γίνονται υποχρεωτικά αποδεκτά ευκρινή φωτοαντίγραφα εγγράφων που έχουν εκδοθεί από αλλοδαπές αρχές και έχουν επικυρωθεί από δικηγόρο, σύμφωνα με τα προβλεπόμενα στην παρ. 2 περ. β του άρθρου 11 του ν. 2690/1999 “Κώδικας Διοικητικής Διαδικασίας”, όπως αντικαταστάθηκε ως άνω με το άρθρο 1 παρ.2 του ν.4250/2014.

**Οι πρωτότυπες εγγυήσεις συμμετοχής, πλην των εγγυήσεων που εκδίδονται ηλεκτρονικά, προσκομίζονται με ευθύνη του οικονομικού φορέα, σε κλειστό φάκελο**, στον οποίο αναγράφεται:

* ο αποστολέας,
* τα στοιχεία του παρόντος διαγωνισμού
* και ως παραλήπτης η Επιτροπή Διαγωνισμού,
* το αργότερο πριν την ημερομηνία και ώρα αποσφράγισης των προσφορών που ορίζεται στην παρ. 3.1 της παρούσας,
* άλλως η προσφορά απορρίπτεται ως απαράδεκτη μετά από γνώμη της Επιτροπής Διαγωνισμού.

Η προσκόμιση των εγγυήσεων συμμετοχής πραγματοποιείται είτε με κατάθεση του ως άνω φακέλου στην υπηρεσία πρωτοκόλλου της αναθέτουσας αρχής, είτε με την αποστολή του ταχυδρομικώς, επί αποδείξει. Το βάρος απόδειξης της έγκαιρης προσκόμισης φέρει ο οικονομικός φορέας. Το εμπρόθεσμο αποδεικνύεται με την επίκληση του αριθμού πρωτοκόλλου ή την προσκόμιση του σχετικού αποδεικτικού αποστολής κατά περίπτωση.

 Στην περίπτωση που επιλεγεί η αποστολή του φακέλου της εγγύησης συμμετοχής ταχυδρομικώς, ο οικονομικός φορέας αναρτά, εφόσον δεν διαθέτει αριθμό έγκαιρης εισαγωγής του φακέλου του στο πρωτόκολλο της αναθέτουσας αρχής, το αργότερο έως την ημερομηνία και ώρα αποσφράγισης των προσφορών, μέσω της λειτουργικότητας «Επικοινωνία», τα σχετικό αποδεικτικό στοιχείο προσκόμισης (αποδεικτικό κατάθεσης σε υπηρεσίες ταχυδρομείου- ταχυμεταφορών), προκειμένου να ενημερώσει την αναθέτουσα αρχή περί της τήρησης της υποχρέωσής του σχετικά με την (εμπρόθεσμη) προσκόμιση της εγγύησης συμμετοχής του στον παρόντα διαγωνισμό.

Η αναθέτουσα αρχή μπορεί να ζητεί από προσφέροντες και υποψήφιους σε οποιοδήποτε χρονικό σημείο κατά την διάρκεια της διαδικασίας, να υποβάλλουν σε έντυπη μορφή και σε εύλογη προθεσμία όλα ή ορισμένα δικαιολογητικά και στοιχεία που έχουν υποβάλει ηλεκτρονικά, όταν αυτό απαιτείται για την ορθή διεξαγωγή της διαδικασίας.

**2.4.2.6 Συμπληρωματικές πληροφορίες - διευκρινίσεις**

Σε περίπτωση που οι ενδιαφερόμενοι οικονομικοί φορείς ζητήσουν εγκαίρως συμπληρωματικές πληροφορίες - διευκρινίσεις, σύμφωνα με την παρ. 2, του άρθρου 67, του Ν. 4412/2016 (ΦΕΚ 147 Α΄) και την παράγραφο 2.1.3 της παρούσας διακήρυξης, σχετικά με τις προδιαγραφές και οποιαδήποτε σχετικά δικαιολογητικά, αυτές παρέχονται, το αργότερο έξι (6) ημέρες πριν από τη λήξη της προθεσμίας που έχει οριστεί για την παραλαβή των προσφορών.

Τα ανωτέρω αιτήματα υποβάλλονται ηλεκτρονικά μέσω της εφαρμογής που παρέχεται από το δικτυακό τόπο του διαγωνισμού στη Διαδικτυακή πύλη [www.promitheus.gov.gr](http://www.promitheus.gov.gr) του ΕΣΗΔΗΣ. Αιτήματα παροχής συμπληρωματικών πληροφοριών - διευκρινίσεων υποβάλλονται από τους εγγεγραμμένους στο σύστημα οικονομικούς φορείς, σε ηλεκτρονικό αρχείο με το κείμενο των ερωτημάτων, **ψηφιακά υπογεγραμμένο από το νόμιμο εκπρόσωπο του οικονομικού φορέα.** Τα αιτήματα/ερωτήματα πραγματοποιούνται αποκλειστικά στην ελληνική γλώσσα σύμφωνα με την παράγραφο 2.1.4 της παρούσας διακήρυξης, εντός των προθεσμιών που καθορίζονται παραπάνω και απευθύνονται προς την αναθέτουσα αρχή. Η αναθέτουσα αρχή δεν θα απαντήσει σε ερωτήματα που θα έχουν υποβληθεί με τρόπο διαφορετικό από τον ως άνω προδιαγεγραμμένο.

Κανένας υποψήφιος δεν μπορεί, σε οποιαδήποτε περίπτωση να επικαλεσθεί προφορικές απαντήσεις εκ μέρους της αναθέτουσας αρχής, σχετικά με τους όρους της διακήρυξης.

**2.4.2.7 Διευκρινίσεις σχετικά με την κατάργηση υποχρέωσης υποβολής πρωτοτύπων ή επικυρωμένων εγγράφων**

Σχετικά με την κατάργηση της υποχρέωσης υποβολής πρωτοτύπων ή επικυρωμένων εγγράφων διευκρινίζονται τα εξής:

**Α) Απλά αντίγραφα δημοσίων εγγράφων**

Γίνονται υποχρεωτικά αποδεκτά ευκρινή φωτοαντίγραφα των πρωτοτύπων ή των ακριβών αντιγράφων των δημοσίων εγγράφων, που έχουν εκδοθεί από τις υπηρεσίες και τους φορείς της περίπτ. α΄, της παρ. 2, του άρθρου 1, του Ν. 4250/2014 (ΦΕΚ 74 Α΄). Σημειώνεται ότι η παραπάνω ρύθμιση δεν καταλαμβάνει τα συμβολαιογραφικά έγγραφα (λ.χ. πληρεξούσια, ένορκες βεβαιώσεις κ.ο.κ.), για τα οποία συνεχίζει να υφίσταται η υποχρέωση υποβολής κεκυρωμένων αντιγράφων.

**Β) Απλά αντίγραφα αλλοδαπών δημοσίων εγγράφων**

Επίσης, γίνονται αποδεκτά ευκρινή φωτοαντίγραφα από αντίγραφα εγγράφων που έχουν εκδοθεί από αλλοδαπές αρχές, υπό την προϋπόθεση ότι αυτά είναι νομίμως επικυρωμένα από την αρμόδια αρχή της χώρας αυτής και έχουν επικυρωθεί από δικηγόρο, σύμφωνα με τα οριζόμενα στην περίπτ. β΄, της παρ. 2, του άρθρου 36, του Κώδικα Δικηγόρων (Ν. 4194/2013, ΦΕΚ 208 Α΄). Σημειώνεται ότι δεν θίγονται και εξακολουθούν να ισχύουν, οι απαιτήσεις υποβολής δημοσίων εγγράφων με συγκεκριμένη επισημείωση (APOSTILLE), οι οποίες απορρέουν από διεθνείς συμβάσεις της χώρας (Σύμβαση της Χάγης) ή άλλες διακρατικές συμφωνίες.

Ενημερωτικά και τεχνικά φυλλάδια και άλλα έντυπα - με ειδικό τεχνικό περιεχόμενο μπορούν να υποβάλλονται σε άλλη γλώσσα (ενδεικτικά, στην αγγλική γλώσσα), χωρίς να συνοδεύονται από μετάφραση στην ελληνική.

**Γ) Απλά αντίγραφα ιδιωτικών εγγράφων**

Γίνονται υποχρεωτικά αποδεκτά ευκρινή φωτοαντίγραφα από αντίγραφα ιδιωτικών εγγράφων τα οποία έχουν επικυρωθεί από δικηγόρο, σύμφωνα με τα οριζόμενα στην περίπτ. β΄, της παρ. 2, του άρθρου 36, του Κώδικα Δικηγόρων (Ν. 4194/2013, ΦΕΚ 208 Α΄), καθώς και ευκρινή φωτοαντίγραφα από τα πρωτότυπα όσων ιδιωτικών εγγράφων φέρουν θεώρηση από υπηρεσίες και φορείς της περίπτ. α΄, της παρ. 2, του άρθρου 1, του Ν. 4250/2014 (ΦΕΚ 74 Α΄).

Εναλλακτικά, στις περιπτώσεις που με την προσφορά υποβάλλονται ιδιωτικά έγγραφα, αυτά γίνονται αποδεκτά και σε απλή φωτοτυπία, εφόσον συνυποβάλλεται υπεύθυνη δήλωση, στην οποία βεβαιώνεται η ακρίβειά τους και η οποία φέρει υπογραφή  μετά την έναρξη διαδικασίας σύναψης σύμβασης.

**Δ) Πρωτότυπα έγγραφα και επικυρωμένα αντίγραφα**

Γίνονται υποχρεωτικά αποδεκτά και πρωτότυπα ή νομίμως επικυρωμένα αντίγραφα των δικαιολογητικών εγγράφων, εφόσον υποβληθούν από τους διαγωνιζόμενους.

Ειδικά τα αλλοδαπά ιδιωτικά έγγραφα συνοδεύονται από μετάφρασή τους στην ελληνική γλώσσα επικυρωμένη είτε από πρόσωπο αρμόδιο κατά τις διατάξεις της εθνικής νομοθεσίας είτε από πρόσωπο κατά νόμο αρμόδιο της χώρας στην οποία έχει συνταχθεί το έγγραφο

**2.4.3 Περιεχόμενα Φακέλου «Δικαιολογητικά Συμμετοχής- Τεχνική Προσφορά»**

**2.4.3.1 Δικαιολογητικά Συμμετοχής**

Τα στοιχεία και δικαιολογητικά για την συμμετοχή των προσφερόντων στη διαγωνιστική διαδικασία περιλαμβάνουν με ποινή αποκλεισμού τα ακόλουθα στοιχεία:

**α) το Ευρωπαϊκό Ενιαίο Έγγραφο Σύμβασης (ΕΕΕΣ)**, όπως προβλέπεται στις παρ. 1 και 3 του άρθρου 79 του ν. 4412/2016 και τη συνοδευτική υπεύθυνη δήλωση με την οποία ο οικονομικός φορέας δύναται να διευκρινίζει τις πληροφορίες που παρέχει με το ΕΕΕΣ σύμφωνα με την παρ. 9 του ίδιου άρθρου,

**β) την εγγύηση συμμετοχής**, όπως προβλέπεται στο άρθρο 72 του Ν.4412/2016 και τις παραγράφους 2.1.5 και 2.2.2 αντίστοιχα της παρούσας διακήρυξης.

**γ) Δήλωση Χρόνου ισχύος προσφοράς,** σε αρχείο τύπου **PDF**, ψηφιακά υπογεγραμμένη από το νόμιμο εκπρόσωπο του προσφέροντα οικονομικού φορέα, σύμφωνα με την παράγραφο 2.4.5 του Κεφαλαίου 2΄, της παρούσας διακήρυξης.

Οι προσφέροντες συμπληρώνουν το σχετικό υπόδειγμα ΕΕΕΣ, το οποίο αποτελεί αναπόσπαστο μέρος της παρούσας διακήρυξης ως Παράρτημα αυτής.

Η συμπλήρωσή του δύναται να πραγματοποιηθεί με χρήση του υποσυστήματος Promitheus ESPDint, προσβάσιμου μέσω της Διαδικτυακής Πύλης ([www.promitheus.gov.gr](http://www.promitheus.gov.gr)) του ΟΠΣ ΕΣΗΔΗΣ, ή άλλης σχετικής συμβατής πλατφόρμας υπηρεσιών διαχείρισης ηλεκτρονικών ΕΕΕΣ. Οι Οικονομικοί Φορείς δύνανται για αυτό το σκοπό να αξιοποιήσουν το αντίστοιχο ηλεκτρονικό αρχείο με μορφότυπο XML που αποτελεί επικουρικό στοιχείο των εγγράφων της σύμβασης.

**Το συμπληρωμένο από τον Οικονομικό Φορέα ΕΕΕΣ, καθώς και η τυχόν συνοδευτική αυτού υπεύθυνη δήλωση, υποβάλλονται σύμφωνα με την περίπτωση δ΄ της παραγράφου 2.4.2.5 της παρούσας, σε ψηφιακά υπογεγραμμένο ηλεκτρονικό αρχείο με μορφότυπο PDF.**

**Επισημάνσεις σχετικά με τη συμπλήρωση του ΕΕΕΣ:**

1. Κατά τη συμπλήρωση του ΕΕΕΣ σε μορφή .xml, τα πεδία που περιλαμβάνουν ποσά (στην περίπτωση που χρειαστεί να συμπληρωθούν ποσά), αναγνωρίζουν ως διαχωριστικό για τις χιλιάδες την υποδιαστολή (,) και ως διαχωριστικό για τα δεκαδικά ψηφία την τελεία (.).
2. Το «Μέρος V: Περιορισμός του αριθμού των πληρούντων τα κριτήρια επιλογής υποψηφίων» δεν συμπληρώνεται από τους οικονομικούς φορείς, καθώς αφορά στην κλειστή διαδικασία. Η εκ παραδρομής συμπλήρωσή του από τους οικονομικούς φορείς δεν παράγει κανένα αποτέλεσμα και ως εκ τούτου δεν λαμβάνεται υπόψη.
3. Στο «Μέρος V!: Τελικές δηλώσεις» η μη συμπλήρωσή του από τους προσφέροντες δεν αποτελεί λόγο απόρριψης των προσφορών τους, καθώς, αφ’ ενός δεν παρέχεται από την ηλεκτρονική πλατφόρμα η δυνατότητα να συμπληρωθούν προσηκόντως τα εν θέματι πεδία, ενώ περαιτέρω, η προσυπογραφή της παραγράφου αυτής δεν καταλείπει αμφιβολία ως προς τη βούληση των οικονομικών φορέων να παράσχουν τις αναγκαίες εξουσιοδοτήσεις στον διενεργούντα τη διαγωνιστική διαδικασία φορέα.

Οι ενώσεις οικονομικών φορέων που υποβάλλουν κοινή προσφορά υποβάλλουν τα παραπάνω δικαιολογητικά για κάθε οικονομικό φορέα που συμμετέχει στην ένωση..

Από το Σύστημα εκδίδεται ηλεκτρονική απόδειξη υποβολής προσφοράς, η όποια αποστέλλεται στον οικονομικό φορέα με μήνυμα ηλεκτρονικού ταχυδρομείου.

**Δεν προσκομίζονται σε έντυπη μορφή**: στοιχεία και δικαιολογητικά τα οποία φέρουν ηλεκτρονική υπογραφή του προσφέροντος οικονομικού φορέα, τα ΦΕΚ, τυχόν τεχνικά φυλλάδια και όσα προβλέπεται από το ν.4250/2014 ότι οι φορείς υποχρεούνται να αποδέχονται σε αντίγραφα των πρωτοτύπων.

 Στον προβλεπόμενο στην παράγραφο 2.4.2.5 έντυπο φάκελο, συνιστάται να εμφανίζονται τα παρακάτω στοιχεία:

|  |
| --- |
| «**Στοιχεία προσφέροντος:** πλήρης επωνυμία, διεύθυνση, αριθμός τηλεφώνου, αριθμός τηλεομοιοτυπίας και η διεύθυνση ηλεκτρονικού ταχυδρομείου»**ΦΑΚΕΛΟΣ ΕΠΙΜΕΡΟΥΣ ΕΝΤΥΠΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ - ΤΕΧΝΙΚΗΣ ΠΡΟΣΦΟΡΑΣ**ΓΙΑ ΤΟΝ ΑΝΟΙΚΤΟ ΗΛΕΚΤΡΟΝΙΚΟ ΔΙΑΓΩΝΙΣΜΟ ΑΝΩ ΤΩΝ ΟΡΙΩΝ**Για την επιλογή αναδόχου για την παροχή φύλαξης των κτηριακών εγκαταστάσεων του Υπουργείου Παιδείας και Θρησκευμάτων, όπως περιγράφεται αναλυτικά στην παρούσα διακήρυξη, για χρονικό διάστημα 27 μηνών και με δυνατότητα παράτασης για ένα (1) επιπλέον έτος.****Αριθ. Πρωτ.: 71674/Β4/16-06-2021****Αναθέτουσα Αρχή**: Υπουργείο Παιδείας και Θρησκευμάτων - Γενική Διεύθυνση Οικονομικών Υπηρεσιών - Διεύθυνση Προμηθειών και Διαχείρισης Υλικού -Τμήμα Α΄ Κατάρτισης και Εκτέλεσης Προγράμματος ΠρομηθειώνΗμερομηνία και ώρα Διενέργειας Διαγωνισμού**: 21 -07-2021 και ώρα 10:00π.μ.****«Να ανοιχθεί μόνο από την αρμόδια Επιτροπή»** |

Στις περιπτώσεις που με την προσφορά υποβάλλονται ιδιωτικά έγγραφα, αυτά γίνονται αποδεκτά είτε κατά τα προβλεπόμενα στις διατάξεις του ν.4250/2014 (Α΄94), είτε και σε απλή φωτοτυπία, εφόσον συνυποβάλλεται υπεύθυνη δήλωση, στην οποία βεβαιώνεται η ακρίβειά τους και η οποία φέρει υπογραφή μετά την έναρξη της διαδικασίας σύναψης της παρούσας σύμβασης.

Η αναθέτουσα αρχή μπορεί να ζητεί από προσφέροντες και υποψήφιους σε οποιοδήποτε χρονικό σημείο κατά την διάρκεια της διαδικασίας, να υποβάλουν σε έντυπη μορφή και σε εύλογη προθεσμία όλα ή ορισμένα δικαιολογητικά και στοιχεία που έχουν υποβάλει ηλεκτρονικά, όταν αυτό απαιτείται για την ορθή διεξαγωγή της διαδικασίας.

**2.4.3.2 Τεχνική Προσφορά**

Η τεχνική προσφορά συντάσσεται συμπληρώνοντας την αντίστοιχη ηλεκτρονική φόρμα του συστήματος. H τεχνική προσφορά θα πρέπει να καλύπτει όλες τις απαιτήσεις και τις προδιαγραφές που έχουν τεθεί από την αναθέτουσα αρχή με το Παράρτημα I της Διακήρυξης, περιγράφοντας ακριβώς πώς οι συγκεκριμένες απαιτήσεις και προδιαγραφές πληρούνται. Περιλαμβάνει ιδίως τα έγγραφα και δικαιολογητικά, βάσει των οποίων θα αξιολογηθεί η καταλληλότητα των προσφερόμενων υπηρεσιών, με βάση το κριτήριο ανάθεσης, σύμφωνα με τα αναλυτικώς αναφερόμενα στο ως άνω Παράρτημα.

Περιλαμβάνει τα παρακάτω έγγραφα και δικαιολογητικά, τα οποία υποβάλλονται, επί ποινή απόρριψης, ηλεκτρονικά στον (υπο)φάκελο «Δικαιολογητικά Συμμετοχής - Τεχνική Προσφορά» του Συστήματος ΕΣΗΔΗΣ:

1. **Το παραγόμενο από το Σύστημα ΕΣΗΔΗΣ ηλεκτρονικό αρχείο τεχνικής προσφοράς**, σε αρχείο τύπου **PDF**, ψηφιακά υπογεγραμμένο από το νόμιμο εκπρόσωπο του προσφέροντα οικονομικού φορέα. Η σύνταξή του πραγματοποιείται συμπληρώνοντας την αντίστοιχη ειδική ηλεκτρονική φόρμα του συστήματος, στο χώρο του ηλεκτρονικού/-ών (υπο)διαγωνισμού/-ών του/των αντίστοιχου/-ων τμήματος/-των του διαγωνισμού στο/στα οποίο/-α συμμετέχει.
2. **Τεχνική περιγραφή,** σε αρχείο τύπου **PDF**,ψηφιακά υπογεγραμμένη από το νόμιμο εκπρόσωπο του προσφέροντα οικονομικού φορέα, σύμφωνα με τις Τεχνικές Προδιαγραφές του Παραρτήματος Ι. Οι οικονομικοί φορείς αναφέρουν το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν, **πέραν του απαραίτητου πεδίου στο ΕΕΕΣ,** εφόσον καταφύγουν στη δυνατότητα αυτή.

Για τις ενώσεις οικονομικών φορέων που υποβάλλουν κοινή προσφορά, η τεχνική προσφορά υποβάλλεται και υπογράφεται ψηφιακά είτε από όλα τα μέλη της ή από εκπρόσωπό τους εξουσιοδοτημένο με συμβολαιογραφική πράξη.

Κάθε συμμετέχων θα πρέπει, επιπρόσθετα, να υποβάλλει στο φάκελο της τεχνικής προσφοράς, **επί ποινή αποκλεισμού,** τη βεβαίωση αυτοψίας του χώρου την οποία θα εκδώσει η αναθέτουσα αρχή μετά από την ημερομηνία επίσκεψης, **καθώς και τα δικαιολογητικά που ορίζονται στην παράγραφο 2.2.9.2. - Β4 και Β5**

Οι οικονομικοί φορείς αναφέρουν το τμήμα της σύμβασης που προτίθενται να αναθέσουν υπό μορφή υπεργολαβίας σε τρίτους, καθώς και τους υπεργολάβους που προτείνουν

**2.4.4 Περιεχόμενα Φακέλου «Οικονομική Προσφορά» / Τρόπος σύνταξης και υποβολής οικονομικών προσφορών**

Η Οικονομική Προσφορά θα πρέπει να περιλαμβάνει ανάλυση του τρόπου-μεθόδου υπολογισμού-προσδιορισμού αυτής της τιμής.

Για την αρχή της ίσης μεταχείρισης των διαγωνιζομένων κατά την αξιολόγηση των οικονομικών προσφορών, οι προσφέροντες θα υπολογίσουν την οικονομική τους προσφορά για χρονικό διάστημα εκτέλεσης του έργου από 01/10/2021 έως 31/12/2023.

Η Οικονομική προσφορά συντάσσεται σύμφωνα με την κείμενη εργατική, ασφαλιστική και σχετική νομοθεσία επί ποινή απαραδέκτου της προσφοράς. Η τιμή θα είναι μια και μοναδική. Η αναγραφή της τιμής σε Ευρώ (€) μπορεί να γίνεται μέχρι δύο δεκαδικά ψηφία. Το ύψος της Οικονομικής Προσφοράς δεν θα πρέπει να ξεπερνά το προϋπολογισθέν ποσό της παρούσας.

Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου ΦΠΑ, για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης. Οι υπέρ τρίτων κρατήσεις αναλύονται στην παρ.5.1.2 της παρούσας. Η παρακράτηση φόρου εισοδήματος 8% συνυπολογίζεται υποχρεωτικά στην εξαγωγή της προσφερόμενης τιμής. Το εκάστοτε ποσοστό ΦΠΑ επί τοις εκατό, της ανωτέρω τιμής θα υπολογίζεται αυτόματα από το σύστημα. Επισημαίνεται, ότι ο Προσφερόμενος Βασικός Μηνιαίος Μισθός πρέπει να είναι ίσος ή μεγαλύτερος από τον κατώτατο μηνιαίο μισθό, δηλαδή ο μισθός αυτός, θα πρέπει να είναι ίσος ή μεγαλύτερος από το βασικό μισθό όπως αυτός ορίζεται από την απόφαση οικ.4241/127 (Β'173/30.01.2019) της Υπουργού Εργασίας, Κοινωνικής Ασφάλισης και Αλληλεγγύης όπως ισχύει.

**Οι πάσης φύσεως νόμιμες αποδοχές και οι ασφαλιστικές εισφορές, θα αφορούν εργαζόμενους με αμειβόμενη μία τριετή προϋπηρεσία, επί ποινή αποκλεισμού**.

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται σύμφωνα με τα οριζόμενα στην παρ.1.3 β) της παρούσας.

**Οι οικονομικοί φορείς αναφέρουν στην προσφορά τους, εκτός των άλλων, τα εξής προβλεπόμενα στο άρθρο 68 του ν.3863/2010 (Α' 115):**

α) Τον αριθμό των εργαζομένων που θα απασχοληθούν στο έργο.

β) Τις ημέρες και τις ώρες εργασίας.

γ) Τη συλλογική σύμβαση εργασίας στην οποία τυχόν υπάγονται οι εργαζόμενοι. Αντίγραφό της επισυνάπτεται στην Οικονομική Προσφορά.

δ) Το ύψος του προϋπολογισμένου ποσού που αφορά τις πάσης φύσεως νόμιμες αποδοχές αυτών των εργαζομένων.

ε) Το ύψος των ασφαλιστικών εισφορών με βάση τα προϋπολογισθέντα ποσά.

Οι οικονομικοί φορείς (εταιρείες παροχής υπηρεσιών φύλαξης) εξειδικεύουν υποχρεωτικά, με ποινή αποκλεισμού, σε χωριστό κεφάλαιο της Οικονομικής Προσφοράς τους υπό τον τίτλο «**Ανάλυση Οικονομικής Προσφοράς»**, τα ως άνω στοιχεία της Οικονομικής Προσφοράς, όπου θα αναλύεται επαρκώς και με σαφήνεια ο τρόπος-μέθοδος υπολογισμού-προσδιορισμού των στοιχείων αυτής της τιμής. Στην προσφορά τους πρέπει να υπολογίζουν εύλογο ποσοστό διοικητικού κόστους παροχής των υπηρεσιών τους, των αναλώσιμων, του εργολαβικού τους κέρδους και των νόμιμων υπέρ Δημοσίου και τρίτων κρατήσεων, το οποίο θα προσδιορίζεται και θα αιτιολογείται αναλυτικά στο εν λόγω χωριστό κεφάλαιο Ανάλυση Οικονομικής Προσφοράς. Η Ανάλυση Οικονομικής Προσφοράς υποβάλλεται με τη μορφή υπεύθυνης δήλωσης του ν.1599/1986(Α'75). Τα στοιχεία του κεφαλαίου Ανάλυση Οικονομικής Προσφοράς χρησιμοποιούνται μόνο για τον αποκλεισμό προσφορών που δεν πληρούν τις προϋποθέσεις της διακήρυξης και δεν αξιολογούνται για την κατάταξη του υποψηφίου.

**Παρατηρήσεις:**

1. Η Αρχή διατηρεί το δικαίωμα να ζητήσει από τους προσφέροντες στοιχεία απαραίτητα για την τεκμηρίωση των προσφερομένων τιμών, οι δε προσφέροντες υποχρεούνται να παρέχουν αυτά εντός προθεσμίας δέκα (10) ημερών από την ημέρα κοινοποίησης σε αυτούς της σχετικής πρόσκλησης. Η ευθύνη για την ακρίβεια των αναφερομένων βαρύνει αποκλειστικά τον προσφέροντα.
2. Οποιαδήποτε μεταβολή στην ισχύουσα νομοθεσία που διέπει την παρούσα διακήρυξη αφενός είναι δεσμευτική για τον ανάδοχο ο οποίος και οφείλει να εφαρμόσει τις τυχόν αλλαγές άμεσα. Αφετέρου δεν δύναται σε καμία περίπτωση η μεταβολή αυτή να προκαλέσει οποιαδήποτε πρόσθετη οικονομική επιβάρυνση για την Αρχή.
3. Ως απαράδεκτες θα απορρίπτονται προσφορές στις οποίες:

α) δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

β) δεν προκύπτει με σαφήνεια η προσφερόμενη τιμή, με την επιφύλαξη της παρ.4 του άρθρου 102 του ν.4412/2016 και

γ) η τιμή υπερβαίνει τον προϋπολογισμό της σύμβασης.

1. Η Οικονομική Προσφορά σε μορφή αρχείου .pdf, υπογράφεται ψηφιακά από τον νόμιμο εκπρόσωπο ή τους νόμιμους εκπροσώπους του οικονομικού φορέα και το ψηφιακά υπογεγραμμένο έντυπο υποβάλλεται **ηλεκτρονικά** (μέσω του ΕΣΗΔΗΣ) στην αναθέτουσα αρχή.

**2.4.5 Χρόνος ισχύος των προσφορών**

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα **12 μηνών**, από την επόμενη της διενέργειας του διαγωνισμού.

Προσφορά η οποία ορίζει χρόνο ισχύος μικρότερο από τον ανωτέρω προβλεπόμενο απορρίπτεται.

Η ισχύς της προσφοράς μπορεί να παρατείνεται εγγράφως, εφόσον τούτο ζητηθεί από την αναθέτουσα αρχή, πριν από τη λήξη της, με αντίστοιχη παράταση της εγγυητικής επιστολής συμμετοχής σύμφωνα με τα οριζόμενα στο άρθρο 72 παρ.1 α) του ν.4412/2016 και την παράγραφο 2.2.2 της παρούσας, κατ' ανώτατο όριο για χρονικό διάστημα ίσο με την προβλεπόμενη ως άνω αρχική διάρκεια.

Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα της διαδικασίας ανάθεσης ματαιώνονται, εκτός αν η αναθέτουσα αρχή κρίνει, κατά περίπτωση, αιτιολογημένα, ότι η συνέχιση της διαδικασίας εξυπηρετεί το δημόσιο συμφέρον, οπότε οι οικονομικοί φορείς που συμμετέχουν στη διαδικασία μπορούν να επιλέξουν είτε να παρατείνουν την προσφορά και την εγγύηση συμμετοχής τους, εφόσον τους ζητηθεί πριν την πάροδο του ανωτέρω ανώτατου ορίου παράτασης της προσφοράς τους είτε όχι. Στην τελευταία περίπτωση, η διαδικασία συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

Σε περίπτωση που λήξει ο χρόνος ισχύος των προσφορών και δεν ζητηθεί παράταση της προσφοράς, η αναθέτουσα αρχή δύναται με αιτιολογημένη απόφασή της, εφόσον η εκτέλεση της σύμβασης εξυπηρετεί το δημόσιο συμφέρον, να ζητήσει εκ των υστέρων από τους οικονομικούς φορείς που συμμετέχουν στη διαδικασία να παρατείνουν την προσφορά τους

**2.4.6 Λόγοι απόρριψης προσφορών**

H αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει, σε κάθε περίπτωση, προσφορά:

α) η οποία αποκλίνει από απαράβατους όρους περί σύνταξης και υποβολής της προσφοράς, ή δεν υποβάλλεται εμπρόθεσμα με τον τρόπο και με το περιεχόμενο που ορίζεται στην παρούσα και συγκεκριμένα στις παραγράφους 2.4.1 (Γενικοί όροι υποβολής προσφορών), 2.4.2. (Χρόνος και τρόπος υποβολής προσφορών), 2.4.3. (Περιεχόμενο φακέλων δικαιολογητικών συμμετοχής, τεχνικής προσφοράς), 2.4.4. (Περιεχόμενο φακέλου οικονομικής προσφοράς, τρόπος σύνταξης και υποβολής οικονομικών προσφορών), 2.4.5. (Χρόνος ισχύος προσφορών), 3.1. (Αποσφράγιση και αξιολόγηση προσφορών), 3.2 (Πρόσκληση υποβολής δικαιολογητικών προσωρινού αναδόχου) της παρούσας,

β) η οποία περιέχει ατελείς, ελλιπείς, ασαφείς ή λανθασμένες πληροφορίες ή τεκμηρίωση, συμπεριλαμβανομένων των πληροφοριών που περιέχονται στο ΕΕΕΣ, εφόσον αυτές δεν επιδέχονται συμπλήρωσης, διόρθωσης, αποσαφήνισης ή διευκρίνισης ή, εφόσον επιδέχονται, δεν έχουν αποκατασταθεί από τον προσφέροντα, εντός της προκαθορισμένης προθεσμίας, σύμφωνα το άρθρο 102 του ν. 4412/2016 και την παρ. 3.1.2.1 της παρούσας διακήρυξης,

γ) για την οποία ο προσφέρων δεν παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή σύμφωνα με την παρ. 3.1.2.1 της παρούσας και τα άρθρα 102 και 103 του ν. 4412/2016,

δ) η οποία είναι εναλλακτική προσφορά

ε) η οποία υποβάλλεται από έναν προσφέροντα που έχει υποβάλλει δύο ή περισσότερες προσφορές

στ) η οποία είναι υπό αίρεση,

ζ) η οποία θέτει όρο αναπροσαρμογής,

η) για την οποία ο προσφέρων δεν παράσχει, εντός αποκλειστικής προθεσμίας δέκα (10) ημερών από την κοινοποίηση σε αυτόν σχετικής πρόσκλησης της αναθέτουσας αρχής, εξηγήσεις αναφορικά με την τιμή ή το κόστος που προτείνει σε αυτήν, στην περίπτωση που η προσφορά του φαίνεται ασυνήθιστα χαμηλή σε σχέση με τις υπηρεσίες, σύμφωνα με την παρ. 1 του άρθρου 88 του ν.4412/2016,

θ) εφόσον διαπιστωθεί ότι είναι ασυνήθιστα χαμηλή διότι δε συμμορφώνεται με τις ισχύουσες υποχρεώσεις της παρ. 2 του άρθρου 18 του ν.4412/2016,

ι) η οποία παρουσιάζει αποκλίσεις ως προς τους όρους και τις τεχνικές προδιαγραφές της σύμβασης,

ια) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσας διακήρυξης, εφόσον αυτές δεν θεραπευτούν από τον προσφέροντα με την υποβολή ή τη συμπλήρωσή τους, εντός της προκαθορισμένης προθεσμίας, σύμφωνα με τα άρθρα 102 και 103 του ν.4412/2016,

ιβ) εάν από τα δικαιολογητικά του άρθρου 103 του ν. 4412/2016, που προσκομίζονται από τον προσωρινό ανάδοχο, δεν αποδεικνύεται η μη συνδρομή των λόγων αποκλεισμού της παραγράφου 2.2.3 της παρούσας ή η πλήρωση μιας ή περισσότερων από τις απαιτήσεις των κριτηρίων ποιοτικής επιλογής, σύμφωνα με τις παραγράφους 2.2.4. επ., περί κριτηρίων επιλογής,

ιγ) εάν κατά τον έλεγχο των ως άνω δικαιολογητικών του άρθρου 103 του ν.4412/2016, διαπιστωθεί ότι τα στοιχεία που δηλώθηκαν, σύμφωνα με το άρθρο 79 του ν. 4412/2016, είναι εκ προθέσεως απατηλά, ή ότι έχουν υποβληθεί πλαστά αποδεικτικά στοιχεία.

Ιδ) στην οποία δεν δίνεται τιμή σε ΕΥΡΩ ή που καθορίζεται σχέση ΕΥΡΩ προς ξένο νόμισμα,

ιε) στην οποία δεν προκύπτει με σαφήνεια η προσφερόμενη τιμή, με την επιφύλαξη της παρ.4 του άρθρου 102 του ν.4412/2016 και

ιστ) στην οποία η τιμή υπερβαίνει τον προϋπολογισμό της σύμβασης.

**ΚΕΦΑΛΑΙΟ 3: Διενέργεια διαδικασίας - αξιολόγηση προσφορών**

**3.1 Αποσφράγιση και αξιολόγηση προσφορών**

**3.1.1 Ηλεκτρονική αποσφράγιση προσφορών**

Το πιστοποιημένο στο ΕΣΗΔΗΣ, για την αποσφράγιση των προσφορών αρμόδιο όργανο της Αναθέτουσας Αρχής, ήτοι η επιτροπή διενέργειας/επιτροπή αξιολόγησης, **εφεξής Επιτροπή Διαγωνισμού**, προβαίνει στην έναρξη της διαδικασίας ηλεκτρονικής αποσφράγισης των φακέλων των προσφορών, κατά το άρθρο 100 του ν. 4412/2016, ακολουθώντας τα εξής στάδια:

* Ηλεκτρονική Αποσφράγιση του (υπό)φακέλου «Δικαιολογητικά Συμμετοχής-Τεχνική Προσφορά», **την 21-7-2021** και ώρα 10:00 π.μ.
* Ηλεκτρονική Αποσφράγιση του (υπό)φακέλου «Οικονομική Προσφορά», κατά την ημερομηνία και ώρα που θα ορίσει η Αναθέτουσα Αρχή

Σε κάθε στάδιο τα στοιχεία των προσφορών που αποσφραγίζονται είναι καταρχήν προσβάσιμα μόνο στα μέλη της Επιτροπής Διαγωνισμού και την Αναθέτουσα Αρχή

Η αναθέτουσα αρχή μπορεί να καλέσει τους οικονομικούς φορείς να συμπληρώσουν ή να διευκρινίσουν τα έγγραφα ή δικαιολογητικά που έχουν υποβληθεί, ή να διευκρινίσουν το περιεχόμενο της τεχνικής ή οικονομικής προσφοράς τους, σύμφωνα με το άρθρο 102, του Ν. 4412/2016 (ΦΕΚ 147 Α΄).

**3.1.2 Αξιολόγηση προσφορών**

**3.1.2.1** Μετά την κατά περίπτωση ηλεκτρονική αποσφράγιση των προσφορών η Αναθέτουσα Αρχή προβαίνει στην αξιολόγηση αυτών, μέσω των αρμόδιων πιστοποιημένων στο ΕΣΗΔΗΣ οργάνων της, εφαρμοζόμενων κατά τα λοιπά των κειμένων διατάξεων.

Η αναθέτουσα αρχή, τηρώντας τις αρχές της ίσης μεταχείρισης και της διαφάνειας, ζητά από τους προσφέροντες οικονομικούς φορείς, όταν οι πληροφορίες ή η τεκμηρίωση που πρέπει να υποβάλλονται είναι ή εμφανίζονται ελλιπείς ή λανθασμένες, συμπεριλαμβανομένων εκείνων στο ΕΕΕΣ, ή όταν λείπουν συγκεκριμένα έγγραφα, να υποβάλλουν, να συμπληρώνουν, να αποσαφηνίζουν ή να ολοκληρώνουν τις σχετικές πληροφορίες ή τεκμηρίωση, εντός προθεσμίας δέκα (10) ημερών από την ημερομηνία κοινοποίησης σε αυτούς της σχετικής πρόσκλησης. Η συμπλήρωση ή η αποσαφήνιση ζητείται και γίνεται αποδεκτή υπό την προϋπόθεση ότι δεν τροποποιείται η προσφορά του οικονομικού φορέα και ότι αφορά σε στοιχεία ή δεδομένα, των οποίων είναι αντικειμενικά εξακριβώσιμος ο προγενέστερος χαρακτήρας σε σχέση με το πέρας της καταληκτικής προθεσμίας παραλαβής προσφορών. Τα ανωτέρω ισχύουν κατ΄ αναλογίαν και για τυχόν ελλείπουσες δηλώσεις, υπό την προϋπόθεση ότι βεβαιώνουν γεγονότα αντικειμενικώς εξακριβώσιμα.

**Ειδικότερα:**

**α)** Η Επιτροπή Διαγωνισμού εξετάζει αρχικά την προσκόμιση της εγγύησης συμμετοχής, σύμφωνα με την παρ. 1 του άρθρου 72. Σε περίπτωση παράλειψης προσκόμισης, είτε της εγγύησης συμμετοχής ηλεκτρονικής έκδοσης, μέχρι την καταληκτική ημερομηνία υποβολής προσφορών, είτε του πρωτοτύπου της έντυπης εγγύησης συμμετοχής, μέχρι την ημερομηνία και ώρα αποσφράγισης, η Επιτροπή Διαγωνισμού συντάσσει πρακτικό στο οποίο εισηγείται την απόρριψη της προσφοράς ως απαράδεκτης.

Στη συνέχεια εκδίδεται από την αναθέτουσα αρχή απόφαση, με την οποία επικυρώνεται το ανωτέρω πρακτικό. Η απόφαση απόρριψης της προσφοράς του παρόντος εδαφίου εκδίδεται πριν από την έκδοση οποιασδήποτε άλλης απόφασης σχετικά με την αξιολόγηση των προσφορών της οικείας διαδικασίας ανάθεσης σύμβασης και κοινοποιείται σε όλους τους προσφέροντες με επιμέλεια αυτής μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

Η αναθέτουσα αρχή επικοινωνεί παράλληλα με τους φορείς που φέρονται να έχουν εκδώσει τις εγγυητικές επιστολές, προκειμένου να διαπιστώσει την εγκυρότητά τους.

**β)** Στη συνέχεια η Επιτροπή Διαγωνισμού προβαίνει αρχικά στον έλεγχο των δικαιολογητικών συμμετοχής και εν συνεχεία στην αξιολόγηση και βαθμολόγηση των τεχνικών προσφορών των προσφερόντων, των οποίων τα δικαιολογητικά συμμετοχής έκρινε πλήρη. Η αξιολόγηση και βαθμολόγηση γίνονται σύμφωνα με τα σχετικώς προβλεπόμενα στον ν.4412/2016 και τους όρους της παρούσας. Η διαδικασία αξιολόγησης ολοκληρώνεται με την καταχώριση σε πρακτικό των προσφερόντων, των αποτελεσμάτων του ελέγχου και της αξιολόγησης των δικαιολογητικών συμμετοχής, των αποτελεσμάτων της αξιολόγησης των τεχνικών προσφορών, της βαθμολόγησης των αποδεκτών τεχνικών προσφορών με βάση τα κριτήρια αξιολόγησης των παραγράφων 2.3.1 και 2.3.2 της παρούσας.

Τα αποτελέσματα των εν λόγω σταδίων («Δικαιολογητικά Συμμετοχής» & «Τεχνική Προσφορά» επικυρώνονται με απόφαση του αποφαινόμενου οργάνου της αναθέτουσας αρχής, η οποία κοινοποιείται στους προσφέροντες, εκτός από όσους αποκλείστηκαν οριστικά δυνάμει της παρ. 1 του άρθρου 72 του ν. 4412/2016, μέσω της λειτουργικότητας της «Επικοινωνίας» του ΕΣΗΔΗΣ. Μετά από την έκδοση και κοινοποίηση της ανωτέρω απόφασης, οι προσφέροντες λαμβάνουν γνώση των λοιπών συμμετεχόντων στη διαδικασία και των στοιχείων που υποβλήθηκαν από αυτούς.

Κατά της εν λόγω απόφασης χωρεί προδικαστική προσφυγή, σύμφωνα με τα οριζόμενα στην παράγραφο 3.4 της παρούσας.

**γ)** Μετά την ολοκλήρωση της αξιολόγησης, σύμφωνα με τα ανωτέρω, αποσφραγίζονται, κατά την ορισθείσα ημερομηνία και ώρα οι φάκελοι των οικονομικών προσφορών εκείνων των προσφερόντων που δεν έχουν απορριφθεί σύμφωνα με τα ανωτέρω.

**δ)** Η Επιτροπή Διαγωνισμού προβαίνει στην αξιολόγηση των οικονομικών προσφορών που αποσφραγίστηκαν και συντάσσει πρακτικό στο οποίο καταχωρούνται οι προσφορές κατά σειρά κατάταξης, με βάση τη συνολική βαθμολογία τους, καθώς και η αιτιολογημένη εισήγησή της για την αποδοχή ή απόρριψή τους και την ανάδειξη του προσωρινού αναδόχου.

**Εάν οι προσφορές φαίνονται ασυνήθιστα χαμηλές σε σχέση με το αντικείμενο της σύμβασης**, η αναθέτουσα αρχή απαιτεί από τους οικονομικούς φορείς, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, να εξηγήσουν την τιμή ή το κόστος που προτείνουν στην προσφορά τους, εντός αποκλειστικής προθεσμίας, κατά ανώτατο όριο είκοσι (20) ημερών από την κοινοποίηση της σχετικής πρόσκλησης. Στην περίπτωση αυτή εφαρμόζονται τα άρθρα 88 και 89 ν. 4412/2016. Εάν τα παρεχόμενα στοιχεία δεν εξηγούν κατά τρόπο ικανοποιητικό το χαμηλό επίπεδο της τιμής ή του κόστους που προτείνεται, η προσφορά απορρίπτεται ως μη κανονική.

**Στην περίπτωση ισοδύναμων προφορών**, δηλαδή προσφορών με την ίδια συνολική τελική βαθμολογία μεταξύ δύο ή περισσοτέρων προσφερόντων, η ανάθεση γίνεται στην προσφορά με τη μεγαλύτερη βαθμολογία τεχνικής προσφοράς.

Αν οι ισοδύναμες προσφορές έχουν την ίδια βαθμολογία τεχνικής προσφοράςη αναθέτουσα αρχή επιλέγει τον ανάδοχο με κλήρωση μεταξύ των οικονομικών φορέων που υπέβαλαν τις ισοδύναμες προσφορές. Η κλήρωση γίνεται ενώπιον της Επιτροπής του Διαγωνισμού και παρουσία αυτών των οικονομικών φορέων.

Στη συνέχεια, εφόσον το αποφαινόμενο όργανο της αναθέτουσας αρχής εγκρίνει το ανωτέρω πρακτικό κατάταξης των προσφορών, εκδίδεται απόφαση για τα αποτελέσματα του εν λόγω σταδίου και η αναθέτουσααρχή προσκαλεί εγγράφως, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, τον πρώτο σε κατάταξη προσφέροντα, στον οποίον πρόκειται να γίνει η κατακύρωση («προσωρινός ανάδοχος»), να υποβάλει τα δικαιολογητικά κατακύρωσης, σύμφωνα με όσα ορίζονται στο άρθρο 103 και την παρ. 3.2 της παρούσας, περί πρόσκλησης για υποβολή δικαιολογητικών. Η απόφαση έγκρισης του πρακτικού κατάταξης προσφορών δεν κοινοποιείται στους προσφέροντες και ενσωματώνεται στην απόφαση κατακύρωσης.

Σε κάθε περίπτωση, όταν εξ αρχής έχει υποβληθεί μία προσφορά, τα αποτελέσματα όλων των σταδίων της διαδικασίας ανάθεσης, ήτοι Δικαιολογητικών Συμμετοχής, Τεχνικής Προσφοράς και Οικονομικής Προσφοράς, επικυρώνονται με την απόφαση κατακύρωσης του άρθρου 105 του ν. 4412/2016, σύμφωνα με την παράγραφο 3.3 της παρούσας, που εκδίδεται μετά το πέρας και του τελευταίου σταδίου της διαδικασίας. Κατά της ανωτέρω απόφασης χωρεί προδικαστική προσφυγή ενώπιον της ΑΕΠΠ σύμφωνα με όσα προβλέπονται στην παράγραφο 3.4 της παρούσας.

**Συμπλήρωση – αποσαφήνιση πληροφοριών και δικαιολογητικών**

Κατά την διαδικασία αξιολόγησης των προσφορών, η αναθέτουσα αρχή μπορεί να καλεί εγγράφως τους προσφέροντες να διευκρινίζουν ή να συμπληρώνουν τα έγγραφα ή δικαιολογητικά που έχουν υποβάλει, μέσα σε εύλογη προθεσμία, η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης σε αυτούς της σχετικής πρόσκλησης, σύμφωνα με το άρθρο 102 του ν. 4412/2016.

Η αναθέτουσα αρχή μπορεί να καλεί εγγράφως του προσφέροντες να διευκρινίσουν μέσα σε εύλογη προθεσμία, η οποία δεν μπορεί να είναι μικρότερη από επτά (7) ημέρες από την ημερομηνία κοινοποίησης της σχετικής πρόσκλησης σε αυτούς, το περιεχόμενο της τεχνικής ή οικονομικής προσφοράς που έχουν υποβάλει, σύμφωνα με το άρθρο 102 του ν. 4412/2016.

**3.2 Πρόσκληση υποβολής δικαιολογητικών προσωρινού αναδόχου - δικαιολογητικά προσωρινού αναδόχου**

Μετά την αξιολόγηση των προσφορών, η αναθέτουσα αρχή αποστέλλει σχετική ηλεκτρονική πρόσκληση στον προσφέροντα, στον οποίο πρόκειται να γίνει η κατακύρωση («προσωρινό ανάδοχο»), μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ και τον καλεί να **υποβάλει εντός προθεσμίας δέκα (10) ημερών** από την κοινοποίηση της σχετικής έγγραφης ειδοποίησης σε αυτόν, τα αποδεικτικά έγγραφα νομιμοποίησης και τα πρωτότυπα ή αντίγραφα όλων των δικαιολογητικών που περιγράφονται στην παράγραφο 2.2.9.2. της παρούσας διακήρυξης, ως αποδεικτικά στοιχεία για τη μη συνδρομή των λόγων αποκλεισμού της παραγράφου 2.2.3 της διακήρυξης, καθώς και για την πλήρωση των κριτηρίων ποιοτικής επιλογής των παραγράφων 2.2.4 - 2.2.7 αυτής.

**Ειδικότερα, το σύνολο των στοιχείων και δικαιολογητικών της ως άνω παραγράφου αποστέλλονται από αυτόν σε μορφή ηλεκτρονικών αρχείων με μορφότυπο PDF**, σύμφωνα με τα ειδικώς οριζόμενα στην παράγραφο 2.4.2.5 της παρούσας.

Εντός της προθεσμίας υποβολής των δικαιολογητικών κατακύρωσης και το αργότερο έως την τρίτη εργάσιμη ημέρα από την καταληκτική ημερομηνία ηλεκτρονικής υποβολής των δικαιολογητικών κατακύρωσης, προσκομίζονται με ευθύνη του οικονομικού φορέα, στην αναθέτουσα αρχή, σε έντυπη μορφή και σε κλειστό φάκελο, στον οποίο αναγράφεται ο αποστολέας, τα στοιχεία του Διαγωνισμού και ως παραλήπτης η Επιτροπή Διαγωνισμού, τα στοιχεία και δικαιολογητικά, τα οποία απαιτείται να προσκομισθούν σε έντυπη μορφή (ως πρωτότυπα ή ακριβή αντίγραφα), σύμφωνα με τα προβλεπόμενα στις διατάξεις της ως άνω παραγράφου 2.4.2.5.

Αν δεν προσκομισθούν τα παραπάνω δικαιολογητικά ή υπάρχουν ελλείψεις σε αυτά που υπoβλήθηκαν, η αναθέτουσα αρχή καλεί τον προσωρινό ανάδοχο να προσκομίσει τα ελλείποντα δικαιολογητικά ή να συμπληρώσει τα ήδη υποβληθέντα ή να παράσχει διευκρινήσεις, με την έννοια του άρθρου 102 του ν. 4412/2016, εντός δέκα (10) ημερών από την κοινοποίηση της σχετικής πρόσκλησης σε αυτόν.

Ο προσωρινός ανάδοχος δύναται να υποβάλει αίτημα, μέσω της λειτουργικότητας της «Επικοινωνίας» του ηλεκτρονικού διαγωνισμού στο ΕΣΗΔΗΣ, προς την αναθέτουσα αρχή, για παράταση της ως άνω προθεσμίας, συνοδευόμενο από αποδεικτικά έγγραφα περί αίτησης χορήγησης δικαιολογητικών προσωρινού αναδόχου. Στην περίπτωση αυτή η αναθέτουσα αρχή παρατείνει την προθεσμία υποβολής αυτών, για όσο χρόνο απαιτηθεί για τη χορήγησή τους από τις αρμόδιες δημόσιες αρχές. Ο προσωρινός ανάδοχος μπορεί να αξιοποιεί τη δυνατότητα αυτή τόσο εντός της αρχικής προθεσμίας για την υποβολή δικαιολογητικών όσο και εντός της προθεσμίας για την προσκόμιση ελλειπόντων ή τη συμπλήρωση ήδη υποβληθέντων δικαιολογητικών, κατά την έννοια του άρθρου 102 του ν. 4412/2016, ως ανωτέρω προβλέπεται. Η παρούσα ρύθμιση εφαρμόζεται αναλόγως και όταν η αναθέτουσα αρχή ζητήσει την προσκόμιση των δικαιολογητικών κατά τη διαδικασία αξιολόγησης των προσφορών ή αιτήσεων συμμετοχής και πριν από το στάδιο κατακύρωσης, κατ΄ εφαρμογή της διάταξης του πρώτου εδαφίου της παρ. 5 του άρθρου 79 του ν. 4412/2016, τηρουμένων των αρχών της ίσης μεταχείρισης και της διαφάνειας.

**Απορρίπτεται η προσφορά του προσωρινού αναδόχου, καταπίπτει υπέρ της αναθέτουσας αρχής η εγγύηση συμμετοχής του και η κατακύρωση γίνεται στον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά, τηρουμένης της ανωτέρω διαδικασίας, εάν:**

i) κατά τον έλεγχο των παραπάνω δικαιολογητικών διαπιστωθεί ότι τα στοιχεία που δηλώθηκαν με το Ευρωπαϊκό Ενιαίο Έγγραφο Σύμβασης (ΕΕΕΣ) είναι εκ προθέσεως απατηλά, ή έχουν υποβληθεί πλαστά αποδεικτικά στοιχεία , ή

ii) δεν υποβληθούν στο προκαθορισμένο χρονικό διάστημα τα απαιτούμενα πρωτότυπα ή αντίγραφα των παραπάνω δικαιολογητικών,

ή iii) από τα δικαιολογητικά που προσκομίσθηκαν νομίμως και εμπροθέσμως, δεν αποδεικνύεται η μη συνδρομή των λόγων αποκλεισμού σύμφωνα με την παράγραφο 2.2.3 (λόγοι αποκλεισμού) ή η πλήρωση μιας ή περισσοτέρων από τις απαιτήσεις των κριτηρίων ποιοτικής επιλογής σύμφωνα με τις παραγράφους 2.2.4 έως 2.2.7 (κριτήρια ποιοτικής επιλογής) της παρούσας,

Σε περίπτωση έγκαιρης και προσήκουσας ενημέρωσης της αναθέτουσας αρχής για μεταβολές στις προϋποθέσεις, τις οποίες ο προσωρινός ανάδοχος είχε δηλώσει μετο Ευρωπαϊκό Ενιαίο Έγγραφο Σύμβασης (ΕΕΕΣ) ότι πληροί, οι οποίες μεταβολές επήλθαν ή για τις οποίες μεταβολές έλαβε γνώση μετά την δήλωση και μέχρι την ημέρα της σύναψης της σύμβασης (οψιγενείς μεταβολές), δεν καταπίπτει υπέρ της Αναθέτουσας Αρχής η εγγύηση συμμετοχής του.

Αν κανένας από τους προσφέροντες δεν υποβάλλει αληθή ή ακριβή δήλωση **ή** δεν προσκομίσει ένα ή περισσότερα από τα απαιτούμενα έγγραφα και δικαιολογητικά **ή** δεν αποδείξει ότι: α) δεν βρίσκεται σε μία από τις καταστάσεις της παραγράφου 2.2.3 της παρούσας διακήρυξης και β) πληροί τα σχετικά κριτήρια ποιοτικής επιλογής τα οποία έχουν καθοριστεί σύμφωνα με τις παραγράφους 2.2.4 -2.2.8 της παρούσας διακήρυξης, η διαδικασία ματαιώνεται.

Η διαδικασία ελέγχου των παραπάνω δικαιολογητικών ολοκληρώνεται με τη σύνταξη πρακτικού από την Επιτροπή του Διαγωνισμού, στο οποίο αναγράφεται η τυχόν συμπλήρωση δικαιολογητικών σύμφωνα με όσα ορίζονται ανωτέρω (παράγραφος 3.1.2.1.) και τη διαβίβασή του στο αποφαινόμενο όργανο της αναθέτουσας αρχής για τη λήψη απόφασης είτε για την κατακύρωση της σύμβασης είτε για τη ματαίωση της διαδικασίας.

Επισημαίνεται ότι, η αναθέτουσα αρχή, αιτιολογημένα και κατόπιν γνώμης της αρμόδιας επιτροπής του διαγωνισμού, μπορεί να κατακυρώσει τη σύμβαση για ολόκληρη ή μεγαλύτερη ή μικρότερη ποσότητα των παρεχόμενων υπηρεσιών από αυτή που καθορίζεται στην παράγραφο 1.3.3

**3.3 Κατακύρωση - σύναψη σύμβασης**

**3.3.1.** Τα αποτελέσματα του ελέγχου των παραπάνω δικαιολογητικών κατακύρωσης και της εισήγησης της Επιτροπής Διαγωνισμού επικυρώνονται με την απόφαση κατακύρωσης, στην οποία ενσωματώνεται η απόφαση έγκρισης του πρακτικού κατάταξης των προσφερόντων και ανάδειξης προσωρινού αναδόχου, σε συνέχεια της αξιολόγησης των οικονομικών προσφορών τους.

Η αναθέτουσα αρχή κοινοποιεί, μέσω της λειτουργικότητας της «Επικοινωνίας», σε όλους τους οικονομικούς φορείς που έλαβαν μέρος στη διαδικασία ανάθεσης, εκτός από όσους αποκλείστηκαν οριστικά, ιδίως δυνάμει της παρ. 1 του άρθρου 72 του ν. 4412/2016, την απόφαση κατακύρωσης, στην οποία αναφέρονται υποχρεωτικά οι προθεσμίες για την αναστολή της σύναψης σύμβασης, σύμφωνα με τα άρθρα 360 έως 372 του ν. 4412/2016, μαζί με αντίγραφο των πρακτικών κατάταξης των προσφερόντων και ανάδειξης προσωρινού αναδόχου, και, επιπλέον, αναρτά τα δικαιολογητικά του προσωρινού αναδόχου στα «Συνημμένα Ηλεκτρονικού Διαγωνισμού».

Μετά την έκδοση και κοινοποίηση της απόφασης κατακύρωσης οι προσφέροντες λαμβάνουν γνώση των οικονομικών προσφορών που αποσφραγίστηκαν, της κατάταξης των προσφορών και των υποβληθέντων δικαιολογητικών κατακύρωσης, με ενέργειες της αναθέτουσας αρχής. Κατά της απόφασης κατακύρωσης χωρεί προδικαστική προσφυγή ενώπιον της ΑΕΠΠ, σύμφωνα με την παράγραφο 3.4 της παρούσας. Δεν επιτρέπεται η άσκηση άλλης διοικητικής προσφυγής κατά της ανωτέρω απόφασης.

**3.3.2.** Η απόφαση κατακύρωσης καθίσταται οριστική, εφόσον συντρέξουν οι ακόλουθες προϋποθέσεις σωρευτικά:

α) κοινοποιηθεί η απόφαση κατακύρωσης σε όλους τους οικονομικούς φορείς που δεν έχουν αποκλειστεί οριστικά,

β) παρέλθει άπρακτη η προθεσμία άσκησης προδικαστικής προσφυγής ή σε περίπτωση άσκησης, παρέλθει άπρακτη η προθεσμία άσκησης αίτησης αναστολής κατά της απόφασης της ΑΕΠΠ και σε περίπτωση άσκησης αίτησης αναστολής κατά της απόφασης της ΑΕΠΠ, εκδοθεί απόφαση επί της αίτησης, με την επιφύλαξη της χορήγησης προσωρινής διαταγής, σύμφωνα με όσα ορίζονται στο τελευταίο εδάφιο της [παρ. 4 του άρθρου 372](http://www.eaadhsy.gr/n4412/n4412fulltextlinks.html#art372_4) του ν. 4412/2016,

γ) ολοκληρωθεί επιτυχώς ο προσυμβατικός έλεγχος από το Ελεγκτικό Συνέδριο, σύμφωνα με τα άρθρα 324 έως 327 του ν. 4700/2020, εφόσον απαιτείται, και

δ) ο προσωρινός ανάδοχος, υποβάλλει, στην περίπτωση που απαιτείται και έπειτα από σχετική πρόσκληση, υπεύθυνη δήλωση, που υπογράφεται σύμφωνα με όσα ορίζονται στο [άρθρο 79Α](http://www.eaadhsy.gr/n4412/art79a) του ν. 4412/2016, στην οποία δηλώνεται ότι, δεν έχουν επέλθει στο πρόσωπό του οψιγενείς μεταβολές κατά την έννοια του [άρθρου 104](http://www.eaadhsy.gr/n4412/n4412fulltextlinks.html#art104) του ν. 4412/2016 και μόνον στην περίπτωση του προσυμβατικού ελέγχου ή της άσκησης προδικαστικής προσφυγής κατά της απόφασης κατακύρωσης. Η υπεύθυνη δήλωση ελέγχεται από την αναθέτουσα αρχή και μνημονεύεται στο συμφωνητικό. Εφόσον δηλωθούν οψιγενείς μεταβολές, η δήλωση ελέγχεται από την Επιτροπή Διαγωνισμού, η οποία εισηγείται προς το αρμόδιο αποφαινόμενο όργανο.

Μετά από την οριστικοποίηση της απόφασης κατακύρωσης η αναθέτουσα αρχή προσκαλεί τον ανάδοχο, μέσω της λειτουργικότητας της «Επικοινωνίας», να προσέλθει για υπογραφή του συμφωνητικού, θέτοντάς του προθεσμία δεκαπέντε (15) ημερών από την κοινοποίηση της σχετικής ειδικής πρόσκλησης. Η σύμβαση θεωρείται συναφθείσα με την κοινοποίηση της πρόσκλησης του προηγούμενου εδαφίου στον ανάδοχο.

**Πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*».**

Στην περίπτωση που ο ανάδοχος δεν προσέλθει να υπογράψει το ως άνω συμφωνητικό μέσα στην τεθείσα προθεσμία, με την επιφύλαξη αντικειμενικών λόγων ανωτέρας βίας, κηρύσσεται έκπτωτος, καταπίπτει υπέρ της αναθέτουσας αρχής η εγγυητική επιστολή συμμετοχής του και ακολουθείται η ίδια, ως άνω διαδικασία, για τον προσφέροντα που υπέβαλε την αμέσως επόμενη πλέον συμφέρουσα από οικονομική άποψη προσφορά. Αν κανένας από τους προσφέροντες δεν προσέλθει για την υπογραφή του συμφωνητικού, η διαδικασία ανάθεσης ματαιώνεται σύμφωνα με την παράγραφο 3.5 της παρούσας διακήρυξης. Στην περίπτωση αυτή, η αναθέτουσα αρχή μπορεί να αναζητήσει αποζημίωση, πέρα από την καταπίπτουσα εγγυητική επιστολή, ιδίως δυνάμει των άρθρων 197 και 198 ΑΚ.

Εάν η αναθέτουσα αρχή δεν απευθύνει την ειδική πρόσκληση για την υπογραφή του συμφωνητικού εντός χρονικού διαστήματος εξήντα (60) ημερών από την οριστικοποίηση της απόφασης κατακύρωσης, με την επιφύλαξη της ύπαρξης επιτακτικού λόγου δημόσιου συμφέροντος ή αντικειμενικών λόγων ανωτέρας βίας, ο ανάδοχος δικαιούται να απέχει από την υπογραφή του συμφωνητικού, χωρίς να εκπέσει η εγγύηση συμμετοχής του, καθώς και να αναζητήσει αποζημίωση ιδίως δυνάμει των άρθρων 197 και 198 ΑΚ.

**3.4 Προδικαστικές προσφυγές - Προστασία προσωρινή δικαστική προστασία**

**Α**. Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην ανεξάρτητη Αρχή Εξέτασης Προδικαστικών Προσφυγών (ΑΕΠΠ), σύμφωνα με τα ειδικότερα οριζόμενα στα άρθρα 345 επ. ν. 4412/2016 και 1 επ. π.δ. 39/2017, στρεφόμενος με προδικαστική προσφυγή, κατά πράξης ή παράλειψης της αναθέτουσας αρχής, προσδιορίζοντας ειδικώς τις νομικές και πραγματικές αιτιάσεις που δικαιολογούν το αίτημά του .

Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:

(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή

(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως

(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.

Σε περίπτωση παράλειψης που αποδίδεται στην αναθέτουσα αρχή, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης .

Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59

Η προδικαστική προσφυγή συντάσσεται υποχρεωτικά με τη χρήση του τυποποιημένου εντύπου του Παραρτήματος Ι του π.δ/τος 39/2017 και κατατίθεται ηλεκτρονικά μέσω της λειτουργικότητας «Επικοινωνία» στην ηλεκτρονική περιοχή του συγκεκριμένου διαγωνισμού, επιλέγοντας την ένδειξη «Προδικαστική Προσφυγή» σύμφωνα με το άρθρο 18 της Κ.Υ.Α. Προμήθειες και Υπηρεσίες.

Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής.

Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του ν. 4412/2016 και 20 π.δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 ν. 4412/2016 και 15 παρ. 1-4 π.δ. 39/2017.

Η προηγούμενη παράγραφος δεν εφαρμόζεται στην περίπτωση που, κατά τη διαδικασία σύναψης της παρούσας σύμβασης, υποβληθεί μόνο μία (1) προσφορά.

Μετά την, κατά τα ως άνω, ηλεκτρονική κατάθεση της προδικαστικής προσφυγής η αναθέτουσα αρχή, μέσω της λειτουργίας «Επικοινωνία» :

α) Κοινοποιεί την προσφυγή το αργότερο έως την επομένη εργάσιμη ημέρα από την κατάθεσή της σε κάθε ενδιαφερόμενο τρίτο, ο οποίος μπορεί να θίγεται από την αποδοχή της προσφυγής, προκειμένου να ασκήσει το, προβλεπόμενο από τα άρθρα 362 παρ. 3 και 7 π.δ. 39/2017, δικαίωμα παρέμβασής του στη διαδικασία εξέτασης της προσφυγής, για τη διατήρηση της ισχύος της προσβαλλόμενης πράξης, προσκομίζοντας όλα τα κρίσιμα έγγραφα που έχει στη διάθεσή του.

β) Διαβιβάζει στην ΑΕΠΠ, το αργότερο εντός δεκαπέντε (15) ημερών από την ημέρα κατάθεσης, τον πλήρη φάκελο της υπόθεσης, τα αποδεικτικά κοινοποίησης στους ενδιαφερόμενους τρίτους αλλά και την Έκθεση Απόψεών της επί της προσφυγής. Στην Έκθεση Απόψεων η αναθέτουσα αρχή μπορεί να παραθέσει αρχική ή συμπληρωματική αιτιολογία για την υποστήριξη της προσβαλλόμενης με την προδικαστική προσφυγή πράξης.

γ) Κοινοποιεί σε όλα τα μέρη την Έκθεση Απόψεων, τις Παρεμβάσεις και τα σχετικά έγγραφα που τυχόν τη συνοδεύουν, μέσω του ηλεκτρονικού τόπου του διαγωνισμού το αργότερο έως την επομένη εργάσιμη ημέρα από την κατάθεσή τους.

δ)Συμπληρωματικά υπομνήματα κατατίθενται από οποιοδήποτε από τα μέρη μέσω της πλατφόρμας του ΕΣΗΔΗΣ το αργότερο εντός πέντε (5) ημερών από την κοινοποίηση των απόψεων της αναθέτουσας αρχής .

Η άσκηση της προδικαστικής προσφυγής αποτελεί προϋπόθεση για την άσκηση των ένδικων βοηθημάτων της αίτησης αναστολής και της αίτησης ακύρωσης του άρθρου 372 ν. 4412/2016 κατά των εκτελεστών πράξεων ή παραλείψεων της αναθέτουσας αρχής .

**Β**. Όποιος έχει έννομο συμφέρον μπορεί να ζητήσει, εφαρμοζόμενων αναλογικά των διατάξεων του π.δ. 18/1989, την αναστολή της εκτέλεσης της απόφασης της ΑΕΠΠ και την ακύρωσή της ενώπιον του αρμοδίου διοικητικού δικαστηρίου, το οποίο αποφαίνεται αμετακλήτως. Δικαίωμα άσκησης των ίδιων ενδίκων βοηθημάτων έχει και η αναθέτουσα αρχή αν η ΑΕΠΠ κάνει δεκτή την προδικαστική προσφυγή. Με τα ένδικα βοηθήματα της αίτησης αναστολής και της αίτησης ακύρωσης λογίζονται ως συμπροσβαλλόμενες με την απόφαση της ΑΕΠΠ και όλες οι συναφείς προς την ανωτέρω απόφαση πράξεις ή παραλείψεις της αναθέτουσας αρχής, εφόσον έχουν εκδοθεί ή συντελεστεί αντιστοίχως έως τη συζήτηση της αίτησης αναστολής ή την πρώτη συζήτηση της αίτησης ακύρωσης

Η άσκηση της αίτησης αναστολής δεν εξαρτάται από την προηγούμενη άσκηση της αίτησης ακύρωσης. Η αίτηση αναστολής κατατίθεται στο ως άνω ακυρωτικό δικαστήριο μέσα σε προθεσμία δέκα (10) ημερών από κοινοποίηση ή την πλήρη γνώση της απόφασης επί της προδικαστικής προσφυγής και συζητείται το αργότερο εντός τριάντα (30) ημερών από την κατάθεσή της. Η άσκησή της κωλύει τη σύναψη της σύμβασης, εκτός εάν με την προσωρινή διαταγή ο αρμόδιος δικαστής αποφανθεί διαφορετικά. Για την άσκηση της αιτήσεως αναστολής κατατίθεται παράβολο αποκλειστικά διπλότυπο είσπραξης από τις Δημόσιες Οικονομικές Υπηρεσίες, σύμφωνα με τα ειδικότερα οριζόμενα στο άρθρο 372 παρ. 4 εδ. γ΄-ζ΄ του ν. 4412/2016. Με την κατάθεση της αιτήσεως αναστολής η προθεσμία άσκησης της αίτησης ακύρωσης διακόπτεται και αρχίζει από την επίδοση της σχετικής απόφασης. Ο διάδικος που πέτυχε υπέρ αυτού την αναστολή της εκτέλεσης της προσβαλλόμενης πράξης, οφείλει μέσα σε προθεσμία δέκα (10) ημερών από την επίδοση της απόφασης αυτής, να ασκήσει την αίτηση ακύρωσης, διαφορετικά αίρεται αυτοδικαίως η ισχύς της αναστολής.

**Γ**. Διαφορές από τον συγκεκριμένο διαγωνισμό που ανακύπτουν: α) από πράξεις της αναθέτουσας αρχής οι οποίες κοινοποιούνται στον θιγόμενο, ή των οποίων προκύπτει εκ μέρους του πλήρης γνώση, μετά την 1.9.2021, β) από παραλείψεις που συντελούνται από μέρους της μετά την 1.9.2021, εκδικάζονται με τις νέες ειδικές δικονομικές διατάξεις του άρθρου 372 ν. 4412/2016 όπως αντικαταστάθηκε με το άρθρο 138 ν. 4782/2021 , σύμφωνα με τις οποίες:

Με το ίδιο δικόγραφο δύναται δικονομικά να ασκηθεί αίτηση αναστολής εκτέλεσης και ακύρωσης των αποφάσεων της ΑΕΠΠ.

Η προθεσμία για την άσκηση και η άσκηση της αίτησης ενώπιον του αρμοδίου δικαστηρίου κωλύουν, εκ του νόμου, τη σύναψη της σύμβασης μέχρι την έκδοση της οριστικής δικαστικής απόφασης, εκτός εάν με προσωρινή διαταγή το δικαστήριο αυτό αποφανθεί διαφορετικά. Επίσης, η προθεσμία για την άσκηση και η άσκηση της αίτησης κωλύουν την πρόοδο της διαδικασίας ανάθεσης για χρονικό διάστημα δεκαπέντε (15) ημερών από την άσκηση της αίτησης, εκτός εάν με προσωρινή διαταγή το δικαστήριο αυτό αποφανθεί διαφορετικά.

**3.5 Ματαίωση της διαδικασίας**

Η αναθέτουσα αρχή ματαιώνει ή δύναται να ματαιώσει εν όλω ή εν μέρει, αιτιολογημένα, τη διαδικασία ανάθεσης, για τους λόγους και υπό τους όρους του άρθρου 106 του ν. 4412/2016, μετά από γνώμη της αρμόδιας Επιτροπής του Διαγωνισμού. Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, μετά από γνώμη της ως άνω Επιτροπής, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη.

Ειδικότερα, η αναθέτουσα αρχή ματαιώνει τη διαδικασία σύναψης όταν αυτή αποβεί άγονη είτε λόγω μη υποβολής προσφοράς είτε λόγω απόρριψης όλων των προσφορών, καθώς και στην περίπτωση του δευτέρου εδαφίου της παρ. 7 του άρθρου 105, περί κατακύρωσης και σύναψης σύμβασης.

Επίσης μπορεί να ματαιώσει τη διαδικασία:

α) λόγω παράτυπης διεξαγωγής της διαδικασίας ανάθεσης, εκτός εάν μπορεί να θεραπεύσει το σφάλμα ή την παράλειψη σύμφωνα με την παρ. 3 του άρθρου 106 ,

β) αν οι οικονομικές και τεχνικές παράμετροι που σχετίζονται με τη διαδικασία ανάθεσης άλλαξαν ουσιωδώς και η εκτέλεση του συμβατικού αντικειμένου δεν ενδιαφέρει πλέον την αναθέτουσα αρχή ή τον φορέα για τον οποίο προορίζεται το υπό ανάθεση αντικείμενο,

γ) αν λόγω ανωτέρας βίας, δεν είναι δυνατή η κανονική εκτέλεση της σύμβασης,

δ) αν η επιλεγείσα προσφορά κριθεί ως μη συμφέρουσα από οικονομική άποψη,

ε) στην περίπτωση των παρ. 3 και 4 του άρθρου 97, περί χρόνου ισχύος προσφορών,

στ) για άλλους επιτακτικούς λόγους δημοσίου συμφέροντος, όπως ιδίως, δημόσιας υγείας ή προστασίας του περιβάλλοντος.

**ΚΕΦΑΛΑΙΟ 4.: Όροι εκτέλεσης της σύμβασης**

**4.1 Εγγυήσεις καλής εκτέλεσης**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 4 του ν. 4412/2016, το ύψος της οποίας ανέρχεται σε ποσοστό **4% επί της εκτιμώμενης αξίας της σύμβασης, ή του τμήματος αυτής, χωρίς να συμπεριλαμβάνονται τα δικαιώματα προαίρεσης και η οποία κατατίθεται μέχρι και την υπογραφή του συμφωνητικού**.

Η εγγύηση καλής εκτέλεσης, προκειμένου να γίνει αποδεκτή, πρέπει να περιλαμβάνει κατ' ελάχιστον τα αναφερόμενα στην παράγραφο 2.1.5 στοιχεία της παρούσας, τον αριθμό και τον τίτλο της σχετικής σύμβασης και το περιεχόμενό της είναι σύμφωνο τα οριζόμενα στο άρθρο 72 του ν.4412/2016.

**Ο χρόνος ισχύος της εγγυητικής επιστολής καλής εκτέλεσης πρέπει να είναι δύο μήνες μεγαλύτερος από τον χρόνο διάρκειας της σύμβασης.**

Η εγγύηση καλής εκτέλεσης της σύμβασης καλύπτει συνολικά και χωρίς διακρίσεις την εφαρμογή όλων των όρων της σύμβασης και κάθε απαίτηση της αναθέτουσας αρχής έναντι του αναδόχου.

Σε περίπτωση τροποποίησης της σύμβασης κατά την παράγραφο 4.5, η οποία συνεπάγεται αύξηση της συμβατικής αξίας, ο ανάδοχος οφείλει να καταθέσει μέχρι την υπογραφή της τροποποιημένης σύμβασης, συμπληρωματική εγγύηση καλής εκτέλεσης, το ύψος της οποίας ανέρχεται σε ποσοστό 4% επί του ποσού της αύξησης της αξίας της σύμβασης.

Η εγγύηση καλής εκτέλεσης καταπίπτει σε περίπτωση παράβασης των όρων της σύμβασης, όπως αυτή ειδικότερα ορίζει.

Η εγγύηση καλής εκτέλεσης επιστρέφεται στο σύνολό της μετά την οριστική ποσοτική και ποιοτική παραλαβή του αντικειμένου της σύμβασης. Εάν στο πρωτόκολλο οριστικής ποιοτικής και ποσοτικής παραλαβής αναφέρονται παρατηρήσεις ή υπάρχει εκπρόθεσμη παράδοση, η επιστροφή των ως άνω εγγυήσεων γίνεται μετά την αντιμετώπιση των παρατηρήσεων και του εκπροθέσμου.

**4.2 Συμβατικό πλαίσιο - εφαρμοστέα νομοθεσία**

Κατά την εκτέλεση της σύμβασης εφαρμόζονται οι διατάξεις του Ν. 4412/2016 (ΦΕΚ 147 Α΄), οι όροι της παρούσας διακήρυξης και συμπληρωματικά ο Αστικός Κώδικας.

**4.3 Όροι εκτέλεσης της σύμβασης**

Κατά την εκτέλεση της σύμβασης κάθε ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, **οι οποίες απαριθμούνται στο Παράρτημα Χ, του Προσαρτήματος Α, του Ν. 4412/2016 (ΦΕΚ 147 Α΄).**

Η τήρηση των εν λόγω υποχρεώσεων από τον ανάδοχο και τους υπεργολάβους του ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

Επιπλέον στην εν λόγω σύμβαση θα πρέπει να τηρούνται υποχρεωτικά και οι όροι του πρώτου εδαφίου, και τα στοιχεία που αναφέρονται στις περιπτώσεις α΄ έως στ΄ της παρ. 1 του άρθρου 68 του ν. 3863/2010 (Α΄ 115), όπως εκάστοτε ισχύει, καθώς και ο ειδικός όρος της παραγράφου 3 του ίδιου άρθρου]

**4.4 Υπεργολαβία**

 **Ο Ανάδοχος δεν απαλλάσσεται από τις συμβατικές του υποχρεώσεις και ευθύνες λόγω ανάθεσης της εκτέλεσης τμήματος/τμημάτων της σύμβασης σε υπεργολάβους**. Η τήρηση των υποχρεώσεων της παρ.2 του άρθρου 18 του ν.4412/2016 από υπεργολάβους δεν αίρει την ευθύνη του κυρίου αναδόχου.

 Κατά την υπογραφή της σύμβασης ο κύριος ανάδοχος υποχρεούται να αναφέρει στην αναθέτουσα αρχή το όνομα, τα στοιχεία επικοινωνίας και τους νόμιμους εκπροσώπους των υπεργολάβων του, οι οποίοι συμμετέχουν στην εκτέλεση αυτής, εφόσον είναι γνωστά τη συγκεκριμένη χρονική στιγμή. Επιπλέον, υποχρεούται να γνωστοποιεί στην αναθέτουσα αρχή κάθε αλλαγή των πληροφοριών αυτών, κατά τη διάρκεια της σύμβασης, καθώς και τις απαιτούμενες πληροφορίες σχετικά με κάθε νέο υπεργολάβο, τον οποίο ο κύριος ανάδοχος χρησιμοποιεί εν συνεχεία στην εν λόγω σύμβαση, προσκομίζοντας τα σχετικά συμφωνητικά/δηλώσεις συνεργασίας. Σε περίπτωση διακοπής της συνεργασίας του Αναδόχου με υπεργολάβο/υπεργολάβους της σύμβασης, αυτός υποχρεούται σε άμεση γνωστοποίηση της διακοπής αυτής στην Αναθέτουσα Αρχή, οφείλει δε να διασφαλίσει την ομαλή εκτέλεση του τμήματος/των τμημάτων της σύμβασης είτε από τον ίδιο, είτε από νέο υπεργολάβο τον οποίο θα γνωστοποιήσει στην αναθέτουσα αρχή κατά την ως άνω διαδικασία.

 Η αναθέτουσα αρχή επαληθεύει τη συνδρομή των λόγων αποκλεισμού για τους υπεργολάβους, όπως αυτοί περιγράφονται στην παράγραφο 2.2.3 και με τα αποδεικτικά μέσα της παραγράφου 2.2.9.2 της παρούσας, εφόσον το(α) Τμήμα(τα) της σύμβασης, το(α) οποίο(α) ο ανάδοχος προτίθεται να αναθέσει υπό μορφή υπεργολαβίας σε τρίτους, υπερβαίνουν σωρευτικά το ποσοστό του τριάντα τοις εκατό (30%) της συνολικής αξίας της σύμβασης. Επιπλέον, προκειμένου να μην αθετούνται οι υποχρεώσεις της παρ. 2 του άρθρου 18 του ν.4412/2016, δύναται να επαληθεύσει τους ως άνω λόγους και για τμήμα ή τμήματα της σύμβασης που υπολείπονται του ως άνω ποσοστού.

Όταν από την ως άνω επαλήθευση προκύπτει ότι συντρέχουν λόγοι αποκλεισμού απαιτεί ή δύναται να απαιτήσει την αντικατάστασή του, κατά τα ειδικότερα αναφερόμενα στις παρ. 5 και 6 του άρθρου 131 του ν.4412/2016.

**4.5 Τροποποίηση σύμβασης κατά της διάρκειά της**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, αν συμφωνήσουν γι’ αυτό τα συμβαλλόμενα μέρη, κατόπιν γνωμοδότησης της καθ’ ύλην αρμόδιας Επιτροπής. Οποιαδήποτε όμως, τροποποίηση των όρων της παρούσας σύμβασης δύναται να γίνει μόνο εγγράφως, θα υπογράφεται και από τους δύο συμβαλλομένους, αποκλειόμενης ρητά οποιασδήποτε τροποποίησης με προφορική συμφωνία και θα διέπεται από τις διατάξεις του άρ.132 του ν.4412/2016.

Μετά τη λύση της σύμβασης λόγω της έκπτωσης του αναδόχου, σύμφωνα με το άρθρο 203 του ν. 4412/2016 και την παράγραφο 5.2. της παρούσας, όπως και σε περίπτωση καταγγελίας για όλους λόγους της παραγράφου 4.6, πλην αυτού της περ. (α), η αναθέτουσα αρχή δύναται να προσκαλέσει τον/τους επόμενο/ους, κατά σειρά κατάταξης οικονομικό φορέα που συμμετέχει-ουν στην παρούσα διαδικασία ανάθεσης της συγκεκριμένης σύμβασης και να του/τους προτείνει να αναλάβει/ουν το ανεκτέλεστο αντικείμενο της σύμβασης, με τους ίδιους όρους και προϋποθέσεις και σε τίμημα που δεν θα υπερβαίνει την προσφορά που είχε υποβάλει ο έκπτωτος (ρήτρα υποκατάστασης). Η σύμβαση συνάπτεται, εφόσον εντός της τεθείσας προθεσμίας περιέλθει στην αναθέτουσα αρχή έγγραφη και ανεπιφύλακτη αποδοχή της. Η άπρακτη πάροδος της προθεσμίας θεωρείται ως απόρριψη της πρότασης. Αν αυτός δεν δεχθεί την πρόταση σύναψης σύμβασης, η αναθέτουσα αρχή προσκαλεί τον επόμενο υποψήφιο κατά σειρά κατάταξης, ακολουθώντας κατά τα λοιπά την ίδια διαδικασία.

**4.6 Δικαίωμα μονομερούς λύσης της σύμβασης**

Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

α) η σύμβαση έχει υποστεί ουσιώδη τροποποίηση, κατά την έννοια της παρ. 4 του άρθρου 132 του ν. 4412/2016, που θα απαιτούσε νέα διαδικασία σύναψης σύμβασης

β) ο ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην παράγραφο 2.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

γ) η σύμβαση δεν έπρεπε να ανατεθεί στον ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ.

δ) ο ανάδοχος καταδικαστεί αμετάκλητα, κατά τη διάρκεια εκτέλεσης της σύμβασης, για ένα από τα αδικήματα που αναφέρονται στην παρ. 2.2.3.1 της παρούσας,

ε) ο ανάδοχος πτωχεύσει ή υπαχθεί σε διαδικασία ειδικής εκκαθάρισης ή τεθεί υπό αναγκαστική διαχείριση από εκκαθαριστή ή από το δικαστήριο ή υπαχθεί σε διαδικασία πτωχευτικού συμβιβασμού ή αναστείλει τις επιχειρηματικές του δραστηριότητες ή υπαχθεί σε διαδικασία εξυγίανσης και δεν τηρεί τους όρους αυτής ή εάν βρεθεί σε οποιαδήποτε ανάλογη κατάσταση, προκύπτουσα από παρόμοια διαδικασία, προβλεπόμενη σε εθνικές διατάξεις νόμου. Η αναθέτουσα αρχή μπορεί να μην καταγγείλει τη σύμβαση, υπό την προϋπόθεση ότι ο ανάδοχος ο οποίος θα βρεθεί σε μία εκ των καταστάσεων που αναφέρονται στην περίπτωση αυτή αποδεικνύει ότι είναι σε θέση να εκτελέσει τη σύμβαση, λαμβάνοντας υπόψη τις ισχύουσες διατάξεις και τα μέτρα για τη συνέχιση της επιχειρηματικής του λειτουργίας.

Η σύμβαση καταγγέλλεται υποχρεωτικά εφόσον συντρέχει η περίπτωση της παρ. 5 ή της παρ. 7 του άρθρου 68 του ν. 3863/2010, όπως τροποποιήθηκε και ισχύει.

**ΚΕΦΑΛΑΙΟ 5. Ειδικοί όροι εκτέλεσης της σύμβασης**

**5.1 Τρόπος πληρωμής**

**5.1.1**. Για την πληρωμή του ο ανάδοχος εκδίδει και παραδίδει στις εκάστοτε Επιτροπές Παρακολούθησης και Βεβαίωσης Καλής Εκτέλεσης Εργασιών νόμιμο φορολογικό παραστατικό.

Το παραστατικό αυτό θα εκδίδεται:

* i) σε μηνιαία βάση, με ημερομηνία έκδοσης το αργότερο έως και την τελευταία εργάσιμη ημέρα κάθε δεύτερης εβδομάδας του αμέσως επόμενου μήνα από τον μήνα για τον οποίο εκτελέστηκε το συμβατικό αντικείμενο και
* ii) η ημερομηνία έκδοσης του παραστατικού θα είναι πάντα ημερομηνία εργάσιμης ημέρας.

Σε κάθε παραστατικό αναγράφεται υποχρεωτικά:

α) η ακριβής ημερομηνία έκδοσης

β) ο τόπος παροχής των υπηρεσιών

γ) η αντίστοιχη υπηρεσία η οποία παρασχέθηκε με σύντομη περιγραφή και

δ) τον αριθμό πρωτοκόλλου της σύμβασης που αφορά.

Επιπλέον, σε εκάστη μηνιαία πληρωμή, ο Ανάδοχος προσκομίζει για την πληρωμή του, πέραν των ανωτέρω, τα κάτωθι αναλυτικά περιγραφόμενα δικαιολογητικά:

* Φορολογική και Ασφαλιστική Ενημερότητα.
* Κατάσταση προσωπικού που απασχολήθηκε το συγκεκριμένο μήνα.
* Αντίγραφα των αδειών εργασίας και ποινικά μητρώα του προσωπικού ασφαλείας που

απασχολήθηκε τον συγκεκριμένο μήνα (Τους επόμενους μήνες μετά τον πρώτο αυτά προσκομίζονται μόνο για τους καινούργιους υπάλληλους που απασχολούνται στο έργο και όχι για τους παλιούς).

* Κατάσταση μισθοδοσίας για το απασχοληθέν προσωπικό και αποδεικτικά τραπέζης για την

πληρωμή του.

* Α.Π.Δ. ΕΦΚΑ Τμήμα Μισθωτών (τ. ΙΚΑ) και αποδεικτικό τραπέζης για την πληρωμή της ΑΠΔ.
* Έγγραφο της τραπέζης (πρωτότυπο με σφραγίδα και υπογραφές των εξουσιοδοτημένων

τραπεζικών υπαλλήλων) στην οποία επιθυμεί να γίνεται η πληρωμή και στο οποίο θα αναγράφεται ο αριθμός IBAN. Το έγγραφο αυτό υποβάλλεται άπαξ.

Εφόσον υπάρχει βάσει νόμου η υποχρέωση προσκόμισης και άλλων δικαιολογητικών, ο ανάδοχος είναι υποχρεωμένος να τα προσκομίζει.

Η οριστική παραλαβή του αντικειμένου της σύμβασης συντελείται αποκλειστικά με τη σύνταξη και υπογραφή των Πρωτοκόλλου Καλής Εκτέλεσης Εργασιών από τις αρμόδιες Επιτροπές Παρακολούθησης και Βεβαίωσης Καλής Εκτέλεσης Εργασιών του Υπουργείου.

Η πληρωμή του αναδόχου θα γίνει με την έκδοση χρηματικού εντάλματος στο όνομά του. Η καταβολή θα πραγματοποιηθεί βάσει τιμολογίων, από την αρμόδια οικονομική υπηρεσία, μετά την προσκόμιση των νομίμων φορολογικών παραστατικών και δικαιολογητικών που προβλέπονται από τις διατάξεις του άρθρου 200 παρ.5 του ν.4412/2016 και την έκδοση των Πρωτοκόλλων καλής εκτέλεσης των εργασιών από τις αρμόδιες Επιτροπές, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή, και σε χρόνο προσδιοριζόμενο από την αναγκαία διοικητική διαδικασία για έκδοση του σχετικού χρηματικού εντάλματος. Η πληρωμή θα γίνεται με την εξόφληση του 100% της μηνιαίας συμβατικής αξίας μετά την οριστική παραλαβή των υπηρεσιών. Δύναται δε να εκτελείται και τμηματικά, σύμφωνα με την πρόοδο εκτέλεσης της σύμβασης και πάντα υπό τις προϋποθέσεις που αυτή ορίζει.

* + 1. Τον ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία. Ιδίως βαρύνεται με τις ακόλουθες κρατήσεις:
1. Κράτηση 0,07% υπέρ της Ενιαίας Ανεξάρτητης Αρχής Δημοσίων Συμβάσεων (ΕΑΑΔΗΣΥ), επί της αξίας πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης, σύμφωνα με το άρθρο 4 παρ.3 του ν.4013/2011 (Α' 204) όπως τροποποιήθηκε και ισχύει με παρ. 7 του άρθρου 375 του ν.4412/2016 (Α' 147) και το άρθ.44 του ν.4605/2019 (Α' 52).
2. Η ως άνω κράτηση υπέρ της ΕΑΑΔΗΣΥ υπάγεται σε χαρτόσημο 3% και ΟΓΑ χαρτοσήμου σε ποσοστό 20% επί του χαρτοσήμου, σύμφωνα με το άρθρο 7 της ΥΑ 5143/5.12.2014 (Β’ 3335/11.12.2014).
3. Κράτηση 0,06% υπέρ της Αρχής Εξέτασης Προδικαστικών Προσφυγών (ΑΕΠΠ), επί της αξίας πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης, σύμφωνα με το άρθρο 350 παρ. 3 του ν.4412/2016 και την ΚΥΑ 1191/14.03.2017 (Β'969/22.03.2017).
4. Η ως άνω κράτηση υπέρ της ΑΕΠΠ, υπάγεται σε χαρτόσημο 3% και ΟΓΑ χαρτοσήμου σε ποσοστό 20% επί του χαρτοσήμου, σύμφωνα με το άρθρο 6 της ΚΥΑ 1191/14.03.2017 (Β' 969/22.03.2017).

ν. Παρακράτηση φόρου εισοδήματος (8% για την παροχή υπηρεσιών) επί της καθαρής αξίας του τιμολογίου, σύμφωνα με τα οριζόμενα στο άρθρο 24 του ν.2198/1994(Α'43) όπως συμπληρώθηκε με το άρθρο 64 του ν.4172/2013 (Α' 167).

1. Κράτηση 0,02% υπέρ του Δημοσίου (Γενική Διεύθυνση Δημοσίων Συμβάσεων και Προμηθειών) επί της αξίας πληρωμής προ φόρων και κρατήσεων της αρχικής, καθώς και κάθε συμπληρωματικής σύμβασης, σύμφωνα με το άρθρο 36 παρ.6 του ν.4412/2016 (Α' 147).

Με κάθε πληρωμή, πέρα των ανωτέρω, θα γίνονται οι προβλεπόμενες από την κείμενη νομοθεσία κρατήσεις, έστω και αν δεν αναφέρονται ρητά στην παρούσα. Οι κρατήσεις γίνονται επί της καθαρής αξίας των τιμολογίων.

Ο ΦΠΑ, όπως κάθε φορά ισχύει, βαρύνει την αναθέτουσα αρχή.

**5.2 Κήρυξη οικονομικού φορέα ως έκπτωτου - κυρώσεις**

5.2.1. Ο ανάδοχος, με την επιφύλαξη της συνδρομής λόγων ανωτέρας βίας, κηρύσσεται υποχρεωτικά έκπτωτος από τη σύμβαση και από κάθε δικαίωμα που απορρέει από αυτήν:

α) στην περίπτωση της παρ. 7 του άρθρου 105 περί κατακύρωσης και σύναψης σύμβασης

β) στην περίπτωση που δεν εκπληρώσει τις υποχρεώσεις του που απορρέουν από τη σύμβαση ή/και δεν συμμορφωθεί με τις σχετικές γραπτές εντολές της υπηρεσίας, που είναι σύμφωνες με τη σύμβαση ή τις κείμενες διατάξεις, εντός του συμφωνημένου χρόνου εκτέλεσης της σύμβασης,

γ) εφόσον δεν παράσχει τις υπηρεσίες ή δεν προβεί στην αντικατάστασή τους μέσα στον συμβατικό χρόνο ή στον χρόνο παράτασης που του δοθεί, σύμφωνα με τα όσα προβλέπονται στο άρθρο 217 περί διάρκειας σύμβασης παροχής υπηρεσίας, με την επιφύλαξη της επόμενης παραγράφου.

Στην περίπτωση συνδρομής λόγου έκπτωσης του αναδόχου από τη σύμβαση κατά την ως άνω περίπτωση (γ), η αναθέτουσα αρχή κοινοποιεί στον ανάδοχο ειδική όχληση, η οποία μνημονεύει τις διατάξεις του άρθρου 203 του ν. 4412/2016 και περιλαμβάνει συγκεκριμένη περιγραφή των ενεργειών στις οποίες οφείλει να προβεί ο ανάδοχος, προκειμένου να συμμορφωθεί, μέσα σε προθεσμία 15 ημερών από την κοινοποίηση της ανωτέρω όχλησης. Αν η προθεσμία, που τεθεί με την ειδική όχληση, παρέλθει, χωρίς ο ανάδοχος να συμμορφωθεί, κηρύσσεται έκπτωτος μέσα σε προθεσμία τριάντα (30) ημερών από την άπρακτη πάροδο της προθεσμίας συμμόρφωσης.

Ο ανάδοχος δεν κηρύσσεται έκπτωτος για λόγους που αφορούν σε υπαιτιότητα του φορέα εκτέλεσης της σύμβασης ή αν συντρέχουν λόγοι ανωτέρας βίας.

Στον ανάδοχο που κηρύσσεται έκπτωτος από τη σύμβαση, επιβάλλεται, με απόφαση του αποφαινόμενου οργάνου, ύστερα από γνωμοδότηση του αρμόδιου οργάνου, το οποίο υποχρεωτικά καλεί τον ενδιαφερόμενο προς παροχή εξηγήσεων, ολική κατάπτωση της εγγύησης καλής εκτέλεσης της σύμβασης.

**5.2.2.** Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης και μέχρι λήξης του χρόνου της παράτασης που χορηγήθηκε, επιβάλλονται εις βάρος του ποινικές ρήτρες, με αιτιολογημένη απόφαση της αναθέτουσας αρχής.

**Οι ποινικές ρήτρες υπολογίζονται ως εξής:**

α) για καθυστέρηση που περιορίζεται σε χρονικό διάστημα που δεν υπερβαίνει το 50% της προβλεπόμενης συνολικής διάρκειας της σύμβασης επιβάλλεται ποινική ρήτρα 2,5% επί της συμβατικής αξίας χωρίς ΦΠΑ των υπηρεσιών που παρασχέθηκαν εκπρόθεσμα,

β) για καθυστέρηση που υπερβαίνει το 50% επιβάλλεται ποινική ρήτρα 5% χωρίς ΦΠΑ επί της συμβατικής αξίας των υπηρεσιών που παρασχέθηκαν εκπρόθεσμα,

γ) οι ποινικές ρήτρες για υπέρβαση των τμηματικών προθεσμιών είναι ανεξάρτητες από τις επιβαλλόμενες για υπέρβαση της συνολικής διάρκειας της σύμβασης και δύνανται να ανακαλούνται με αιτιολογημένη απόφαση της αναθέτουσας αρχής, αν οι υπηρεσίες που αφορούν στις ως άνω τμηματικές προθεσμίες παρασχεθούν μέσα στη συνολική της διάρκεια και τις εγκεκριμένες παρατάσεις αυτής και με την προϋπόθεση ότι το σύνολο της σύμβασης έχει εκτελεστεί πλήρως.

Το ποσό των ποινικών ρητρών αφαιρείται/συμψηφίζεται από/με την αμοιβή του αναδόχου.

Η επιβολή ποινικών ρητρών δεν στερεί από την αναθέτουσα αρχή το δικαίωμα να κηρύξει τον ανάδοχο έκπτωτο.

Σύμφωνα με το άρθρο 68 του ν.3863/2010 όπως ισχύει, ο ανάδοχος κηρύσσεται έκπτωτος σε περίπτωση διαπίστωσης από δημόσια αρχή, ιδίως, από την Επιθεώρηση Εργασίας, το ΙΚΑ κλπ. παράβαση υποχρέωσης του αναδόχου, που απορρέει από την εργατική και ασφαλιστική νομοθεσία έναντι του προσωπικού που απασχολεί. Συγκεκριμένα, σε περίπτωση κατά την οποία ο ανάδοχος παραβιάζει τις υποχρεώσεις του, που απορρέουν από το άρθρο 68 του ν.3863/2010 όπως ισχύει, επέρχονται οι αναφερόμενες στο άρθρο αυτό συνέπειες.

Όταν οι ελεγκτικοί μηχανισμοί του ΣΕΠΕ και του ΙΚΑ-ΕΑΜ διαπιστώνουν παραβάσεις που αφορούν την αδήλωτη εργασία, την παράνομη απασχόληση αλλοδαπών ή παραβιάσεις της εργατικής και ασφαλιστικής νομοθεσίας, ενημερώνουν εγγράφως την αναθέτουσα αρχή. Επίσης, ενημερώνουν εγγράφως την αναθέτουσα αρχή για τις πράξεις επιβολής προστίμου που αφορούν τις ανωτέρω διαπιστωθείσες παραβάσεις. Η πράξη επιβολής προστίμου στον εργολάβο για παραβάσεις της εργατικής νομοθεσίας που χαρακτηρίζονται από τις κείμενες διατάξεις ως «υψηλής» ή «πολύ υψηλής» σοβαρότητας για δεύτερη φορά κατά τη διάρκεια λειτουργίας της σύμβασης οδηγεί υποχρεωτικά στην καταγγελία της σύμβασης από την αναθέτουσα αρχή και στην κήρυξη του εργολάβου έκπτωτου. Ειδικότερα, όταν οι υπηρεσίες ή η επιτροπή παρακολούθησης καλής εκτέλεσης του έργου του αποδέκτη των υπηρεσιών διαπιστώνουν παραβάσεις των όρων του ανωτέρου άρθρου κατά τη διάρκεια υλοποίησης του έργου, η σύμβαση καταγγέλλεται από την Αναθέτουσα Αρχή. Όταν οι παραβιάσεις διαπιστώνονται κατά την παραλαβή του έργου, τα δικαιώματα που απορρέουν από τη σύμβαση δεν ικανοποιούνται, καταβάλλονται όμως, από τον αποδέκτη των Υπηρεσιών οι αποδοχές στους εργαζόμενους και αποδίδονται οι ασφαλιστικές τους εισφορές.

**5.3 Διοικητικές προσφυγές κατά τη διαδικασία εκτέλεσης των συμβάσεων**

Ο ανάδοχος μπορεί κατά των αποφάσεων που επιβάλλουν σε βάρος του κυρώσεις, δυνάμει των όρων των άρθρων 5.2 (Κήρυξη οικονομικού φορέα εκπτώτου - Κυρώσεις), 6.2. (Διάρκεια σύμβασης), 6.4. (Απόρριψη παραδοτέων – αντικατάσταση), καθώς και κατ΄ εφαρμογή των συμβατικών όρων, να ασκήσει προσφυγή για λόγους νομιμότητας και ουσίας ενώπιον του φορέα που εκτελεί τη σύμβαση μέσα σε ανατρεπτική προθεσμία (30) ημερών από την ημερομηνία της κοινοποίησης ή της πλήρους γνώσης της σχετικής απόφασης. Η εμπρόθεσμη άσκηση της προσφυγής αναστέλλει τις επιβαλλόμενες κυρώσεις. Επί της προσφυγής αποφασίζει το αρμοδίως αποφαινόμενο όργανο, ύστερα από γνωμοδότηση του προβλεπόμενου στο τελευταίο εδάφιο της περίπτωσης δ΄ της παραγράφου 11 του άρθρου 221 ν.4412/2016 οργάνου, εντός προθεσμίας τριάντα (30) ημερών από την άσκησή της, άλλως θεωρείται ως σιωπηρώς απορριφθείσα. Κατά της απόφασης αυτής δεν χωρεί η άσκηση άλλης οποιασδήποτε φύσης διοικητικής προσφυγής. Αν κατά της απόφασης που επιβάλλει κυρώσεις δεν ασκηθεί εμπρόθεσμα η προσφυγή ή αν απορριφθεί αυτή από το αποφαινόμενο αρμοδίως όργανο, η απόφαση καθίσταται οριστική. Αν ασκηθεί εμπρόθεσμα προσφυγή, αναστέλλονται οι συνέπειες της απόφασης μέχρι αυτή να οριστικοποιηθεί.

**5.4 Δικαστική επίλυση διαφορών**

Κάθε διαφορά μεταξύ των συμβαλλόμενων μερών που προκύπτει από τις συμβάσεις που συνάπτονται στο πλαίσιο της παρούσας διακήρυξης , επιλύεται με την άσκηση προσφυγής ή αγωγής στο Διοικητικό Εφετείο της Περιφέρειας, στην οποία εκτελείται εκάστη σύμβαση, κατά τα ειδικότερα οριζόμενα στις παρ. 1 έως και 6 του άρθρου 205Α του ν. 4412/2016. Πριν από την άσκηση της προσφυγής στο Διοικητικό Εφετείο προηγείται υποχρεωτικά η τήρηση της ενδικοφανούς διαδικασίας που προβλέπεται στο άρθρο 205 του ν. 4412/2016 και την παράγραφο 5.3 της παρούσας, διαφορετικά η προσφυγή απορρίπτεται ως απαράδεκτη. Αν ο ανάδοχος της σύμβασης είναι κοινοπραξία, η προσφυγή ασκείται είτε από την ίδια είτε από όλα τα μέλη της. Δεν απαιτείται η τήρηση ενδικοφανούς διαδικασίας αν ασκείται από τον ενδιαφερόμενο αγωγή, στο δικόγραφο της οποίας δεν σωρεύεται αίτημα ακύρωσης ή τροποποίησης διοικητικής πράξης ή παράλειψης.

**ΚΕΦΑΛΑΙΟ 6. ΧΡΟΝΟΣ ΚΑΙ ΤΡΟΠΟΣ ΕΚΤΕΛΕΣΗΣ**

* 1. **Παρακολούθηση της σύμβασης**

**6.1.1** Η παρακολούθηση της εκτέλεσης της Σύμβασης θα διενεργηθεί από επιτροπή παραλαβής που συγκροτείται, σύμφωνα με την παράγραφο 11 εδάφιο δ’ του άρθρου 221 του ν.4412/2016 η οποία και θα εισηγείται στο αρμόδιο αποφαινόμενο όργανο για όλα τα ζητήματα που αφορούν στην προσήκουσα εκτέλεση όλων των όρων της σύμβασης και στην εκπλήρωση των υποχρεώσεων του αναδόχου, στη λήψη των επιβεβλημένων μέτρων λόγω μη τήρησης των ως άνω όρων και ιδίως για ζητήματα που αφορούν σε τροποποίηση του αντικειμένου και παράταση της διάρκειας της σύμβασης, υπό τους όρους του άρθρου 132 του ν.4412/2016.

**6.1.2** Για την προσήκουσα και έγκαιρη παραλαβή των υπηρεσιών τηρείται από τον ανάδοχο ημερολόγιο (βιβλίο συμβάντων) στο οποίο καταγράφονται η τμηματική εκτέλεση του αντικειμένου της σύμβασης, η καθημερινή απασχόληση του προσωπικού σε αριθμό και ειδικότητα, έκτακτα συμβάντα και άλλα στοιχεία που σχετίζονται με την εκτέλεση της σύμβασης. Ο επόπτης της σύμβασης μπορεί να σημειώσει επί αυτού του ημερολογίου παρατηρήσεις για την τήρηση των όρων της σύμβασης. Το ημερολόγιο φυλάσσεται στον χώρο εκτέλεσης της υπηρεσίας ή όταν αυτό δεν είναι εφικτό προσκομίζεται από τον ανάδοχο στη έδρα της υπηρεσίας, εφόσον τούτο ζητηθεί.

* 1. **Διάρκεια σύμβασης**

**6.2.1.** Η διάρκεια της σύμβασης ορίζεται από την υπογραφή της και λήγει με το πέρας των είκοσι επτά (27) μηνών όπως περιγράφεται στην παράγραφο 1.3 της παρούσας.

**6.2.2.** Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 40% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, ο ανάδοχος κηρύσσεται έκπτωτος σύμφωνα με το άρθρο 217 του ν.4412/2016. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν.4412/2016 και το άρθρο 5.2.2 της παρούσας.

**6.3 Παραλαβή του αντικειμένου της σύμβασης**

Η παραλαβή των παρεχόμενων υπηρεσιών γίνεται από επιτροπή παραλαβής που συγκροτείται, σύμφωνα με την παράγραφο 11 εδάφιο δ’ του άρθρου 221 του ν.4412/2016. Κατά τη διαδικασία παραλαβής μπορεί να καλείται να παραστεί και ο ανάδοχος.

Αν η επιτροπή παραλαβής κρίνει ότι οι παρεχόμενες υπηρεσίες δεν ανταποκρίνονται πλήρως στους όρους της σύμβασης, συντάσσεται πρωτόκολλο προσωρινής παραλαβής, που αναφέρει τις παρεκκλίσεις που διαπιστώθηκαν από τους όρους της σύμβασης και γνωμοδοτεί αν οι αναφερόμενες παρεκκλίσεις επηρεάζουν την καταλληλόλητα των παρεχόμενων υπηρεσιών και συνεπώς αν μπορούν οι τελευταίες να καλύψουν τις σχετικές ανάγκες.

Στην περίπτωση που διαπιστωθεί ότι δεν επηρεάζεται η καταλληλόλητα, με αιτιολογημένη απόφαση του αρμόδιου αποφαινόμενου οργάνου, μπορεί να εγκριθεί η παραλαβή των εν λόγω παρεχόμενων υπηρεσιών, με έκπτωση επί της συμβατικής αξίας, η οποία θα πρέπει να είναι ανάλογη προς τις διαπιστωθείσες παρεκκλίσεις. Μετά την έκδοση της ως άνω απόφασης, η επιτροπή παραλαβής υποχρεούται να προβεί στην οριστική παραλαβή των παρεχόμενων υπηρεσιών της σύμβασης και να συντάξει σχετικό πρωτόκολλο οριστικής παραλαβής, σύμφωνα με τα αναφερόμενα στην απόφαση.

Το πρωτόκολλο οριστικής παραλαβής εγκρίνεται από το αρμόδιο αποφαινόμενο όργανο με απόφασή του, η οποία κοινοποιείται υποχρεωτικά και στον ανάδοχο. Αν παρέλθει χρονικό διάστημα μεγαλύτερο των 30 ημερών από την ημερομηνία υποβολής του και δεν ληφθεί σχετική απόφαση για την έγκριση ή την απόρριψή του, θεωρείται ότι η παραλαβή έχει συντελεσθεί αυτοδίκαια.

Ανεξάρτητα από την, κατά τα ανωτέρω, αυτοδίκαιη παραλαβή και την πληρωμή του αναδόχου, πραγματοποιούνται οι προβλεπόμενοι από τη σύμβαση έλεγχοι σύμφωνα με την παράγραφο 6 του άρθρου 218 του ν.4412/2016. Οι εγγυητικές επιστολές προκαταβολής και καλής εκτέλεσης δεν επιστρέφονται πριν την ολοκλήρωση όλων των προβλεπόμενων ελέγχων και τη σύνταξη των σχετικών πρωτοκόλλων.

Επισημαίνεται ότι όταν διαπιστώνονται παραβάσεις των προβλέψεων του άρθρου 68 του ν.3863/2010 (Α'115) κατά την παραλαβή του έργου, τα δικαιώματα που απορρέουν από τη σύμβαση δεν ικανοποιούνται, καταβάλλονται, όμως, από τον αποδέκτη των υπηρεσιών οι αποδοχές στους εργαζομένους και αποδίδονται οι ασφαλιστικές τους εισφορές.

**6.4 Απόρριψη Υπηρεσιών – Αντικατάσταση**

Σε περίπτωση οριστικής απόρριψης ολόκληρου ή μέρους των παρεχόμενων υπηρεσιών, με έκπτωση επί της συμβατικής αξίας, με απόφαση της αναθέτουσας αρχής μπορεί να εγκρίνεται αντικατάσταση των υπηρεσιών αυτών με άλλες, που να είναι σύμφωνα με τους όρους της σύμβασης, μέσα σε τακτή προθεσμία που ορίζεται από την απόφαση αυτή. Αν η αντικατάσταση γίνεται μετά τη λήξη της συνολικής διάρκειας της σύμβασης, η προθεσμία που ορίζεται για την αντικατάσταση δεν μπορεί να είναι μεγαλύτερη του 25% της συνολικής διάρκειας της σύμβασης, ο δε ανάδοχος υπόκειται σε ποινικές ρήτρες, σύμφωνα με το άρθρο 218 του ν.4412/2016 και την παράγραφο 5.2.2 της παρούσας, λόγω εκπρόθεσμης παράδοσης.

Αν ο ανάδοχος δεν αντικαταστήσει τις υπηρεσίες που απορρίφθηκαν μέσα στην προθεσμία που του τάχθηκε και εφόσον έχει λήξει η συνολική διάρκεια, κηρύσσεται έκπτωτος και υπόκειται στις προβλεπόμενες κυρώσεις.

**6.5 Αναπροσαρμογή τιμής**

Οι προσφερόμενες τιμές είναι σταθερές καθ’ όλη τη διάρκεια της σύμβασης και δεν αναπροσαρμόζονται με την επιφύλαξη της μεταβολής του εργατικού κόστους ως συνέπεια αναπροσαρμογής του κατώτατου μισθού και του κατώτατου ημερομισθίου. Ειδικότερα, σε περίπτωση που κατά τη διάρκεια του συμβατικού χρόνου μεταβληθεί το εργατικό κόστος, ως συνέπεια αναπροσαρμογής του κατώτατου μισθού και του κατώτατου ημερομισθίου, τότε η Αναθέτουσα Αρχή, εφαρμόζοντας τις διατάξεις του εδ. α) της παρ. 1 του άρθρου 132 του ν. 4412/2016, δύναται να τροποποιήσει με απόφασή της τη σύμβαση, αναπροσαρμόζοντας το συμβατικό τίμημα αυτής ανάλογα και στο μέτρο του απολύτως αναγκαίου, ούτως ώστε να καλύπτει τις πάσης φύσεως νόμιμες αποδοχές των εργαζομένων και τις ασφαλιστικές τους εισφορές.

**ΠΑΡΑΡΤΗΜΑΤΑ**

**Παράρτημα I: Αναλυτική Περιγραφή Φυσικού και Οικονομικού Αντικειμένου της Σύμβασης**

**ΜΕΡΟΣ Α - ΠΕΡΙΓΡΑΦΗ ΦΥΣΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ**

**Α.1 ΠΕΡΙΒΑΛΛΟΝ ΤΗΣ ΣΥΜΒΑΣΗΣ: Υφιστάμενη κατάσταση-υποδομές της αναθέτουσας αρχής**

Το αντικείμενο της σύμβασης θα είναι η παροχή υπηρεσιών φύλαξης στο κτίριο του Υπουργείου Παιδείας και Θρησκευμάτων στο Μαρούσι, στις εγκαταστάσεις του Υ.ΠΑΙ.Θ. στον Άγιο Ανδρέα Δήμου Μαραθώνα και στις εγκαταστάσεις του Υ.ΠΑΙ.Θ. στο Νέο Φάληρο.

Αναθέτουσα Αρχή είναι το Υπουργείο Παιδείας και Θρησκευμάτων**. Σύμφωνα με τον Οργανισμό του (Π.Δ. 96/ 2017), το Υπουργείο Δικαιοσύνης (ΥΔ) έχει ως αποστολή την εξασφάλιση της έγκαιρης και αποτελεσματικής απονομής Δικαιοσύνης, τον σχεδιασμό και την εφαρμογή αποτελεσματικής αντεγκληματικής πολιτικής και την προώθηση πολιτικών που σκοπούν στην καθιέρωση της αρχής της διαφάνειας και την προστασία των ανθρωπίνων δικαιωμάτων.**

**Οργανωτική δομή της Α.Α.:**

**Όπως αυτή προβλέπεται στο Π.Δ. 18/2018 (Φ.Ε.Κ. Α΄ 136) «Οργανισμός Υπουργείου Δικαιοσύνης, Διαφάνειας και Ανθρωπίνων Δικαιωμάτων»**

**Α.2 ΣΚΟΠΟΣ ΚΑΙ ΣΤΟΧΟΙ ΤΗΣ ΣΥΜΒΑΣΗΣ**

**Α.2.1 Περιγραφή των αναγκών της αναθέτουσας αρχής**

Η σύμβαση που θα υπογραφεί αφορά την παροχή υπηρεσιών φύλαξης υπό τους όρους και τις προϋποθέσεις που αναφέρονται στην παρούσα διακήρυξη και θα εκτελεστεί σύμφωνα με τις απαιτήσεις και τις τεχνικές προδιαγραφές που αναλύονται στην παράγραφο Α.3.

**Α.2.2 Στοιχεία ωριμότητας της Σύμβασης**

Σύμφωνα με το άρθρο 68 του Ν.3863/2010, όπως τροποποιήθηκε με το άρθρο 22 του ν.4144/2013 (Α' 88):

Η Αναθέτουσα Αρχή υποχρεούται, αμέσως μετά τη λήξη της προθεσμίας υποβολής των προσφορών, να υποβάλει γραπτό αίτημα προς τη Δ/νση Προγραμματισμού και Συντονισμού του Σώματος Επιθεώρησης Εργασίας για τη χορήγηση πιστοποιητικού, από το οποίο να προκύπτουν όλες οι πράξεις επιβολής προστίμου που έχουν εκδοθεί σε βάρος εκάστου των υποψηφίων εργολάβων. Για το χρονικό διάστημα που δεν καλύπτεται από το «Μητρώο Παραβατών Εταιρειών Παροχής Υπηρεσιών Καθαρισμού ή / και Φύλαξης» οι Εταιρείες Παροχής Υπηρεσιών Καθαρισμού ή / και Φύλαξης προσκομίζουν υποχρεωτικά ένορκη βεβαίωση του νομίμου εκπροσώπου αυτών ενώπιον συμβολαιογράφου, περί μη επιβολής σε βάρος τους πράξης επιβολής προστίμου για παραβιάσεις της εργατικής νομοθεσίας «υψηλής» ή «πολύ υψηλής» σοβαρότητας».

**Α.3 ΑΠΑΙΤΗΣΕΙΣ ΚΑΙ ΤΕΧΝΙΚΕΣ ΠΡΟΔΙΑΓΡΑΦΕΣ**

Κατά την εκτέλεση της σύμβασης, ο ανάδοχος τηρεί τις υποχρεώσεις του που απορρέουν από τις διατάξεις της περιβαλλοντικής, κοινωνικοασφαλιστικής και εργατικής νομοθεσίας, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικού και εργατικού δικαίου όπως ισχύουν, οι οποίες απαριθμούνται στο προοίμιο της παρούσας και στο Παράρτημα Χ του Προσαρτήματος Α του ν.4412/2016. Η τήρηση των εν λόγω υποχρεώσεων ελέγχεται και βεβαιώνεται από τα όργανα που επιβλέπουν την εκτέλεση των δημοσίων συμβάσεων και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους. Η αθέτηση των υποχρεώσεων αυτών συνιστά σοβαρό επαγγελματικό παράπτωμα του αναδόχου κατά την έννοια της παρ.6 του αρ.73 του ν.4412/2016, κατά τα ειδικότερα οριζόμενα στις κείμενες διατάξεις. Ως σοβαρό επαγγελματικό παράπτωμα νοούνται ιδίως τα προβλεπόμενα στην περ. γ’ της παρ.2 του αρ.68 του ν.3863/2010.

O ανάδοχος εντάσσεται κατά προτεραιότητα στα προγράμματα επιθεωρήσεων και ελέγχων του Σώματος Επιθεώρησης Εργασίας (ΣΕΠΕ), σύμφωνα με το π.δ.113/2014, όπως ισχύει, εφόσον πληροί τα ειδικότερα κριτήρια που ορίζονται στις διατάξεις που διέπουν τη λειτουργία των υπηρεσιών αυτών.

**Α.3.1 Απαιτήσεις και τεχνικές προδιαγραφές Αναδόχου**

Ο ανάδοχος τηρεί τις παρακάτω ειδικές απαιτήσεις και υποχρεώσεις.

1. Να διαθέτει κέντρο ελέγχου και συντονισμού το οποίο θα λειτουργεί καθ’ όλη τη διάρκεια της παροχής των υπηρεσιών φύλαξης στην Υπηρεσία και με το οποίο θα βρίσκονται σε συνεχή επικοινωνία οι φύλακες, ώστε σε τυχόν κάλεσμα των φυλάκων για βοήθεια σε περίπτωση ανάγκης εφ’ ενός να έχει τη δυνατότητα να τους συνδράμει με οδηγίες και να τους συντονίσει και αφ’ ετέρου να έχει τη δυνατότητα επέμβει με δικά του μέσα (αυτοκίνητα, μηχανές), εάν αυτό είναι αναγκαίο.
2. Να προγραμματίζει τις βάρδιες του προσωπικού φύλαξης σε μηνιαία βάση, σύμφωνα με τις εργάσιμες, τα σαββατοκύριακα και τις αργίες του κάθε μήνα.
3. Ο προγραμματισμός των βαρδιών (διάρκεια και συχνότητα) θα γίνεται με σεβασμό στην εργατική νομοθεσία.
4. Να ορίσει εξειδικευμένο και έμπειρο στέλεχος ως επόπτη παρακολούθησης ο οποίος θα διέρχεται συχνά και σε μη τακτά χρονικά διαστήματα από τα κτήρια της αναθέτουσας αρχής, θα επιθεωρεί τους φύλακες και θα ενημερώνει αυτή για τυχόν προβλήματα που ανακύπτουν.
5. Μεταξύ άλλων, ο επόπτης θα παρακολουθεί το ωράριο εργασίας, θα ελέγχει τη συμπεριφορά των φυλάκων και θα ανατροφοδοτεί το Υπουργείο με πληροφορίες σχετικά με τη βελτίωση των παρεχόμενων υπηρεσιών.
6. Με την έκδοση του τιμολογίου παροχής υπηρεσιών του μήνα, θα προσκομίζει αντίγραφο της Αναλυτικής Περιοδικής Δήλωσης (Α.Π.Δ.) του ΙΚΑ του προηγούμενου μήνα, που αφορά τους απασχολούμενους υπαλλήλους στην σύμβαση φύλαξης.
7. Να συνεργάζεται για την καλή εφαρμογή της σύμβασης με τον Υπεύθυνο που θα ορίσει ο φορέας και ακολουθεί τις οδηγίες αυτού.
8. Να επιτηρεί όλους τους χώρους, εσωτερικά και εξωτερικά των χώρων των κτιρίων του υπουργείου.
9. Να απομακρύνει τους μικροπωλητές και δεν επιτρέπουν την είσοδο σε όσους θέλουν να διαθέσουν διαφημιστικό υλικό ή δεν έχουν σχέση με τον φορέα ή τους εργαζόμενους σε αυτόν.
10. Να ελέγχει την είσοδο και έξοδο στις εγκαταστάσεις σύμφωνα με τις οδηγίες του φορέα.
11. Να απαγορεύει τις τοιχοκολλήσεις και τα βαψίματα των τοίχων, διαδρόμων, πεζοδρομίων κλπ.
12. Να ελέγχει τα ειδικά σημεία κινδύνου (λεβητοστάσιο, πυροσβεστικό, δικτύου, αποθήκες, ακάλυπτους χώρους, ταράτσες κλπ.)
13. Να γνωρίζει τα δίκτυα πυροπροστασίας και σε περίπτωση εκδήλωσης πυρκαγιάς, τα θέτουν σε λειτουργία.
14. Να γνωρίζει τους διακόπτες και πίνακες φωτισμού χαμηλής τάσης και ύδρευσης και τους χρησιμοποιούν ανάλογα με τις ανάγκες και οδηγίες της μονάδας.
15. Να γνωρίζει τις εγκαταστάσεις των ανελκυστήρων και καλούν τον αρμόδιο συντηρητή σε περίπτωση εγκλωβισμού ή την Πυροσβεστική Υπηρεσία.
16. Να μεριμνήσει ώστε το προσωπικό να είναι εξοπλισμένο με όλα τα απαραίτητα για την εκτέλεση των καθηκόντων τους αντικείμενα (φακούς, κλειδιά, κινητά, κάρτες κλπ).
17. Να γνωρίζει τους υπαλλήλους του υπουργείου και συνεργάζονται μαζί τους, όταν χρειαστεί, για να αντιμετωπίσουν κάθε κίνδυνο.
18. Να τηρεί τηλεφωνικό κατάλογο των απαραίτητων τηλεφώνων (Υπηρεσιών, Υπευθύνων, Συντηρητή κλπ)
19. Να ενημερώνεται για τα εφημερεύοντα νοσοκομεία και φαρμακεία και σε περίπτωση που παραστεί ανάγκη, καλούν το ΕΚΑΒ και ενημερώνουν τον αρμόδιο υπάλληλο του υπουργείου και το επιχειρησιακό κέντρο ασφαλείας της εταιρείας.
20. Να ελέγχει κάθε διαρροή, υπερχείλιση, θραύση, κάθε εγκατάστασης και ενημερώνουν άμεσα τους αρμόδιους της.
21. Να κλειδώνει και ελέγχει την ασφάλεια των χώρων σύμφωνα με τις εντολές του Υπευθύνου.
22. Να υλοποιήσει τις οδηγίες του Υπουργείου Υγείας και του ΕΟΔΥ κατόπιν έγκρισης του φορέα, σχετικά με τα μέτρα προστασίας κατά της εξάπλωσης του κορωνοϊού.

**Α.3.2 Υποχρεώσεις του αναδόχου**

1. Τα στοιχεία του προσωπικού που θα απασχολείται θα γνωστοποιούνται από τον ανάδοχο στην αναθέτουσα αρχή με την ανάληψη καθηκόντων, πρέπει δε να τυγχάνει και της έγκρισης του εργοδότη. Το προσωπικό αυτό θα εναλλάσσεται μεταξύ των προσώπων που θα έχουν εξαρχής τύχει της έγκρισης του εργοδότη και έχουν την απαραίτητη εκπαίδευση.
2. Ο ανάδοχος έχει την υποχρέωση να εξασφαλίζει ανελλιπώς το συμφωνημένο αριθμό προσωπικού για τη φύλαξη και να αναπληρώνει χωρίς καθυστέρηση τους υπαλλήλους της που απουσιάζουν για οποιοδήποτε λόγο (άδεια, ασθένεια κ.λπ.).
3. Ο ανάδοχος έχει την υποχρέωση να διαθέσει στο προσωπικό του ημερολόγιο (βιβλίο συμβάντων) και να το ενημερώσει σχετικά με την ορθή τήρηση αυτού.
4. Το Υπουργείο διατηρεί το δικαίωμα να ζητήσει την αντικατάσταση προσωπικού, εφόσον το κρίνει ανεπαρκές στην εκτέλεση των καθηκόντων του.
5. Σε περίπτωση ασθένειας ή άλλης εκτός προγράμματος ανάγκης αντικατάστασης, η αντικατάσταση θα γίνεται μόνο από άτομο που είναι ήδη εκπαιδευμένο στη φύλαξη των χώρων του Υπουργείου και έχει τύχει της έγκρισής της.
6. Πριν την ανάληψη των καθηκόντων του το προσωπικό της εταιρείας που θα φυλάσσει τους χώρους θα πρέπει να περάσει από κατάλληλη εκπαίδευση, με μέριμνα και δαπάνη του αναδόχου. Το Υπουργείο θα συνδράμει στην προσπάθεια αυτή του αναδόχου με την παροχή των στοιχείων που θα χρειασθούν. Η εκπαίδευση στα ηλεκτρονικά συστήματα ασφάλειας της Υπηρεσίας θα γίνεται τόσο θεωρητικά, όσο και πρακτικά, πάνω στα ίδια τα συστήματα.
7. Ο ανάδοχος υποχρεούται να τηρεί και να εφαρμόζει την νομοθεσία περί ασφάλειας και υγείας στην εργασία και πρόληψης επαγγελματικού κινδύνου.
8. Ο ανάδοχος υποχρεούται να τηρεί και να εφαρμόζει τις διατάξεις της εργατικής και ασφαλιστικής νομοθεσίας.
9. Ο ανάδοχος υποχρεούται να γνωστοποιεί εγγράφως και εγκαίρως σε κάθε μέλος του απασχολούμενου προσωπικού του ότι:
* Ουδεμία εξάρτηση και εργασιακή ή άλλη νόμιμη σχέση έχει με το Υπουργείο.
* Έναντι αυτού του προσωπικού θα υπέχει αυτός και μόνον όλες τις εκ του νόμου και της σύμβασης ποινικές ευθύνες και υποχρεώσεις.Ο ανάδοχος αναλαμβάνει κάθε ευθύνη και καθίσταται μόνος και αποκλειστικά υπεύθυνος για οποιεσδήποτε φθορές ή ζημιές που προξενεί ο ίδιος ή το προσωπικό του κατά την εκτέλεση της σύμβασης, καθώς επίσης σε πρόσωπα ή πράγματα της Υπηρεσίας ή και όμορων ιδιοκτησιών από οποιαδήποτε ανεξαρτήτως αιτία.Καθ' όλη τη διάρκεια της σύμβασης ο ανάδοχος υποχρεούται να μεριμνά για την περιοδική εκπαίδευση του προσωπικού του.
1. Ο ανάδοχος, ανάλογα τις συγκεκριμένες ανάγκες κάθε Τμήματος της σύμβασης, ενδέχεται να παραλάβει από την αναθέτουσα αρχή κλειδιά των κτηρίων της αντίστοιχης υπηρεσιακής μονάδας, όπου θα καταγράφεται και ο αριθμός των τεμαχίων που παρελήφθησαν. Για την παραλαβή και επιστροφή τους θα υπογράφεται πρωτόκολλο από τον νόμιμο εκπρόσωπό του αναδόχου. Το πρωτόκολλο θα περιλαμβάνει την ημερομηνία σύνταξης, το ονοματεπώνυμο και την υπογραφή είτε του νόμιμου εκπροσώπου του αναδόχου και της αναθέτουσας αρχής, είτε νομίμως εξουσιοδοτημένων υπάλληλων αυτών.Ο ανάδοχος υποχρεούται, στο πλαίσιο του συμβατικού τιμήματος, να διαθέσει τις κατάλληλες υποδομές, εξοπλισμό-εργαλεία, ανθρώπινο δυναμικό και γενικότερα ό,τι απαιτείται, έστω κι αν αυτό δεν αναφέρεται ρητά στην παρούσα, ώστε να ικανοποιηθούν πλήρως οι απαιτήσεις της σύμβασης και τις λοιπές υπηρεσίες, προϊόντα- παραδοτέα κ.λπ.
2. Ο έλεγχος της παρουσίας του προσωπικού του αναδόχου θα γίνεται από την μονάδα με τρόπο που θα καθοριστεί αρμοδίως.
3. Ο Ανάδοχος θα λαμβάνει με αποκλειστική του ευθύνη, όλα τα απαραίτητα μέτρα για την ασφαλή απασχόληση του προσωπικού αυτού. Είναι δε υποχρεωμένος για την πιστή τήρηση των διατάξεων της εργατικής νομοθεσίας, δηλαδή καταβολή των νόμιμων αποδοχών οι οποίες δεν μπορεί σε καμία περίπτωση να είναι κατώτερες των προβλεπόμενων από την Εθνική Συλλογική Σύμβαση, τήρηση του νόμιμου ωραρίου, ασφαλιστική κάλυψη, όροι υγιεινής και ασφάλειας των εργαζομένων.
4. Για την συνεννόηση και συνεργασία με την ανάδοχο εταιρεία θα ορισθεί από την ανάδοχο αρμόδιος ο οποίος θα έχει την ευθύνη υλοποίησης της συνεργασίας και εκτέλεσης των οδηγιών της σύμβασης που εναρμονίζεται με τους όρους της παρούσης.
5. Ο ανάδοχος οφείλει να συνεργάζεται με τα αρμόδια όργανα του υπουργείου για την λήψη των απαραίτητων μέτρων για την προστασία και τον περιορισμό της εξάπλωσης του κορωνοϊού.

**Α.3.3 Διαδικασία Παραλαβής/Παρακολούθησης**

Η παραλαβή/παρακολούθηση της σύμβασης θα πραγματοποιηθεί κατά τα οριζόμενα στις παραγράφους 6.3 και 6.4 της παρούσας διακήρυξης και κατά τα ειδικότερα οριζόμενα στο συμφωνητικό που θα υπογραφθεί με τον ανάδοχο.

**Α.3.4 Έλεγχος Εγκαταστάσεων**

1. Κατά τη λήξη του ωραρίου εργασίας οι φύλακες θα ελέγχουν λεπτομερώς τους χώρους του υπουργείου, για να διαπιστώνουν ότι δεν παρέμεινε σε αυτά κανένα ξένο άτομο και δεν αφέθηκαν ξένα αντικείμενα, που μπορεί να είναι επικίνδυνα.
2. Οι φύλακες υποχρεούνται να ενημερώνουν τον αντικαταστάτη τους για την ορθή συνέχιση της φύλαξης των χώρων. Επίσης, μετά την αποχώρηση όλων των υπαλλήλων και καθαριστριών από το κτίριο, πρέπει να επιθεωρούν τους χώρους και τις εγκαταστάσεις του κτιρίου που φυλάσσουν, ενεργώντας προληπτικά και κατασταλτικά, προς αποφυγή κάθε είδους ζημίας από πιθανή βλάβη (π.χ. διαρροές νερού, πυρκαγιάς κ.λ.π.).
3. Στην περίπτωση μεγάλης έκτασης βλάβης και εφόσον εκ των πραγμάτων είναι αδύνατη η αποκατάσταση αυτής, ο επί της υπηρεσίας φύλακας θα πρέπει να ειδοποιεί την εταιρεία, το επιχειρησιακό κέντρο ασφαλείας της εταιρείας καθώς και τον εκπρόσωπο του φορέα.
4. Σε περίπτωση πυρκαγιάς, οι φύλακες υποχρεούνται να ειδοποιούν πάραυτα την Πυροσβεστική Υπηρεσία, τις αρμόδιες Υπηρεσίες του υπουργείου και να χρησιμοποιούν τα πυροσβεστικά μέσα της μονάδας, τον χειρισμό και την θέση των οποίων θα έχουν φροντίσει να γνωρίζουν πολύ καλά.
5. Σε περίπτωση βλάβης των ανελκυστήρων των φυλασσομένων κτιρίων, οι φύλακες ειδοποιούν την Τεχνική Υπηρεσία της μονάδας ή την εταιρεία συντήρησης των ανελκυστήρων ή την Πυροσβεστική Υπηρεσία, σύμφωνα με τις οδηγίες που θα τους δοθούν.

**Α.3.5 Υποχρεώσεις προσωπικού φύλαξης**

1. Το προσωπικό του αναδόχου που θα αναλάβει τη φύλαξη των κτηρίων, πρέπει να είναι άριστα εκπαιδευμένο, έμπειρο, άοπλο και να διαθέτει τον απαραίτητο εξοπλισμό: ασύρματο επικοινωνίας, φακό, ανιχνευτή μετάλλων και οτιδήποτε άλλο κρίνεται απαραίτητο για την ασφαλή φύλαξη των κτιρίων.

2. Να είναι κόσμιοι, ευπρεπείς.

3. Οι φύλακες θα φέρουν την προβλεπόμενη στολή

4. Το προσωπικό ασφαλείας του Αναδόχου απαιτείται να κατέχει υποχρεωτικά άδεια εργασίας, η οποία εκδίδεται από την Αστυνομική Διεύθυνση του οικείου Νομού ή τη Διεύθυνση Ασφαλείας του τόπου κατοικίας του, σύμφωνα και με το άρθρο 3 του Ν.2518/97 (ΦΕΚ 164/ 21-08-1997).

5. Ο ανάδοχος θα πρέπει αφ' ενός να διαθέτει κέντρο ελέγχου, που θα λειτουργεί καθ’ όλη τη διάρκεια του 24/ώρου και με το οποίο θα βρίσκονται σε συνεχή επικοινωνία οι φύλακες, αφ' ετέρου να έχει τη δυνατότητα να επέμβει με δικά του μέσα (αυτοκίνητα, μηχανές) σε τυχόν κλίση των φυλάκων του κτιρίου για βοήθεια, σε περίπτωση ανάγκης.

**Α.3.6 Απαιτήσεις και τεχνικές προδιαγραφές για το απασχολούμενο προσωπικό του αναδόχου**

Το προσωπικό ασφαλείας του αναδόχου οφείλει:

1. Να εντοπίζει και να παρακολουθεί καταστάσεις που δεν είναι συνήθεις, να τις αναφέρει αμέσως στο κέντρο ελέγχου και συντονισμού του αναδόχου και να επεμβαίνει την κατάλληλη στιγμή για να τις αντιμετωπίσει.
2. Να τηρεί ημερολόγιο (βιβλίο συμβάντων), το οποίο θα φυλάσσεται σε χώρο που θα υποδείξει η Υπηρεσία, όπου θα καταγράφονται η έναρξη ανάληψης και λήξης της υπηρεσίας κάθε φύλακα (ώρα ανάληψης καθηκόντων και αποχώρησης), τα τυχόν συμβάντα, καθώς και διαπιστώσεις φύλαξης ή περιπολίας σε κάθε θέση φύλαξης (ανά Τμήμα της παρούσας).
3. Να ελέγχει, κατά την ανάληψη, την καλή λειτουργία των πάσης φύσεως τηλεπικοινωνιακών μέσων και συστημάτων ασφάλειας. Σε περίπτωση διαπίστωσης οποιασδήποτε βλάβης, ενεργεί σχετική καταγραφή στο βιβλίο συμβάντων και ενημερώνει την Υπηρεσία.
4. Να διενεργεί περιπολίες εσωτερικά ή εξωτερικά και να ελέγχει τον φωτισμό, τις θύρες, τα παράθυρα, τις εξόδους κινδύνου και λοιπά ευπαθή σημεία.
5. Να ελέγχει αν λειτουργεί ο περιμετρικός φωτισμός. Παρακολουθεί τη λειτουργία του για την πρόληψη σχετικών κινδύνων.
6. Να ελέγχει τους κοινόχρηστους χώρους, τα κλιμακοστάσια και τους ανελκυστήρες.
7. Κατά την λήξη του ωραρίου εργασίας:
* να ελέγχει τους χώρους για τυχόν παραμονή ατόμων εκτός ωραρίου λειτουργίας του Υπουργείου.
* να επιθεωρεί τους χώρους και τις εγκαταστάσεις του κτηρίου, ενεργώντας προληπτικά και κατασταλτικά προς αποφυγή κάθε είδους ζημίας από πιθανή βλάβη (πυρκαγιάς, διαρροής νερού κ.λπ.).
1. Να ελέγχει την ειδική ταυτότητα του προσωπικού του Υπουργείου και των συνεργατών αυτής και να επιτρέπει την είσοδό τους.
2. Να διενεργεί σωματική σάρωση με τα υπάρχοντα τεχνικά μέσα και να διευκολύνει την είσοδο των εξυπηρετούμενων/επισκεπτών στις εγκαταστάσεις του Υπουργείου.
3. Να ελέγχει τις χειραποσκευές αιτούντων και επισκεπτών με τα υπάρχοντα τεχνικά μέσα του Υπουργείου.
4. Να αφαιρεί προσωρινά, να φυλάσσει και να επιστρέφει τα προσωπικά αντικείμενα εισερχομένων που δεν επιτρέπεται να εισέρχονται στους χώρους της Υπηρεσίας.
5. Να παρακολουθεί την κίνηση των επισκεπτών στους εξωτερικούς ή/και κοινόχρηστους χώρους και να επεμβαίνει σε περίπτωση που παρατηρήσει ύποπτες ενέργειες.
6. Να διευκολύνει την πρόσβαση ατόμων από ευπαθείς κοινωνικές ομάδες (άτομα με ειδικές ανάγκες, εγκύους, ασυνόδευτες μητέρες με παιδιά, ασυνόδευτους ανήλικες, ηλικιωμένα άτομα).
7. Να ελέγχει με τα υπάρχοντα τεχνικά μέσα την αλληλογραφία και οποιοδήποτε άλλο αντικείμενο εισέρχεται στο κτήριο.
8. Να επιδεικνύει τη δέουσα διακριτικότητα σε άτομα του αντίθετου φύλου.
9. Να φέρει τη στολή του αναδόχου επιμελημένη και καθαρή, με όλα τα διακριτικά και το σήμα του.
10. Να φέρει ταυτότητα αναγνώρισης με τη φωτογραφία, το ονοματεπώνυμο και την ιδιότητά του.
11. Να μην αποχωρεί αν δεν έχει προσέλθει ο αντικαταστάτης του.
12. Να είναι εφοδιασμένο, καθ’ όλη τη διάρκεια της βάρδιας με φακό νυκτός και σφυρίχτρα, κουμπί πανικού και οτιδήποτε άλλο κρίνεται απαραίτητο για την άρτια εκτέλεση των καθηκόντων του. Συγκεκριμένα για τις περιπτώσεις όπου τοποθετούνται δύο ή παραπάνω φύλακες ανά βάρδια, αυτοί υποχρεούνται να φέρουν φορητούς ασυρμάτους που να διευκολύνουν τη μεταξύ τους επικοινωνία.
13. Να έχει άριστη φυσική κατάσταση και υγεία.
14. Να μη φέρει πυροβόλα όπλα.
15. Να συμμορφώνεται στους κανονισμούς λειτουργίας της Υπηρεσίας Ασύλου.
16. Να συμπεριφέρεται ευγενικά προς τους αιτούντες άσυλο, επισκέπτες και υπαλλήλους και να εφαρμόζει τα οριζόμενα στον Κώδικα Επικοινωνίας Δημοσίων Υπαλλήλων (Κ.Ε.Δ.Υ.).
17. Να μην δέχεται δώρα ή φιλοδωρήματα από κανέναν και για οποιοδήποτε λόγο.
18. Να μην απομακρύνεται, ούτε να εγκαταλείπει τη θέση του για εξυπηρετήσεις ιδιωτικής φύσεως (μεταφορά αποσκευών, εξεύρεση ταξί κ.λπ.).
19. Να μην ασχολείται με οποιαδήποτε άλλη εργασία εκτός από τα καθήκοντά του.
20. Να μην χρησιμοποιεί το τηλέφωνο του Υπουργείου για θέματα μη επαγγελματικού χαρακτήρα.
21. Να μην καπνίζει στους χώρους όπου απαγορεύεται το κάπνισμα, καθώς και όταν συνδιαλέγεται με εργαζόμενους του Υπουργείου, με τους εξυπηρετούμενους αυτής και των συνηγόρων τους, καθώς και τους τυχόν επισκέπτες της Υπηρεσίας Ασύλου.
22. Οι φύλακες θα πρέπει να έχουν λευκό ποινικό μητρώο.

**Σημείωση:** Οι εργαζόμενοι που πρόκειται να δεχθούν επισκέψεις οποιουδήποτε είδους, οφείλουν να ενημερώσουν έγκαιρα το φύλακα (Πύλη) για όλες τις λεπτομέρειες της επισκέψεως (ονοματεπώνυμο, ημερομηνία, ώρα, σκοπός, φορέα που εκπροσωπεί κλπ.), εφόσον τις γνωρίζουν. Ο φύλακας επιτρέπει την είσοδο οδηγώντας τους στο προσωπικό του Υπουργείου που είναι υπεύθυνο για την υποδοχή/ενημέρωση, και καταγράφονται τα στοιχεία του επισκέπτη.

**Ο φύλακας πρέπει να είναι γνώστης των παρακάτω:**

1. Της λειτουργίας και των βασικών χειρισμών του μηχανολογικού εξοπλισμού του κτηρίου (ανελκυστήρων, κλιματισμού, αντλιών ύδατος και ηλεκτρογεννήτριας).
2. Της λειτουργίας και των βασικών χειρισμών τόσο των διατιθέμενων συστημάτων ασφαλείας του κτηρίου, όσο και αυτών που πιθανόν να προστεθούν από την αναθέτουσα αρχή, με μέριμνα και δαπάνη της αναδόχου εταιρείας και χωρίς καμία επιπλέον επιβάρυνση της αναθέτουσας αρχής.
3. Της εκτέλεσης των απαραίτητων ενεργειών στις περιπτώσεις έκτακτης ανάγκης (πυρκαγιά, σεισμός, τρομοκρατική ενέργεια, συναγερμός, κ.λπ.).
4. Των βασικών στοιχείων της εσωτερικής λειτουργίας του/των κτηρίου/κτηρίων που φυλάσσει.

**Α.3.7 Χρονοδιάγραμμα παροχής των υπηρεσιών**

Το αναλυτικό χρονοδιάγραμμα παροχής των υπηρεσιών παρουσιάζεται στον κάτωθι πίνακα.

|  |  |  |
| --- | --- | --- |
| **ΧΩΡΟΙ ΚΑΙ ΠΕΡΙΟΧΕΣ ΦΥΛΑΞΗΣ**  | **Ωράριο** | **Αριθμός απασχολού-μενων ατόμων στη βάρδια** |
| ΦΥΛΑΞΗ ΕΙΣΟΔΟΥ ΣΤΟΝ ΠΕΡΙΒΟΛΟ ΧΩΡΟ (ΚΕΝΤΡΙΚΗ ΠΥΛΗ)  |  07:00-15:00 ΣΤΑΤΙΚΗ (Δευτέρα-Παρασκευή, εκτός  αργιών) | 2 |
|  15:00-23:00 ΣΤΑΤΙΚΗ (Δευτέρα-Παρασκευή, εκτός  αργιών) | 1 |
|  07:00-15:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  15:00-23:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  23:00- 07:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
| ΦΥΛΑΞΗ ΕΞΩΤΕΡΙΚΩΝ ΧΩΡΩΝ ΤΟΥ ΚΤΙΡΙΟΥ |  07:00-15:00 ΕΠΟΧΟΥΜΕΝΗ ΠΕΡΙΠΟΛΙΑ PATROL (Δευτέρα – Κυριακή, συμπ/νων αργιών) | 1 |
|  |  15:00-23:00 ΕΠΟΧΟΥΜΕΝΗ ΠΕΡΙΠΟΛΙΑ PATROL (Δευτέρα – Κυριακή, συμπ/νων αργιών) | 1 |
|  23:00- 07:00 ΕΠΟΧΟΥΜΕΝΗ ΠΕΡΙΠΟΛΙΑ PATROL  (Δευτέρα – Κυριακή, συμπ/νων αργιών) | 1 |
| ΦΥΛΑΞΗ ΕΣΩΤΕΡΙΚΩΝ ΧΩΡΩΝ ΤΟΥ ΚΤΙΡΙΟΥ (reception – έλεγχος μαγνητικής πύλης)  |  07:00-15:00 ΣΤΑΤΙΚΗ(Δευτέρα-Παρασκευή, εκτός αργιών) | 1 |
|  15:00-23:00 ΣΤΑΤΙΚΗ (Δευτέρα-Παρασκευή, εκτός αργιών) | 1 |
|  07:00-15:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  15:00-23:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  23:00- 07:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
| ΠΑΡΑΚΟΛΟΥΘΗΣΗ ΤΩΝ ΚΑΜΕΡΩΝ ΑΣΦΑΛΕΙΑΣ (CONTROL ROOM) |  07:00-15:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  15:00-23:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  23:00- 07:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
| ΦΥΛΑΞΗ ΥΠΟΓΕΙΟΥ ΓΚΑΡΑΖ ΚΑΙΕΞΩΤΕΡΙΚΩΝ ΧΩΡΩΝ ΒΟΡΕΙΑΣ ΠΛΕΥΡΑΣ |  07:00-15:00 ΠΕΖΗ ΠΕΡΙΠΟΛΙΑ (Δευτέρα – Κυριακή,  συμπ/νων αργιών) | 1 |
|  15:00-23:00 ΠΕΖΗ ΠΕΡΙΠΟΛΙΑ (Δευτέρα – Κυριακή,  συμπ/νων αργιών) | 1 |
|  |  23:00- 07:00 ΠΕΖΗ ΠΕΡΙΠΟΛΙΑ (Δευτέρα – Κυριακή,  συμπ/νων αργιών) | 1 |
| ΦΥΛΑΞΗ ΕΙΣΟΔΟΥ ΕΓΚΑΤΑΣΤΑΣΕΩΝ ΤΟΥ Υ.ΠΑΙ.Θ. ΣΤΟΝ ΑΓΙΟ ΑΝΔΡΕΑ ΔΗΜΟΥ ΜΑΡΑΘΩΝΑ (ΚΕΝΤΡΙΚΗ ΠΥΛΗ) |  07:00-15:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  15:00-23:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  |  23:00- 07:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
| ΦΥΛΑΞΗ ΕΙΣΟΔΟΥ ΕΓΚΑΤΑΣΤΑΣΕΩΝ Υ.ΠΑΙ.Θ. ΣΤΟ ΝΕΟ ΦΑΛΗΡΟ (ΚΕΝΤΡΙΚΗ ΠΥΛΗ) |  07:00-15:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  15:00-23:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |
|  |  23:00- 07:00 ΣΤΑΤΙΚΗ (Δευτέρα – Κυριακή,  συμπ/νων αργιών) | 1 |

**ΜΕΡΟΣ Β - ΟΙΚΟΝΟΜΙΚΟ ΑΝΤΙΚΕΙΜΕΝΟ ΤΗΣ ΣΥΜΒΑΣΗΣ**

Η χρηματοδότηση της σύμβασης αναλύεται στην παρ.1.2 και η εκτιμώμενη αξία της σύμβασης στην παρ.1.3 της παρούσας.

Ως τιμή αναφοράς για τον υπολογισμό του εργατικού κόστους της παρούσας χρησιμοποιήθηκε ο βασικός μισθός για την παρεχόμενη υπηρεσία, όπως αυτός διαμορφώνεται από την κείμενη νομοθεσία και την ισχύουσα Συλλογική Σύμβαση Εργασίας.

Για τον υπολογισμό των οικονομικών δεδομένων της παρούσας χρησιμοποιήθηκαν στοιχεία από παλαιότερες, τρέχουσες συμβάσεις παροχής υπηρεσιών φύλαξης καθώς και από τις κατατεθείσες προσφορές των τελευταίων διαγωνισμών του Υπουργείου με το ίδιο αντικείμενο.

Πλην των ανωτέρω, η αναθέτουσα αρχή έλαβε υπόψη της για τη διαμόρφωση του προϋπολογισμού: α) το χρονικό διάστημα που αφορά η σύμβαση και την αβεβαιότητα και την δυσκολία υπολογισμού των προσφορών που συνεπάγεται για τους οικονομικούς φορείς που συμμετέχουν στη διαγωνιστική διαδικασία αυτό το χρονικό διάστημα.

Για τους λόγους αυτούς, ο προϋπολογισμός περιλαμβάνει ένα εύλογο οικονομικό περιθώριο επί του κατώτατου κόστους, όπως αυτό προκύπτει βάσει των ανωτέρω, ούτως ώστε να είναι εφικτή και οικονομικά συμφέρουσα η υποβολή οικονομικής προσφοράς από το μέγιστο δυνατό αριθμό οικονομικών φορέων.

Ο προϋπολογισμός αποτελεί ένδειξη της προεκτίμησης του κόστους της σύμβασης και ανώτατο όριο προσφοράς.

Οι κρατήσεις-δικαιώματα τρίτων-επιβαρύνσεις και λοιπά φορολογικά στοιχεία της σύμβασης αναλύονται στην παρ.5.1.2 της παρούσας.

|  |
| --- |
| **ΠΙΝΑΚΑΣ ΟΙΚΟΝΟΜΙΚΗΣ ΠΡΟΣΦΟΡΑΣ** |
|  |
| **ΟΙΚΟΝΟΜΙΚΗ ΠΡΟΣΦΟΡΑ ΠΑΡΟΧΗΣ ΥΠΗΡΕΣΙΩΝ ΦΥΛΑΞΗΣ ΚΤΙΡΙΩΝ ΤΟΥ ΥΠΟΥΡΓΕΙΟΥ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ** |
| ΣΥΝΟΛΙΚΗ ΤΙΜΗ ΣΕ ΕΥΡΩ (ΑΡΙΘΜΗΤΙΚΩΣ) ΧΩΡΙΣ Φ.Π.Α. |  |
| ΣΥΝΟΛΙΚΗ ΤΙΜΗ ΣΕ ΕΥΡΩ (ΟΛΟΓΡΑΦΩΣ) ΧΩΡΙΣ Φ.Π.Α. |  |
| ΠΟΣΟΣΤΟ Φ.Π.Α. (ΑΡΙΘΜΗΤΙΚΩΣ) | 24,00% |
| ΠΟΣΟ Φ.Π.Α. (ΑΡΙΘΜΗΤΙΚΩΣ) |  |
| ΣΥΝΟΛΙΚΗ ΤΙΜΗ ΣΕ ΕΥΡΩ (ΑΡΙΘΜΗΤΙΚΩΣ) ΜΕ Φ.Π.Α. |  |
| ΣΥΝΟΛΙΚΗ ΤΙΜΗ ΣΕ ΕΥΡΩ (ΟΛΟΓΡΑΦΩΣ) ΜΕ Φ.Π.Α. |  |

**ΠΙΝΑΚΑΣ ΑΝΑΛΥΣΗΣ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |
| --- | --- |
| **Αριθμός των εργαζομένων** | 26 άτομα στις βάρδιες /35 φυσικά πρόσωπα |
| **Ημέρες και ώρες εργασίας** | ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝΠΑΡΟΧΗ ΥΠΗΡΕΣΙΩΝ ΦΥΛΑΞΗΣ, ΧΡΟΝΙΚΗΣ ΔΙΑΡΚΕΙΑΣ ΕΙΚΟΣΙ ΕΠΤΑ (27) ΜΗΝΩΝ1) ΦΥΛΑΞΗ ΕΙΣΟΔΟΥ ΣΤΟΝ ΠΕΡΙΒΟΛΟ ΧΩΡΟ (ΚΕΝΤΡΙΚΗ ΠΥΛΗ)- 07:00-15:00 ΣΤΑΤΙΚΗ, ΔΕΥΤΕΡΑ - ΠΑΡΑΣΚΕΥΗ, 2 ΑΤΟΜΑ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΠΑΡΑΣΚΕΥΗ, 1 ΑΤΟΜΟ ΑΝΑ ΒΑΡΔΙΑ- 07:00-15:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ2) ΦΥΛΑΞΗ ΕΞΩΤΕΡΙΚΩΝ ΧΩΡΩΝ ΤΟΥ ΚΤΙΡΙΟΥ (ΕΠΟΧΟΥΜΕΝΗ ΠΕΡΙΠΟΛΙΑ PATROL)- 07:00-15:00 ΕΠΟΧΟΥΜΕΝΗ ΠΕΡΙΠΟΛΙΑ PATROL, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΕΠΟΧΟΥΜΕΝΗ ΠΕΡΙΠΟΛΙΑ PATROL, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΕΠΟΧΟΥΜΕΝΗ ΠΕΡΙΠΟΛΙΑ PATROL, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ3) ΦΥΛΑΞΗ ΕΣΩΤΕΡΙΚΩΝ ΧΩΡΩΝ ΤΟΥ ΚΤΙΡΙΟΥ (RECEPTION - ΕΛΕΓΧΟΣ ΜΑΓΝΗΤΙΚΗΣ ΠΥΛΗΣ)- 07:00-15:00 ΣΤΑΤΙΚΗ, ΔΕΥΤΕΡΑ - ΠΑΡΑΣΚΕΥΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΠΑΡΑΣΚΕΥΗ, 1 ΑΤΟΜΟ ΑΝΑ ΒΑΡΔΙΑ- 07:00-15:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ4) ΠΑΡΑΚΟΛΟΥΘΗΣΗ ΤΩΝ ΚΑΜΕΡΩΝ ΑΣΦΑΛΕΙΑΣ (CONTROL ROOM)- 07:00-15:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ5) ΦΥΛΑΞΗ ΥΠΟΓΕΙΟΥ ΓΚΑΡΑΖ ΚΑΙ ΕΞΩΤΕΡΙΚΩΝ ΧΩΡΩΝ ΒΟΡΕΙΑΣ ΠΛΕΥΡΑΣ- 07:00-15:00 ΠΕΖΗ ΠΕΡΙΠΟΛΙΑ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΠΕΖΗ ΠΕΡΙΠΟΛΙΑ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΠΕΖΗ ΠΕΡΙΠΟΛΙΑ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ6) ΦΥΛΑΞΗ ΕΙΣΟΔΟΥ ΕΓΚΑΤΑΣΤΑΣΕΩΝ ΤΟΥ Υ.ΠΑΙ.Θ. ΣΤΟΝ ΑΓΙΟ ΑΝΔΡΕΑ ΔΗΜΟΥ ΜΑΡΑΘΩΝΑ (ΚΕΝΤΡΙΚΗ ΠΥΛΗ)- 07:00-15:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ7) ΦΥΛΑΞΗ ΕΙΣΟΔΟΥ ΕΓΚΑΤΑΣΤΑΣΕΩΝ Υ.ΠΑΙ.Θ. ΣΤΟ ΝΕΟ ΦΑΛΗΡΟ (ΚΕΝΤΡΙΚΗ ΠΥΛΗ)- 07:00-15:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 15:00-23:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑ- 23:00-07:00 ΣΤΑΤΙΚΗ, ΔΕΥΤΕΡΑ - ΚΥΡΙΑΚΗ, 1 ΑΤΟΜΟ ΑΝΑ ΒΑΡΔΙΑΣΥΜΦΩΝΑ ΜΕ ΤΗ ΔΙΑΚΗΡΥΞΗ ΚΑΙ ΤΗΝ ΤΕΧΝΙΚΗ ΜΕΛΕΤΗ |
| **Συλλογική σύμβαση εργασίας στην οποία υπάγονται οι εργαζόμενοι (Επισυνάπτεται αντίγραφό της στο τέλος):** | Εθνική Γενική Συλλογική Σύμβαση Εργασίας (Ε.Γ.Σ.Σ.Ε.) 2020, Υπουργική Απόφαση 4241/127/2019 (ΦΕΚ Τεύχος Β’ 173/30.01.2019).  |
| **ΕΠΙΜΕΡΙΣΜΟΣ ΣΥΝΟΛΙΚΗΣ ΔΑΠΑΝΗΣ** |
|  | **ΑΡΙΘΜΗΤΙΚΩΣ** | **ΟΛΟΓΡΑΦΩΣ** |
| **1.1 Ύψος του προϋπολογισμένου ποσού που αφορά τις πάσης φύσεως νόμιμες αποδοχές αυτών των 35 εργαζομένων( μη συμπεριλαμβανομένων των εργοδοτικών :εύφορών)** |  |  |
| **1.2 Ύψος των εργοδοτικών ασφαλιστικών εισφορών με βάση τα προϋπολογισθέντα ποσά:** |  |  |
| **1.3 Διοικητικό Κόστος** |  |  |
| **1.4 Αναλώσιμα** |  |  |
| **1.5 Εργολαβικό Κέρδος** |  |  |
| **Μερικό Σύνολο (αξία προ φόρων και κρατήσεων)****(1.1+1.2+1.3+1.4+1.5)** |  |  |
| **1.6 Νόμιμες Κρατήσεις υπέρ Δημοσίου και Τρίτων (συμπεριλαμβανομένης της παρακράτησης φόρου 8%, άρθρου 64 παρ. 2 του Ν. 4172/2013, όπως ισχύει)** |  |  |
|  |  |  |
| **ΣΥΝΟΛΟ ΟΙΚΟΝΟΜΙΚΗΣ ΠΡΟΣΦΟΡΑΣ** **(ΜΗ ΣΥΜΠΕΡΙΛΑΜΒΑΝΟΜΕΝΟΥ ΦΠΑ)****(1.1+1.2+1.3+1.4+1.5+1.6)** |  |  |
| **ΣΥΝΟΛΟ ΟΙΚΟΝΟΜΙΚΗΣ ΠΡΟΣΦΟΡΑΣ (ΣΥΜΠΕΡΙΛΑΜΒΑΝΟΜΕΝΟΥ ΦΠΑ 24%)** |  |  |

**Ο ανωτέρω πίνακας συντάσσεται σύμφωνα με τις απαιτήσεις του άρθρου 68 του Ν.3863/2010 (ΦΕΚ Α’115/α'/15.07.2010) όπως αυτό έχει αντικατασταθεί από το άρθρο 22 του Ν.4144/2013 (ΦΕΚ 88/α/18-04-2013), σύμφωνα και με την ισχύουσα συλλογική σύμβαση εργασίας μετά την εφαρμογή των διατάξεων της παρ. 6 Ν. 4046/12 και της Πράξης ΥΣ 6 της 28-2-12 του Υπουργικού Συμβουλίου (ΦΕΚ Α38/2012).**

|  |
| --- |
|  ΤΟΠΟΣ, ΗΜΕΡΟΜΗΝΙΑ |
| ΣΦΡΑΓΙΔΑ & ΨΗΦΙΑΚΗ ΥΠΟΓΡΑΦΗΝΟΜΙΜΟΥ ΕΚΠΡΟΣΩΠΟΥ |

**ΠΑΡΑΡΤΗΜΑ II: Υπόδειγμα Βεβαίωσης Καλής Εκτέλεσης Συναφών Υπηρεσιών**

**ΒΕΒΑΙΩΣΗ ΚΑΛΗΣ ΕΚΤΕΛΕΣΗΣ ΠΑΡΟΧΗΣ ΥΠΗΡΕΣΙΩΝ**

Πλήρη Στοιχεία Δημόσιου ή Ιδιωτικού Φορέα

Τόπος και Ημερομηνία

(Ονομασία, Αρμόδιος για πληροφορίες, Τηλ, E-mail κ.λ.π.)

**ΠΡΟΣ: ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

 ΓΕΝΙΚΗ Δ/ΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ

ΤΜΗΜΑ Α΄

**ΘΕΜΑ: Βεβαίωση καλής Εκτέλεσης**

Με την παρούσα επιστολή βεβαιώνουμε ότι η εταιρεία με την επωνυμία ..................................(ονομασία οικονομικού φορέα) και διακριτικό τίτλο ........................................ εκτέλεσε κατά το χρονικό διάστημα από ............. έως................. τις ακόλουθες υπηρεσίες:

|  |  |  |
| --- | --- | --- |
| **Περιγραφή Υπηρεσίας** |  **Χρονικό Διάστημα** | **Συνολική Συμβατική Αξία** **χωρίς ΦΠΑ** |
|  |  |  |
|  |  |  |
|  |  |  |

Οι ανωτέρω υπηρεσίες εκτελέσθηκαν ......................

(*περιγράφεται συνοπτικά από τον φορέα εάν οι ως άνω υπηρεσίες εκτελέσθηκαν*

*προσηκόντως και σύμφωνα με τους όρους της σχετικής σύμβασης ή εάν παρατηρήθηκαν αποκλίσεις από τους συμβατικούς όρους και εάν οι αποκλίσεις αυτές επηρέασαν την καταλληλότητα των παρεχόμενων υπηρεσιών*)

|  |
| --- |
|  **ΤΟΠΟΣ, ΗΜΕΡΟΜΗΝΙΑ** |
| **ΣΦΡΑΓΙΔΑ & ΨΗΦΙΑΚΗ ΥΠΟΓΡΑΦΗ****ΝΟΜΙΜΟΥ ΕΚΠΡΟΣΩΠΟΥ** |

**ΠΑΡΑΡΤΗΜΑ III΄: Ευρωπαϊκό Ενιαίο Έγγραφο Σύμβασης (ΕΕΕΣ/ ESPD)**

**III.1 Θεσμικό πλαίσιο που διέπει το ΕΕΕΣ:**

Ο «Εκτελεστικός Κανονισμός (ΕΕ) 2016/7 ΤΗΣ ΕΠΙΤΡΟΠΗΣ της 5ης Ιανουαρίου 2016 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας», **προσδιορίζει αναλυτικά το τυποποιημένο έντυπο που θα** **χρησιμοποιείται για τους σκοπούς της κατάρτισης του Ευρωπαϊκού Ενιαίου Εγγράφου Σύμβασης (ΕΕΕΣ).**

Περαιτέρω, στο Ν. 4412/2016 (ΦΕΚ 147 Α΄) με τον οποίο ενσωματώθηκε στο εθνικό δίκαιο η Οδηγία 2014/24/ΕΕ για τις δημόσιες συμβάσεις και συγκεκριμένα στο άρθρο 79 (άρθρο 59 της Οδηγίας), ρυθμίζεται το γενικό πλαίσιο χρήσης του ΕΕΕΣ στις διαδικασίες σύναψης δημοσίων συμβάσεων.

**III.2 Τι είναι το ΕΕΕΣ και το ηλεκτρονικό ΕΕΕΣ (eΕΕΕΣ):**

Πρόκειται για μια υπεύθυνη δήλωση της καταλληλότητας, της οικονομικής κατάστασης και των ικανοτήτων των επιχειρήσεων, η οποία χρησιμοποιείται ως προκαταρκτικό αποδεικτικό σε όλες τις διαδικασίες σύναψης δημοσίων συμβάσεων που υπερβαίνουν το κατώτατο όριο της ΕΕ.

Η υπεύθυνη δήλωση επιτρέπει στις συμμετέχουσες εταιρείες ή άλλους οικονομικούς φορείς να αποδείξουν ότι:

Α) δεν βρίσκονται σε μία από τις καταστάσεις για τις οποίες πρέπει ή είναι δυνατόν να αποκλειστούν από τη σύναψη δημόσιας σύμβασης,

Β) πληρούν τα συναφή κριτήρια αποκλεισμού και επιλογής.

Μόνον ο προσωρινός ανάδοχος θα πρέπει να υποβάλει τα πιστοποιητικά που ζητούνται από την αναθέτουσα αρχή ως αποδεικτικά στοιχεία. Από τους υπόλοιπους συμμετέχοντες ενδέχεται να ζητηθούν ορισμένα ή όλα τα έγγραφα σε περιπτώσεις αμφιβολιών. Σε περίπτωση που ο προσωρινός ανάδοχος παρέχει τους συνδέσμους για τα πρωτότυπα αποδεικτικά στοιχεία στα αντίστοιχα μητρώα, η αναθέτουσα αρχή μπορεί να έχει άμεση πρόσβαση από εκεί. Ειδικότερα, με βάση την παρ. 6, του άρθρου 79, του Ν. 4412/2016 (ΦΕΚ 147 Α΄), οι οικονομικοί φορείς δεν υποχρεούνται να υποβάλουν δικαιολογητικά ή άλλα αποδεικτικά στοιχεία όταν η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος-μέλος της Ένωσης. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ) και συμπληρώνεται με ευθύνη του οικονομικού φορέα (με αναγραφή συγκεκριμένης ηλεκτρονικής διεύθυνσης στο Διαδίκτυο).

Σημειώνεται πως για την ορθή συμπλήρωση του ΕΕΕΣ ισχύουν και τα αναφερόμενα στην **Κατευθυντήρια Οδηγία 23 (ΑΔΑ: Ψ3ΗΙΟΞΤΒ-Κ3Ε) της Ε.Α.Α.ΔΗ.ΣΥ. με θέμα: «Ειδικά θέματα συμπλήρωσης του Τυποποιημένου Εντύπου Υπεύθυνης Δήλωσης (ΤΕΥΔ) και του Ευρωπαϊκού Ενιαίου Εγγράφου Σύμβασης (ΕΕΕΣ)».**

Το ΕΕΕΣ δεν περιλαμβάνει τεχνικές προδιαγραφές. Καλύπτει μόνο τους όρους συμμετοχής (προεπιλογή) από πλευράς κριτηρίων αποκλεισμού και επιλογής. Το eΕΕΕΣ είναι η ηλεκτρονική έκδοση αυτής της υπεύθυνης δήλωσης, που παρέχεται στο διαδίκτυο από την πλατφόρμα **Promitheus ESPDint του ΕΣΗΔΗΣ** στο URL: <https://espdint.eprocurement.gov.gr>

**III.3 Λειτουργίες που παρέχει η υπηρεσία eΕΕΕΣ:**

Η υπηρεσία eΕΕΕΣ επιτρέπει:

Α) στις αναθέτουσες αρχές, να συμπληρώνουν και να χρησιμοποιούν ένα υπόδειγμα ΕΕΕΣ καθορίζοντας τα κριτήρια αποκλεισμού και επιλογής,

Β) στους συμμετέχοντες οικονομικούς φορείς να συμπληρώνουν να επαναχρησιμοποιούν, να τηλεφορτώνουν και να εκτυπώνουν το ΕΕΕΣ για μια συγκεκριμένη διαδικασία.

Η Γενική Γραμματεία Εμπορίου και Προστασίας Καταναλωτή, προς διευκόλυνση των αναθετουσών αρχών καθώς και των οικονομικών φορέων, παρέχει πληροφορίες σχετικά με το ηλεκτρονικό Ενιαίο Ευρωπαϊκό Έγγραφο Συμβάσεων (eΕΕΕΣ), εστιάζοντας σε θέματα βασικών αρχών του ΕΕΕΣ, χρήσης της υπηρεσίας eΕΕΕΣ που προσφέρει η πλατφόρμα, καθώς και θέματα τεχνικά και εφαρμογής του eEEEΣ, στη διαδικτυακή πύλη [www.promitheus.gov.gr](http://www.promitheus.gov.gr), στο σχετικό μενού: **«Promitheus ESPDint - ηλεκτρονικές υπηρεσίες eΕΕΕΣ-eΤΕΥΔ»**.

**III.4 Συμβουλές σχετικά με τη χρήση της υπηρεσίας eΕΕΕΣ:**

**III.4.1 Διαδικασία δημιουργίας και υποβολής του ΕΕΕΣ από τις αναθέτουσες αρχές για χρήση σε διαγωνισμούς που διενεργούν μέσω του ΕΣΗΔΗΣ:**

Για τους διαγωνισμούς με αξία άνω των ορίων και την εφαρμογή των διατάξεων του ΕΕΕΣ, οι οποίοι και διεξάγονται μέσω του ΕΣΗΔΗΣ, προτείνεται οι αναθέτουσες αρχές να εφαρμόζουν την ακόλουθη διαδικασία δημιουργίας και υποβολής:

1. Οι αναθέτουσες αρχές συντάσσουν με χρήση της υπηρεσίας eΕΕΕΣ της διαδικτυακής πλατφόρμας **Promitheus ESPDint του ΕΣΗΔΗΣ**, εκείνο το πρότυπο eΕΕΕΣ που επιθυμούν για τον εκάστοτε διαγωνισμό τους και παράγουν το σχετικό πρότυπο eΕΕΕΣ σε μορφή αρχείων τύπου **XML και PDF**,τα οποία και αποθηκεύουν, αρχικά, τοπικά στον ηλεκτρονικό υπολογιστήτους. Σημειώνεται ότι τα αρχεία τύπου **XML και PDF** παράγονται άμεσα από την υπηρεσία eΕΕΕΣ επιλέγονταςτο κουμπί «Εξαγωγή».
2. Οι αναθέτουσες αρχές, αναρτούν στο χώρο τουδιαγωνισμού της δημόσιας σύμβασης στο ΕΣΗΔΗΣ τα παραχθέντα αρχεία ως εξής:

Α) το περιεχόμενο του αρχείου τύπου **PDF** είτε ενσωματώνεται στο κείμενο τηςδιακήρυξης και κοινοποιείται έτσι μέσω αυτής στους οικονομικούςφορείς, είτε ψηφιακά υπογεγραμμένο, αναρτάται ξεχωριστά ως αναπόσπαστο μέρος της διακήρυξης και

Β) το αρχείο XML αναρτάται επικουρικά για την διευκόλυνση των οικονομικών φορέων προκειμένου να συντάξουν μέσω της υπηρεσίας eΕΕΕΣ τη σχετική απάντηση τους.

**III.4.2 Υποβολή του ΕΕΕΣ από τους οικονομικούς φορείς στο πλαίσιο διαγωνισμών που διενεργούνται μέσω του ΕΣΗΔΗΣ:**

Οι οικονομικοί φορείς οφείλουν να υποβάλουν με την προσφορά τους συμπληρωμένο το πρότυπο ΕΕΕΣ όπως αυτό έχει οριστεί από τις αναθέτουσες αρχές στη διακήρυξη (ήτοι είτε στο κείμενο αυτής είτε στο ξεχωριστό αρχείο PDF που αποτελεί αναπόσπαστο μέρος της) σε μορφή αρχείου τύπου **PDF** **ψηφιακά υπογεγραμμένο, κατά τα οριζόμενα στο άρθρο 73, του Ν. 4412/2016 (ΦΕΚ 147 Α΄), την Υ.Α. 56902/215/19-05-2017 (ΦΕΚ 1924 Β΄) και την παρούσα διακήρυξη.** Εφαρμόζονται τα εξής:

1. Για την σύνταξη ή/και συμπλήρωση του απαιτούμενου eΕΕΕΣ, οι οικονομικοί φορείς **προτείνεται** να χρησιμοποιήσουν το αναρτημένο από τις αναθέτουσες αρχές επικουρικό αρχείο τύπου **XML**, προκειμένου να εκμεταλλευτούν την υπηρεσία **eΕΕΕΣ** της διαδικτυακής πλατφόρμας **Promitheus ESPDint του ΕΣΗΔΗΣ και να παράξουν την απάντηση τους σε μορφή αρχείου τύπου PDF,** το οποίο και αποθηκεύουν, αρχικά, τοπικά στον ηλεκτρονικό υπολογιστή τους. Σημειώνεται ότι το αρχείο τύπου **PDF** παράγεται άμεσα από την υπηρεσία eEEEΣ επιλέγοντας το κουμπί «Εξαγωγή».
2. Σε κάθε περίπτωση και ανεξαρτήτως της ύπαρξης επικουρικού αρχείου τύπου **XML** στον χώρο του διαγωνισμού, οι οικονομικοί φορείς μπορούν να προσφεύγουν απευθείας στην ηλεκτρονική υπηρεσία της πλατφόρμας **Promitheus ESPDint του ΕΣΗΔΗΣ** (<https://espdint.eprocurement.gov.gr>), να δημιουργούν το EΕΕΣ, να συμπληρώνουν **με ευθύνη τους** όλα τα δεδομένα που αφορούν τον εκάστοτε διαγωνισμό και αναφέρονται στην διακήρυξη, να συμπληρώνουν τις σχετικές απαντήσεις και να το εκτυπώνουν σε μορφή αρχείου τύπου **PDF**, προκειμένου να το υπογράψουν ψηφιακά και να το υποβάλλουν στο σχετικό διαγωνισμό.

 **Το Πρότυπο ΕΕΕΣ για τη συμμετοχή στον με αρ. πρωτ.71674/Β4/16-06-2021 ανοιχτό ηλεκτρονικό διαγωνισμό άνω των ορίων παρατίθεται στο τέλος της διακήρυξης**

**Παράρτημα IV΄: Υποδείγματα εγγυήσεων**

**IV.1 Υπόδειγμα εγγύησης συμμετοχής**

Ονομασία Τράπεζας ……………………… Ημερομηνία έκδοσης ……………

Κατάστημα ………………………… ΕΥΡΩ ……………………………

(Δ/νση, οδός-αριθμός, Τ.Κ., τηλ., φαξ)

Προς:

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ****/ ΤΜΗΜΑ Α΄**

**ΑΝΔΡΕΑ ΠΑΠΑΝΔΡΕΟΥ 37, Τ.Κ. 151 80, ΜΑΡΟΥΣΙ**

**ΕΓΓΥΗΤΙΚΗ ΕΠΙΣΤΟΛΗ ΣΥΜΜΕΤΟΧΗΣ υπ’ αριθμόν …………………….. για ΕΥΡΩ …………………………………**

Έχουμε την τιμή να σας γνωρίσουμε ότι εγγυώμεθα δια της παρούσης εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως μέχρι του ποσού των ΕΥΡΩ ………………… (και ολογράφως) ………………………………………………… υπέρ της Εταιρείας …………………………………………………………………, Α.Φ.Μ.: …………………………, οδός………………………………, αριθμός ……………, ΤΚ………………… (**ή σε περίπτωση Ένωσης** υπέρ των εταιρειών (1) ………………………… , (2) ……………………………, κ.λ.π. ατομικά για κάθε μια από αυτές και ως αλληλέγγυα και εις ολόκληρον υπόχρεων μεταξύ τους, εκ της ιδιότητάς τους ως μελών της ένωσης εταιρειών), δια την **συμμετοχή** της εις τον διενεργούμενο διαγωνισμό της \_\_ης-\_\_-2021 και ώρας \_\_:00 (\_\_:00π.μ.) για την παροχή υπηρεσιών **φύλαξης των κτιρίων του Υ.ΠΑΙ.Θ.(κτίριο του Υπουργείου Παιδείας και Θρησκευμάτων στο Μαρούσι, εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και εγκαταστάσεις του Υ.ΠΑΙ.Θ. στο Νέο Φάληρο)**, σύμφωνα με την υπ’ αριθ. \_\_\_\_\_\_\_/Β4/\_\_-\_\_-2021 διακήρυξή σας ανοιχτού ηλεκτρονικού διαγωνισμού άνω των ορίων, με καταληκτική ημερομηνία υποβολής προσφορών την \_\_η-\_\_-2021 και ώρα 15:00 (03:00μ.μ.).

Η παρούσα εγγύηση καλύπτει μόνο τις από την συμμετοχή εις τον ανωτέρω διαγωνισμό απορρέουσες υποχρεώσεις της εν λόγω εταιρείας καθ’ όλο το χρόνο ισχύος της.

Το παραπάνω ποσό τηρούμε στη διάθεσή σας και θα καταβληθεί με μόνη τη δήλωσή σας ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε πέντε (5) ημέρες από απλή έγγραφη ειδοποίησή σας.

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου, το οποίο και μας βαρύνει.

Αποδεχόμαστε να παρατείνουμε την ισχύ της εγγύησης ύστερα από έγγραφο της Υπηρεσίας σας με την προϋπόθεση ότι το σχετικό αίτημά σας θα μας υποβληθεί πριν από την ημερομηνία λήξης της.

Η παρούσα ισχύει μέχρι και τις ………………………………………………

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και τα ΝΠΔΔ, συνυπολογίζοντας και το ποσό της παρούσας δεν υπερβαίνει το όριο των εγγυήσεων που έχει καθορισθεί από το Υπουργείο Οικονομικών για την Τράπεζά μας.

**(Εξουσιοδοτημένη Υπογραφή)**

ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ

Ο χρόνος ισχύος πρέπει να είναι μεγαλύτερος κατά τουλάχιστον ένα (1) μήνα του χρόνου ισχύος της προσφοράς, όπως σχετικά αναφέρεται στη Διακήρυξη.

**IV.2 Υπόδειγμα εγγύησης καλής εκτέλεσης**

Ονομασία Τράπεζας ………………………

Κατάστημα …………………………

(Δ/νση, οδός-αριθμός, Τ.Κ., τηλ., φαξ) Ημερομηνία έκδοσης ……………

 ΕΥΡΩ …………………………….

Προς:

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ/ ΤΜΗΜΑ Α΄**

**ΑΝΔΡΕΑ ΠΑΠΑΝΔΡΕΟΥ 37, Τ.Κ. 151 80, ΜΑΡΟΥΣΙ**

**ΕΓΓΥΗΤΙΚΗ ΕΠΙΣΤΟΛΗ ΚΑΛΗΣ ΕΚΤΕΛΕΣΗΣ υπ’ αριθμόν …………………….. για ΕΥΡΩ …………………………………**

Έχουμε την τιμή να σας γνωρίσουμε ότι εγγυώμεθα δια της παρούσης εγγυητικής επιστολής ανέκκλητα και ανεπιφύλακτα, παραιτούμενοι του δικαιώματος της διαιρέσεως και διζήσεως μέχρι του ποσού των ΕΥΡΩ ………… (και ολογράφως) ……………… στο οποίο και μόνο περιορίζεται η υποχρέωσή μας, υπέρ της Εταιρείας …………………………………………………, Α.Φ.Μ.: …………………………, οδός……………………………, αριθμός ……………, ΤΚ ………………… (**ή σε περίπτωση Ένωσης** υπέρ των εταιριών (1) …………………………, (2) ……………………………, κ.λ.π. ατομικά για κάθε μια από αυτές και ως αλληλέγγυα και εις ολόκληρον υπόχρεων μεταξύ τους, εκ της ιδιότητάς τους ως μελών της ένωσης εταιρειών), για την καλή εκτέλεση από αυτή των όρων της με αριθμό \_\_/2021 σύμβασης, που υπέγραψε μαζί σας για την παροχή υπηρεσιών **φύλαξης των κτιρίων του Υ.ΠΑΙ.Θ.(κτίριο του Υπουργείου Παιδείας και Θρησκευμάτων στο Μαρούσι, εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και εγκαταστάσεις του Υ.ΠΑΙ.Θ. στο Νέο Φάληρο)**. (αριθμός διακήρυξης \_\_\_\_\_\_\_/Β4/27-\_\_-2021) και το οποίο ποσόν καλύπτει το **4%** της συμβατικής προ Φ.Π.Α. αξίας …………………… ΕΥΡΩ αυτής.

Το παραπάνω ποσό τηρούμε στη διάθεσή σας και θα καταβληθεί με μόνη τη δήλωσή σας ολικά ή μερικά χωρίς καμία από μέρους μας αντίρρηση ή ένσταση και χωρίς να ερευνηθεί το βάσιμο ή μη της απαίτησης μέσα σε πέντε (5) ημέρες από απλή έγγραφη ειδοποίησή σας.

Σε περίπτωση κατάπτωσης της εγγύησης το ποσό της κατάπτωσης υπόκειται στο εκάστοτε ισχύον τέλος χαρτοσήμου, το οποίο και μας βαρύνει.

Η παρούσα ισχύει μέχρι και τις ………………………………………………

Βεβαιούται υπεύθυνα ότι το ποσό των εγγυητικών μας επιστολών που έχουν δοθεί στο Δημόσιο και τα ΝΠΔΔ, συνυπολογίζοντας και το ποσό της παρούσας δεν υπερβαίνει το όριο εγγυήσεων που έχει καθοριστεί από το Υπουργείο Οικονομικών για την Τράπεζά μας.

**(Εξουσιοδοτημένη Υπογραφή)**

ΣΗΜΕΙΩΣΗ ΓΙΑ ΤΗΝ ΤΡΑΠΕΖΑ

Ο χρόνος ισχύος πρέπει να είναι μεγαλύτερος κατά τουλάχιστον δύο (2) μήνες από την καταληκτική ημερομηνία ολοκλήρωσης των παρεχόμενων υπηρεσιών, όπως σχετικά αναφέρεται στη Διακήρυξη και την υπό σύναψη σύμβαση.

**Παράρτημα V΄: Σχέδιο σύμβασης**

****

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**------**

**ΓΕΝΙΚΗ ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ**

**------**

**ΔΙΕΥΘΥΝΣΗ ΠΡΟΜΗΘΕΙΩΝ ΚΑΙ ΔΙΑΧΕΙΡΙΣΗΣ ΥΛΙΚΟΥ**

**------**

**ΤΜΗΜΑ Α΄ ΚΑΤΑΡΤΙΣΗΣ ΚΑΙ ΕΚΤΕΛΕΣΗΣ**

**ΠΡΟΓΡΑΜΜΑΤΟΣ ΠΡΟΜΗΘΕΙΩΝ**

**ΣΧΕΔΙΟ ΣΥΜΒΑΣΗΣ ΠΡΟΜΗΘΕΙΑΣ YΠΗΡΕΣΙΩΝ ΦΥΛΑΞΗΣ**

**ΑΡΙΘΜΟΣ: \_\_/2021**

**ΠΟΣΟΥ:**

**(συμπεριλαμβανομένου και του Φ.Π.Α. 24%)**

**ΜΕ ΘΕΜΑ: «Παροχή υπηρεσιών φύλαξης των κτιρίων του Υ.ΠΑΙ.Θ.(κτίριο του Υπουργείου Παιδείας και Θρησκευμάτων στο Μαρούσι, εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και εγκαταστάσεις του Υ.ΠΑΙ.Θ. στο Νέο Φάληρο)»**

**(Χρηματοδότηση από τον Τακτικό Προϋπολογισμό)**

Σήμερα στις \_\_-\_\_-2021, ημέρα \_\_\_\_\_\_\_\_\_ στο κτίριο του Υπουργείου Παιδείας και Θρησκευμάτων, οδός Ανδρέα Παπανδρέου 37, Τ.Κ. 151 80 Μαρούσι, οι κάτωθι υπογεγραμμένοι:

**α)** αφενός ο/η \_\_\_\_\_\_\_\_\_\_\_\_\_\_\_\_\_\_\_ που εκπροσωπεί με την ιδιότητά του/της αυτή, με βάση τις κείμενες διατάξεις το Ελληνικό Δημόσιο και

**β)** αφετέρου ο/η \_\_\_\_\_\_\_\_\_\_\_\_\_\_\_\_ που εκπροσωπεί την επιχείρηση/εταιρεία \_\_\_\_\_\_\_\_\_\_\_\_\_\_\_\_\_\_,. \_\_\_\_, που εδρεύει \_\_\_\_\_\_\_\_\_\_\_\_\_, οδός \_\_\_\_\_\_\_\_\_\_\_\_, αριθμός \_\_\_, τηλ. \_\_\_\_\_\_\_\_\_\_\_\_\_\_, συμφώνησαν και συναποδέχθηκαν τα ακόλουθα:

**Άρθρο 1**

**Αντικείμενο Σύμβασης**

Η κατακύρωση της σύμβασης \_\_, του με αρ. πρωτ. \_\_\_\_\_\_/Β4/\_\_-\_\_-2021 ανοικτού ηλεκτρονικού διαγωνισμού άνω των ορίων, για την επιλογή Αναδόχου, για την **παροχή υπηρεσιών φύλαξης στο κτίριο του Υπουργείου Παιδείας και Θρησκευμάτων στο Μαρούσι, στις εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και στις εγκαταστάσεις του Υ.ΠΑΙ.Θ. στο Νέο Φάληρο**, πραγματοποιήθηκε σύμφωνα με την αρ. πρωτ. \_\_\_\_\_\_/Β4/\_\_-\_\_-2021 απόφαση του Υπουργείου Παιδείας και Θρησκευμάτων, στην επιχείρηση/εταιρεία \_\_\_\_\_\_\_\_\_\_\_\_\_\_\_\_\_\_\_\_\_\_, με Α.Φ.Μ.: \_\_\_\_\_\_\_\_\_, Δ.Ο.Υ.: \_\_\_\_\_\_\_\_\_\_\_\_\_\_\_, που εδρεύει \_\_\_\_\_\_\_\_\_\_, οδός \_\_\_\_\_\_\_\_\_\_, αριθμός \_\_\_, τηλ. \_\_\_\_\_\_\_\_\_\_\_\_.

Κατόπιν των ανωτέρω, ο/η πρώτος/-η των συμβαλλομένων με την προαναφερόμενη ιδιότητα του/της, αναθέτει στο/στη δεύτερο/-η των συμβαλλομένων, ονομαζόμενο στο εξής ως «Ανάδοχο», την **παροχή υπηρεσιών φύλαξης στο κτίριο του Υπουργείου Παιδείας και Θρησκευμάτων στο Μαρούσι, στις εγκαταστάσεις του Υ.ΠΑΙ.Θ. στον Άγιο Ανδρέα δήμου Μαραθώνα και στις εγκαταστάσεις του Υ.ΠΑΙ.Θ. στο Νέο Φάληρο**, σύμφωνα με τους όρους της παρούσας σύμβασης και την τεχνική και οικονομική προσφορά του Αναδόχου, οι οποίες αποτελούν αναπόσπαστο τμήμα της.

Κατά την εκτέλεση της σύμβασης εφαρμόζονται οι διατάξεις του Ν. 4412/2016 (ΦΕΚ 147 Α΄), οι όροι της διακήρυξης του διαγωνισμού και συμπληρωματικά ο Αστικός Κώδικας.

Για όλα τα θέματα αναφορικά με την προμήθεια των ζητούμενων ειδών η οποία πραγματοποιείται με τη σύμβαση αυτή ισχύουν τα αναφερόμενα στα έγγραφα της σύμβασης, των οποίων ο ανάδοχος έλαβε γνώση και αποδέχεται ανεπιφύλακτα, τα οποία κατά σειρά ισχύος είναι τα εξής:

α) Η παρούσα σύμβαση

β) Η απόφαση κατακύρωσης

β) Η διακήρυξη με όλα τα Παραρτήματά της

γ) Η προσφορά του Αναδόχου

Σε περίπτωση ασυμφωνίας μεταξύ των ανωτέρω εγγράφων, υπερισχύει το ανώτερο κατά σειρά ισχύος.

**Άρθρο 2**

**Διάρκεια σύμβασης**

 Η διάρκεια της παρούσας σύμβασης \_\_, του με αρ. πρωτ. 162963/Β4/27-11-2020 ανοικτού ηλεκτρονικού διαγωνισμού άνω των ορίων, **ορίζεται για χρονικό διάστημα 27 μηνών, ήτοι έως και τις \_\_-\_\_-2021, ημέρα \_\_\_\_\_\_\_\_\_.**

**Άρθρο 3**

**Παράδοση - παραλαβή συμβατικού αντικειμένου**

Τα οριζόμενα στις παραγράφους 6.1-6.2-6.3 της διακήρυξης του διαγωνισμού.

**Άρθρο 4**

**Όροι εκτέλεσης της σύμβασης - Υποχρεώσεις αναδόχου**

Κατά την εκτέλεση της σύμβασης κάθε ανάδοχος τηρεί τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου, που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δίκαιο, οι οποίες απαριθμούνται στο Παράρτημα Χ, του Προσαρτήματος Α, του Ν. 4412/2016 (ΦΕΚ 147 Α΄).

Η τήρηση των εν λόγω υποχρεώσεων από κάθε ανάδοχο και τους πιθανούς υπεργολάβους του, ελέγχεται και βεβαιώνεται από τα όργανα που επιβλέπουν την εκτέλεση της σύμβασης και τις αρμόδιες δημόσιες αρχές και υπηρεσίες που ενεργούν εντός των ορίων της ευθύνης και της αρμοδιότητάς τους.

**Άρθρο 5**

**Τρόπος Πληρωμής - Κρατήσεις**

Τα οριζόμενα στην παράγραφο Δ.2.1 της διακήρυξης του διαγωνισμού.

**Άρθρο 6**

**Τροποποίηση σύμβασης κατά της διάρκειά της**

Η σύμβαση μπορεί να τροποποιείται κατά τη διάρκειά της, χωρίς να απαιτείται νέα διαδικασία σύναψης σύμβασης, μόνο σύμφωνα με τους όρους και τις προϋποθέσεις του άρθρου 132, του Ν. 4412/2016 (ΦΕΚ 147 Α΄) και κατόπιν γνωμοδότησης του αρμοδίου οργάνου.

**Άρθρο 7**

**Δικαίωμα μονομερούς λύσης της σύμβασης - καταγγελία σύμβασης**

Η αναθέτουσα αρχή μπορεί, με τις προϋποθέσεις που ορίζουν οι κείμενες διατάξεις, να καταγγείλει τη σύμβαση κατά τη διάρκεια της εκτέλεσής της, εφόσον:

Α) η σύμβαση έχει υποστεί ουσιώδη τροποποίηση, κατά την έννοια της παρ. 4, του άρθρου 132, του Ν. 4412/2016 (ΦΕΚ 147 Α΄), που θα απαιτούσε νέα διαδικασία σύναψης σύμβασης,

Β) ο Ανάδοχος, κατά το χρόνο της ανάθεσης της σύμβασης, τελούσε σε μια από τις καταστάσεις που αναφέρονται στην υποπαράγραφο Β.2.3.1 και, ως εκ τούτου, θα έπρεπε να έχει αποκλειστεί από τη διαδικασία σύναψης της σύμβασης,

Γ) η σύμβαση δεν έπρεπε να ανατεθεί στον Ανάδοχο λόγω σοβαρής παραβίασης των υποχρεώσεων που υπέχει από τις Συνθήκες και την Οδηγία 2014/24/ΕΕ, η οποία έχει αναγνωριστεί με απόφαση του Δικαστηρίου της Ένωσης στο πλαίσιο διαδικασίας δυνάμει του άρθρου 258 της ΣΛΕΕ,

Δ) Ο Ανάδοχος δεν τηρήσει τις συμβατικές του υποχρεώσεις, σύμφωνα με τα οριζόμενα στην παράγραφο Δ.2.2 της διακήρυξης του διαγωνισμού.

Ο Ανάδοχος δύναται να καταγγείλει τη σύμβαση εάν το Υπουργείο Παιδείας και Θρησκευμάτων δεν τηρήσει τους όρους της σύμβασης.

**Άρθρο 8**

**Δικαστική Επίλυση Διαφορών**

Τα οριζόμενα στην παράγραφο 5.4 της διακήρυξης του διαγωνισμού.

**Άρθρο 9**

**Ανωτέρα Βία**

Τα συμβαλλόμενα μέρη δεν ευθύνονται για την εκπλήρωση των συμβατικών τους υποχρεώσεων, στο μέτρο που η αδυναμία εκπλήρωσης οφείλεται σε περιστατικά ανωτέρας βίας.

Ο Ανάδοχος, επικαλούμενος υπαγωγή της αδυναμίας εκπλήρωσης υποχρεώσεων του σε γεγονός που εμπίπτει στην ανωτέρω παράγραφο, οφείλει να γνωστοποιήσει και επικαλεσθεί προς την Αναθέτουσα Αρχή τους σχετικούς λόγους και περιστατικά όπως προβλέπεται στην κείμενη νομοθεσία.

 **Άρθρο 10**

**Τελικοί Όροι της Σύμβασης**

Για την καλή εκτέλεση των όρων της παρούσας σύμβασης κατατέθηκε από τον Ανάδοχο εγγυητική επιστολή καλής εκτέλεσης ύψους 4% της συνολικής συμβατικής αξίας χωρίς Φ.Π.Α., με στοιχεία Νο ……………………………….., ποσού …………….. €, ημερομηνία έκδοσης ………………. της Τράπεζας ………………….. Η εγγυητική επιστολή καλής εκτέλεσης αποδεσμεύεται σύμφωνα με τα οριζόμενα στο άρθρο 72, του Ν. 4412/2016 (ΦΕΚ 147 Α΄).

Ο Ανάδοχος δεν δικαιούται να μεταβιβάσει ή εκχωρήσει τη σύμβαση ή μέρος αυτής σε οποιονδήποτε τρίτο. Κατ’ εξαίρεση ο Ανάδοχος δικαιούται να εκχωρήσει, χωρίς έγκριση, τις απαιτήσεις του έναντι της Αναθέτουσας Αρχής για την καταβολή συμβατικού τιμήματος, με βάση τους όρους της Σύμβασης, σε Τράπεζα της επιλογής του που λειτουργεί νόμιμα στην Ελλάδα.

Το κείμενο της παρούσης σύμβασης, αφού αναγνώσθηκε και συμφωνήθηκε, υπεγράφη και από τα δύο συμβαλλόμενα μέρη σε τρία (3) όμοια πρωτότυπα. Από τα τρία (3) όμοια αντίτυπα της σύμβασης αυτής, τα δύο παραμένουν στη Διεύθυνση Προμηθειών και Διαχείρισης Υλικού, το δε τρίτο λαμβάνει ο Ανάδοχος.

**ΟΙ ΣΥΜΒΑΛΛΟΜΕΝΟΙ**

|  |  |
| --- | --- |
| **Για το Υπουργείο Παιδείας και Θρησκευμάτων****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** | **Για τον Ανάδοχο****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |

**ΠΡΟΣΑΡΤΗΜΑ Α΄ ΣΤΗΝ ΑΡΙΘ. \_\_/2021 ΣΥΜΒΑΣΗ**

(Τεχνική προσφορά Αναδόχου)

**ΠΡΟΣΑΡΤΗΜΑ Β΄ ΣΤΗΝ ΑΡΙΘ. \_\_/2021 ΣΥΜΒΑΣΗ**

(Οικονομική προσφορά Αναδόχου)